
ARISTOTELEA 

DE  NATURA  ASTRORUM 

OPINIO 

EJUSQUE  VIGES  APUD  PHILOSOPHOS 
TUM   ANTIQUOS,   TUM   MEDII   AEVI 


PROOEMIUM 


Quid  senserint  de  astrorum  caelique  natura  et  de 
legum  genere  quibus  horum  molus  regerentur,  atque 
etiam  quonam  modo  res  humanas  ex  astris  aliquando 
pendere  existimaverint  philosophi  cum  antiqui ,  tum 
ii  saltem  christiani  qui  antiquis  usi  sunt  plerumque 
magistris,  hac  disputatione  quaerendum  nobis  pro- 
posuimus. 

Non  astronomiae  historiam  scribimus.  Non  in- 
quiremus  quomodo  diei  et  noctis  aut  anni  tempo- 
rumque  ejus  aut  Solis  vel  Lunae  defectuum  causam 
reddere  tentaverint;  neque  enarrabimus  quomodo 
pleniore  et  diligentiore  observatione  astrologi  eo  per- 
ducti  sint  ut  suam  de  Solis  omniumque  errantium 
stellarum  doctrinam  mutarent  paulatim  et  intrica-  i-^ùlcf^o 
rent  :  aut  si  quid  forte  de  his  rebus  tetigerimus ,  id 
nostrae  dissertationis  tantummodo  quasi  corollarium 
erit. 

Inter  quos  fìnes  nostrum  circumscribatur  proposi- 
tum,  in  hoc  loco  Achillis  Tatii  paene  indicatio  esse, 
nomine  Physiologiae ,  videtur  (1)  :  «  Eudorus  philo- 
sophus  refert  a  Diadoro  mathematico  mathematicam 
inter  et  physiologiam  hoc  constitutum  esse  discri- 
men,  quod  mathematica  ea  quae  naturam  consequan- 
tur,  inquirat,  linde  et  quomodo  flant  eclipses,  physio- 
logia  vero  de  natura  ipsa  disputet  :  quae  sit  natura 
Solis,  utrum  massa  sit,  ut  sensit  Anaxagoras,  an 
ignis,  ut  Stoicis  placet,  an,  ut  Aristoteli,  quinta  sub- 
stantia nihil  habens  commune  cum  elementis  qua- 
tuor,  ingenita,  incorruptibilis  et  immutabilis;  cum 
igitur  a  se  invicem  discrepent,  misceri  tamen  inter 
disputandum ,  eo  quod  alterius  opem  altera  deside- 
ret.  » 

Ne  justos  autem  fìnes  nostra  investigalo  excedat, 
haec  circa  Aristoteleam  de  astris  rationem  praecipue 
vertetur,  ut  inquirere  studeamus  quidnam  illa  prio- 
ribus  philosophis  contradixerit ,  quid  vero  ab  his 
mutuata  sit,  deinde  quid  ex  ipsa  posteriores  retinue- 
rint,  quid  vero  rejecerint  iidem  aut  quid  ei  addide- 
rint  vel  prius  destitutum  iteraverint. 

Dum  autem  philosophorum  opiniones  de  astrorum 
natura  recensemus,  non  deest  nobis  unde  eas  simul 
judicemus  :  non  nullius  enim  momenti  esse  nobis 
videtur  existimare  utrum  verae  et  de  astris  et  de  as- 
trorum conversionibus  scientiae  faverent  an  contra 
officerent. 

(1)  Isagoge  ad  Arati  Phaenomena ,  e.  2. 


CAPUT  PRIMUM. 


PHILOSOPHORUM    GRAECORUM    OPINIONES    QUI    ANTE    PLA- 

TONEM   VIXERUNT. 

Non  indagabimus  quaenam  in  Graecae  vetustatis 
religionibus  de  astris  opiniones  interessent  :  de  phi- 
losophis  tantum  nostra  quaestio  est;  Graecae  autem 
philosophiae  nobis  initium  est  a  Thalete.  Nascitur 
enim  philosophia  cum  primum  ad  rerum  causas  expli- 
candas  aliud  profertur  atque  poeticae  fabulae  et  deorum 
genera,  cumque,  ut  jure  dictum  est  (1),  «  in  vicem 
causarum  singularium  et  supra  naturam  excedentium 
causae  naturales  et  generales  proponuntur.  » 

Si  solam  hanc  de  astris  quaestionem  respicis,  phi- 
losophos  qui  ante  Platonem  vixerunt ,  modo  in  duo 
genera  dividere  est,  lonum  scilicet  et  Pythagoreo- 
rum  (quorum,  ut  notat  Th.-H.  Martin  (2),  alii  globo- 
sam  esse  terram  nequaquam  conjecerunt,  alii  autem 
existimaverunt).  Eleatae  enim,  cum  de  astris  lo- 

(1)  Boutroux ,    in  Introductione  ad  Zeller    Philosophiam    Greeco- 
rum,  p.  lvi.  — Cf.  Zeller,  op.  laud.,  p.  173,  voi.  I. 

(2)  Vide  Mémoires  de  l'Acad.  des  Inscviptions  ,  t.  XXIX,  2°  part. 

quuntur,  Tonicas  fere  opiniones  sequuntur,  itemque 
Atomorum  fautores  (1). 

Ad  ea  praesertim  quae  Iones  de  natura  astrorum 
professi  sunt,  aptum  est  dicere  quod  Aristoteles  de 
eorum  rationibus  generatim  judicavit  (2),  eos  aliqua 
interdum  feliciter  excogitavisse,  rudibus  similes  tiro- 
nibus  quibus  in  praeiio  egregias  saepe  plagas  infli- 
gere  eontingeret.  Assentiri  etiam  possumus  Lewes  di- 
centi (3)  eorum  physiologiam  de  astris  inferiorum 
aetate  philosophorum  atque  ipsius  Aristotelis  disci- 
plinis  praestare. 

Thales.  —  Thales  Milesius  «  tantummodo  in  phi- 
losophicum  sermonem  antiquam  illam  Aryanorum 
caelestis  Oceani  fabulam  transfert,  nimbosi  scilicet 
fluvii  terram  fecundantis  et  omnia  animantia  gene- 
rantis  (4).  »  Hoc  tamen  interest  discrimen,  quod  in 
Thaletis  doctrina  terra  ipsa  ex  immensa  illa  nube 
concrevisse  videtur.  Thales  terrarnm  orbem  dein- 
ceps,  disco  similem,  aqua  sustineri  et  moveri  navigii 
more  existimabat  (5).  Aristoteles  autem ,  dum  haec 
refert,  objicit  (6)  aquam  sublimem  manere  non  posse 
sed  super  aliquid  semper  esse.  Sed  jure  optimo  Mar- 


ti) Martin,  op.  laud.,  p.  109,  227. 

(2)  Metaphys.,  Kb.  I,  e.  4. 

(3)  Hist.  phil.,  I,  103  et  passim. 

(4)  Weber,  Hist.  de  la  phil.  europ.,  p.  15.  Super  Oceano  vel  Ogyge, 
deorum  genitore,  vide  Decharme,  Mythol.  de  la  Grece  antique,  p.  3. 
Cf.  Arist.,  Met.,  I,  e.  3;  Plato,  Cratylus ,  p.  402  B. 

(5)  Sen.,  Quaest.  Natur.,  Ili,  13;  Arist.,  loc.  laud. 

(6)  De  Caeloy  II,  13. 

tin  animadvertit  (1)  illud  a  Thalete  facile  diluì  posse, 
cum  is  putet  aquam,  unde  omnia  oriantur,  infìnitam 
esse  (2)  ;  aliquid  autem  esse  actu  infìnitum ,  ut  Ioni- 
bus  satis  placet,  ita  Aristoteles  omnino  repudiat. 

De  Thaletis  opinionibus  fatetur  Zeller  (3) ,  nos  nihil 
nisi  conjecturam  plerumque  facere.  Quae  illi  potius 
opiniones  tribuendae  esse  videntur,  apud  alios  Ionas, 
explicatiores  vigent  atque  exactiores.  Ita,  si  pseudo- 
Plutarcho  fides  est  (4),  Thales  censuit  terrestres  qui- 
dem  esse  stellas,  sed  ignitas  tamen  :  idem  Xenopha- 
nes  et  Heraclitus  profìtentur ,  et  imprimis  Anaxago- 
ras.  Sane  etiam  sidera  opinabatur  quotidie  ex  ilio 
immenso  mari,  quo  terra  sustineretur,  emergere,  et 
in  idem  occasusuo  demergi,  vel  potius  ei  dum  terram 
circumirent  innatare  (5).  Anne  jam  ali  sidera,  id  est, 
aliquam  inter  ea  et  terram  materiae  permutationem 
fieri  excogitaverit,  in  ambiguo  est. 

Vicinior  est  Thales  eorum  quos  Aristoteles  vocat 

toÙ;  ira[/.i?a>.aiou€   xal    TCpwTOu;    Oeo^oyvi'cavTa?    (6).     Quid 

enim  signifìcabat  cum  diceret  omnia  deorum  esse 
piena?  Utrum,  sicut  Aristoteles  propemodum  inter- 
pretatur  (7) ,  divinam  animanti  ire  per  immensum  or- 


li) Op.  laud.,  p.  37. 

(2)  Simplicius,  Phys.,  f.  104  a  et  f.  105  b. 

(3)  Op.  laud.,  p.  181. 

(4)  Placita  philosophorum ,  II,  13;  item  Stobaeus,  Eclog.  physic, 
e.  25;  Achilles  Tatius,  Isagoge,  e.  11. 

(5)  Vide  Martin  ,  op.  laud.,  p.  27. 

(6)  Metaph.,  I,  e.  4,  §  5. 

(7)  De  Anima,  I,  5  :  «  Kai  dv  tòJ)  oXw  8e  xive?  aÙTYjv  [i^v  ^ux^v]  l^ejuxQai 
<paciv,  òOev  tuw;  xat  0aÀyj<;  à)r)6Y]  Tvàvxa  7iX^py)  Oewv  etvat.  » 

beni  et  omnia  movere,  an  reipsa,  sicut  opinabatur 
vulgus,  singulis  naturae  partibus  suos  inesse  deos? 
Non  omnino  haec  interpretatio  rejicienda  est,  quam- 
vis  illa  probabilior  sit  et  a  Thalete  ea  doctrina  inci- 
pere  videatur  quae  mundum  animatum  divinumque 
facit  quamque  ex  Ionia  in  Italiam  Xenophanes  trans- 
tulit. 

Ne  reputemus  quidem  Thaletem,  ut  sit  philoso- 
phiae  graecae  princeps,  ita  eam  motuum  astrorum 
scientiam  consecutum  esse ,  quam  ob  celeberrimas 
Lunae  Solisque  defectuum  praedictiones  forsan  credi- 
deris.  Illoscum  praediceret,  eorum  nesciebat  causam, 
et  omnino  empiricorum  more  agebat,  Chaldaeorum 
utens  tabulis  (1). 

Anaximander .  —  Materiam  primam ,  ex  qua  mun- 
dus  fìguratus  sit,  in  infinitum  patere,  cum  omnes 
communiter  Iones  arbitrentur ,  peculiaris  Anaxi- 
mandri  opinio  est  illam  specie  quoque  esse  inflnitam 
vel  indiscretam  atque  indifferentem  (2).  Sed  eum- 
dem,  postquam  ilìud  subtile  Thaletis  doctrinae  ad- 
struxisset,  veri  simile  est  ab  ea  deinceps  non  mul- 
tum  deflexisse  (3),  utpote  qui  aquam  omnium  rerum 
esse  semen  diceret  et  inde  per  ordinem  terram,  aera, 
atque  circumdantem  omnia  corticis  more  ignem,  edu- 


(1)  De  his  praedictionibus ,  vide  Tannery,  in  Revue  philosophique 
mensis  martii  1880. 

(2)  Diog.,  II,  1  :  «eipaaxev  àp^v  xal  aioiyzXov  xò  àueipov  oO  8iopi£cov 
àepa  $  \j8a)p  v1)  allo  ti.  » 

(3)  Vide  Zeller,  p.  206,  et  locos  philosophorum  ibi  discussos. 


ceret  (1).  Arbitrabatur  quoque  igneo  ilio  rupto  globo 
et  diviso  Solem,  Lunam,  caeleraque  sidera  exsti- 
tisse  (2).  De  Sole  et  Luna  (3)  contendit  in  iis  obs- 
curo  cortice  involvi  lucem  ejusque  radios  per  quasdam 
illius  integumenti  fenestras  emicare;  quae  si  sint  oc- 
clusae,  astra  aut  omnino  aut  ex  parte  defìcere. 

Quamvis  municipis  sui  Thaletis  Anaximander  disci- 
plinam  coleret,  de  mundi  infmitate  nihil  voluit  quo- 
modocumque  detrahere.  Cum  igiturThales  unum  esse 
mundum  dixisset,  Anaximander  (4)  infinitos  numero 
esse  mundos  primus  opinatus  est,  eosque  nasci  dein- 
que  interitu  suo  ad  id  redigi  ex  quo  essent  orti  (5). 
Zeller  putat  (6)  mundos,  de  quibus  Anaximander  lo- 
quatur  serie  tantum  infinitos  esse,  non  simul  fieri  ; 
sed  cum  plures  caelos  (7)  esse  contendat  Anaximan- 
der, secum  dissentire  videretur  si  non  etiam  plures 
simul  esse  mundos  tradidisset. 

Mortales  periturorum  mundorum  stellas  fertur 
Anaximander  caelestes  nominare  deos  (8).  Neque  id 


(1)  Plutarchi,  Stromata,  apud  Euseb.  Praep.  Evangel.,  II,  8,  p.  22. 

(2)  Ibidem. 

(3)  Placita  phitosoph.,  lib.  II,  e.  20  et  29.  Achilles  Tatius,  Isagoge, 
e.  19. 

(4)  Stob.,  Ed.  phys.,  e.  21,  p.  496. 

(5)  Placit.  phil.,  1.  I,  e.  3. 

(6)  Op.  laud.,  p.  215. 

(7)  De  Anaximandro  legimus  apud  Philosophumena  :  «  Hic  princi- 
pium  dixit  rerum  naturam  quamdam  infinitam,  ex  qua  exsistere  cae- 
los mundosque  qui  sint  in  iis.  »  Vulgo  :  «  xoù;  oùpavoù;  xaì  tòv  ev 
aOroT;  xó(7(j.ov.  »  Correxit  Ritter  :  «  toù?  xóa[/.ou<;.  »  (Vide  edit.  Migne, 
col.  3030.) 

(8)  Placit.  phil.,  1.  I,  e,  9,  g  12. 

a  communibus  Graecorum  religionibus  dissonabat, 
cum  Hesiodus  vulgarium  deorum  ortus  et  deminu- 
tiones  cecinisset. 

Illud  quidem  Anaximandri  invaluit,  cum  Peripa- 
teticorum  assensu  acceptum  sit ,  astra  non  sponte 
progredì  neque  vi  sua,  sed  invisis  integumentis  qui- 
bus  comprehenderentur,  moveri  (1). 

Anaximenes.  —  «  Anaximenem  ,  inquit  Piutar- 
chus  (2),  aiunt  rerum  omnium  principium  aerem 
statuisse  qui  genere  quidem  infmitus  esset  at  pro- 
prietatibus  suis  determinatus ,  hujus  autem  densa- 
tione  rursusque  raritate  cuncta  generari  ;  motui  qui- 
dem initium  non  fuisse;  ex  concreto  aere  primam 
compactam  esse  terram,  quae  admodum  lata  sit 
ideoque  aere  sustineatur  ;  Solem  autem  et  Lunam 
caeteraque  astra  ex  terra  sui  principium  ortus  ha- 
bere.  » 

Item  legitur  apud  Philosophumena  (3)  :  «  Anaxi- 
menes Milesius  aerem  infìnitum  dixit  principium  esse 
ex  quo  quaeque  sint,  quaeque  fuerint,  quaeque  futura 
sint,  et  deos  et  divina,  nasci,  reliqua  autem  ex  ho- 
rum  sobole.  » 

Quas  partes  igitur  infìnitum  apud  Anaximandrum, 
eas  aer  infìnitus  apud  Anaximenem  agebat.  Etsi  au- 

(1)  Stob.,  Ed.  Phys.y  e.  24  :  «  'AptcroTeXY)?  8è  Orco  twv  aqpatpwv  ù<p'  wv 
Sxacrra  cv\i.6é6r\Y.e ,  xat  'Avaiji[xav8po<;  xjtcò  twv  xóxXcov  xaì  twv  cnpaipcov,  èy' 
wv  lv.Cf.aioc,  (3É6r)xe,  <pépeor6at.  » 

(2)  Stronfiata,  apud  Euseb.  Praeparat.  Evangel.,  1.  1,  e.  8  :  «  Tw  f/£v 
yévei  àTceipov,  tou;  8è  iczpl  aùxòv  uoiónriatv  wpiajjtivov.  » 

(3)  Edit.  Migne ,  col.  3030. 

lem  hic  nullos  mundo  imponebat  fìnes,  jam  non 
igneum  fornicem ,  sicut  Anaximander ,  esse  caelum 
arbitrabatur ,  sed  ultimum  caelum  terrenum  esse, 
imum  autem  crystallinum  (1),  et  in  hoc  stellas  cla- 
vorum  instar  infixas  esse  :  praeterea  Solem,  Lu- 
nam,  stellasque  errantes  (quas  primus  a  fìxis  discre- 
vit)  (2)  omnes  igneas  esse  vehique  in  aere  eodem 
pacto  quo  ibi  terra  sustineretur,  quod  in  disci  for- 
mam  fìguratae  essent  (3)  ;  natas  autem  esse  stellas 
ex  terra,  cum  humor  ex  hac  surgeret;  quo  tenuato 
ignem  nasci  ;  ex  igne  deinceps  sursum  lato  stellas 
consistere;  esse  quoque  alias  terrenas  naturas  in 
stellarum  regione  qaae  una  cum  illis  ferrentur  (4). 

Anaximenes  putat  astra  moveri  non  supra  terram 
(et  deinceps  sub  terra),  sed  circa  terram  (5).  Sed 
quam  esse  causam  qua  ad  movendum  impellerentur 
existimaverit,  «  nobis  ex  nullo  documento ,  ait  Mar- 
tin (6),  conjecturam  facere  licet.  » 

Infìnitos  in  infinito  circumagi  mundos ,  sicut  ipsius 
magister,  opinabatur  (7),  qui  videlicet  in  infinito  vi- 
cissim  nascerentur  et  dissoiverentur. 

(1)  Placit.  phil,  1.  II,  e.  11  et  14. 

(2)  De  Anaximene,  vide  Tannery  ,  Rev.phil.,  mensis  januarii  1883. 

(3)  Loc.  laud.  :  «  È7roxeT<70ai  tòj  àepi  Sia  tz\ó.xoq.  »  Item   Stob.,  Ed 
Phys.,  e.  25,  sect.  1. 

(4)  Philosophumena ,  loc.  laud.  Item  Stob.,  Ed.  phys.,  e.  24. 

(5)  Diog.  Laert.,  1.  II,  e.  2  :  «  xivetaOai  Tà  àorpa  ou^  ù-rcèp  yriv,  àXkà 
7rspì  y^v.  »  Stob.,  loc.  laud.  :  «  où^  \mò  t^v  yrjv,  òlla  7repì  ocOx^v  axpe- 
9ecr0ai.  » 

(6)  Op.  laud.,  p.  81. 

(7)  Stob.,  Ed.  Physic,  e.  22,  sect.  3  :  «  à7teipou<;  xóarfAou?  ev  xtó  àiceipco 
xaxà  7ra<jav  TrepiaYwyrjv.  » 

Xenophanes.  —  Xenophanes  Colophonius,  qui  in 
Magnam  Graeciam  demigravit,  «  in  summa,  inquit 
Martin  (1),  quamvis  in  Thaletem  sit  invectus,  Ionum 
per  vestigia  ivit.  » 

Primus  sane  vulgaribus  religionibus  contradixitcum 
Deum  coepisse negaret  (2).  Sed non  multum ab  Ionibus 
distabat  deinceps  Mundum  esse  Deum  dicendo.  «  Ad 
caelestium  rerum  enim  universitatem  cum  Xenopha- 
nes respexisset,  inquit  Aristoteles,  Unum  Deum  esse 
pronuntiavit  (3).  » 

Illud  maxime  Xenophani  peculiare  est,  quod  Mun- 
dum reapse  jam  nunc  infìnitum  esse  contendit. 
Terram  «  in  infìnitum  radicatami  esse  »  illum  existi- 
mavisse  auctores  habemus  Aristo telem  (4),  et  Achil- 
lem  qui  ipsius  verba  refert  :  «  Infra  iri  in  infì- 
nitum (5).  »  Atque  cum  Martin  (6)  illud  quod  ex 
Stobaeo  retulimus  quodque  apud  hunc  et  Anaximeni 
et  Xenophani  commune  est,  axstpou?  ìtóapus  xcrrà  Tràcav 
TCepiaywyviv,  ita  interpretetur  utterrae  superfìcies  in  in- 
fìnitum patere  dicatur ,  huic  interpretationi  assentili 
licet. 

Ipse  quoque  nasci  ait  ex  inflammatis  nubibus  stel- 
las ,  quae  quotidie  exstinguantur ,  nocte  autem  rursus 


(1)  Op.  laud.,  p.  109. 

(2)  Vide  Zeller,  op.  laud.,  p.  178. 

(3)  Metajjh.,  1.  I,  e.  5,  §  10  :  «  el?  xòv  cftov  oùpavòv  à7io6Xé^a?  tò  Ev  elvat 
<pv\ai  xòv  6eóv.  » 

(4)  De  Cacio,  1.  II,  e.  13,  §  7  :  «  èn:'  a7retpov  (xùty)v  £ppi£óoc-0ou.  » 

(5)  Isagoge,  e.  4. 

(6)  Op.  laud.,  p.  127-129. 

carbonum  instar  accendantur  (1).  Sed  cum  infinitas 
numero  stellas  recto  itinere  pergere  finxisset  neque 
iis  reditum  esse,  exstingui  videlicet  dicuntur  quando 
ex  oculis  nostris  evanescunt. 

Vult  igitur  Xenophanes  infìnitos  soles  super  infì- 
nitas  terrae  regiones  succedere  (2)  :  cum  autem  side- 
rum  calore  animalia  in  terra  atque  homines  gene- 
rentur ,  si  Sol  aliquis  de  regione  sua  deflexerit , 
jam  (3)  ibi  perire  hominum  sobolem  nihilque  esse 
nisi  sterile  lutum  donec  id  Sol  alter  coctum  discre- 
tumque  fecundet. 

Xenophanis  istam  similium  astrorum  successio- 
nem  fìngentis,  ut  merito  Martin  animadvertit  (4), 
nunquam  venit  in  mentem  quaerere  cur  vergente  die 
Sol  non  minor  esse  videatur. 

Xenophanes  profecto  temere  de  mundo  effutit  dum 
innumeros  Soles  alios  aliorum  vestigia  sequi  fìngit, 
cum  non  possit  quomodo  idem  Sol  redeat  explanare. 
Sane  etiam  errat  qui  putat  mundum  in  infìnitum  pa- 
tere; namque  quodcumque  dividi  potest,  id  nume- 
rabile est  :  quod  autem  numerabile ,  fìnem  habet , 
quia  nuli us  rerum  una  exsistentium  numerus  infìnitus 
est  (5).  Sed  hoc  errore  longe  gravius  est,  Peripateti- 


(1)  Placit.  phil.,  1.  II,  e.  13.  Achilles  Tatius,  Isagoge,  e.  11. 

(2)  Stob.,  Ed.  phys.,  e.  25,  scct.  3  :  «  iroMoù;  etvou  yiXi'ou?  xaì  aekf\va.c, 
xaxà  xà  x)vi(JLaxa  Trj?  yr);  xaì  à7TOTO(j.à<;  xaì  £a>va?.  » 

(3)  Vide  Martin,  op.  laud.,  p.  146. 

(4)  Op.  laud.,  p.  122.    . 

(5)  De  hoc ,  vide  :  Th.-H.  Martin ,  Les  sciences  et  la  philosophie  , 
essai  5,  2e  partie. 

corum  exemplo  (1),  opinari  mundo  esse  finem  quem 
humanus  sensus  conspiciat  et  ratio  humana  assequa- 
tur.  Iones  igitur  in  his  quae  de  infinito  dixerunt, 
sunt  aliquatenus  laudabiles. 

Diogenes  Apolloniates.  —  Diogenes  Apolloniates 
Anaximenem  consequebatur,  cum  aerem  rerum  prin- 
cipimi) esse  putaret  (2),  ex  eo  enim(3)  omnia  oriri  in 
eumqae  omnia  resolvi,  utpote  qui  infìnitus  esset.  Non 
multimi  autem  dissentiebat  ab  Anaximandro  quem  in 
hoc  non  secutus  erat  Xenophanes ,  cum  astra  faceret 
plurimis  perforatos  rimis  pumices  igne  vel  infiammato 
aere  repletos.  Ali  eadem  putat  vaporibus  qui  e  terra 
oriantur  :  ut  regio  unaquaeque  exhaustasit,  in  alte- 
ram  demigrare  Solem ,  animalis  instar  quod  pascua 
mutet  (4)  ;  unde  vitae  mortisque  vices  in  mundo  esse , 
quales  refert  Xenophanes  ;  linde  etiam  anni  tempora 
et  ea  quaecumque  fìunt  quia  Sol  binas  reversiones 
ab  extremo  contrarias  facit  (5). 

Heraclitus.  —  Nulla  est  apud  Heraclitum  Ephesium 
opinio  quam  apud  priores  non  reperias. 

Omiserant  quidem  Anaximenes  et  Xenophanes  in- 
volucra  illa  quibus  siderei  ignes  continerentur  quae 

(1)  Aristot.,  De  Caelo  ,  1.  I,  e.  6  et  8. 

(2)  Aristot.,  De  Anima. ,  1.  I,  e.  2.  ' 

(3)  Simplicius  ,  Physic,  6  A. 

(4)  Stob.,  Ed.  phtjs.,  e.  24;  e.  25,  sect.  3;    e.   26,    sect.   1.  Placit. 
phil.,  1.  II ,  e.  13. 

(5)  Vide  Zeller,  op.  laud.,  p.  245,  ubi  laudat  Alexandrum;  Martin, 
op.  laud.,  p.  181. 

Anaximander  excogitaverat  :  ea  rursus  Heraclitus, 
sicut  et  Diogenes,  restitait,  cum  Soli  et  Lunae  (1) 
omnibusque  astris  communiter  (2)  scaphae  fìguram 
tribuat.  Illud  scapharum  inventum  |ex  Aegypto  de- 
prompserat  (5).  Scaphas  illas,  quae  obscurae  essent, 
suam  nobis  convexitatem  aut  ex  parte  aut  omnino 
opponere  cum  astra  aut  minuerentur  aut  defìcerent , 
censebat  (4). 

Ignem  praeterea  rerum  omnium  principium  sta- 
tuebat ,  «  ignem  scilicet  semper  vivum  non  sine  ra- 
tione  vicissim  exardescentem  et  intereuntem  (5).  » 

Quem  ignem  ex  quibusdam  Heracliti  verbis  esse 
mutationum  effectorem  credideris ,  exempli  gratia , 
cum  dicat  (6)  «  spiritus  morientes  in  aquam  transire, 
pereuntem  aquam  in  terram,  e  terra  autem  aquam 
fieri,  ex  aqua  spiritum.  »  Ibi  orbis  est  quidam,  et 
ignis  extra  est ,  quasi  hunc  circuitum  cieat.  Sed  alibi 
ignem  quoque  vult  materiam  esse  quae  mutetur.  «  In 
ignem,  inquit  (7),  omnia  transeunt,  et  ignis  in  omnia 
sicut  ex  auro  pecunia  fìt  atque  e  pecunia  aurum.  » 
Itaque  ignea  ali  astra  censet,  Solisque  ignem  sem- 


el) Placit.  phil,  1.  II  ,  e.  28,  §  4. 

(2)  Diog.,  Laert.,  1.  IX,  e.  1,  §  9. 

(3)  V.  de  Heraclito,  Tannery,  Rev.  philos.,  anno  1883,  t.  II. 

(4)  Vitruv.,  Architect.,  IX,  2,  4. 

(5)  Apud  Clem.  Alex.,  Stromat.,  V,  p.  599  :  «  uOp  àeì  £wov  à7rTÓ(xevov 

(X£Tptp  XOÙ  à7TOa6£VVU[/.£VOV  tjLSxpw.   » 

(6)  Apud  Philon.  De  Mundi  incorrupt.,  p  958  :  «  W\jyr\ai  Oàvocro; 
uSwp  yevéffOai,  »  et  reliqua.  Monet  hic  Philo  tyvyiiv  prò  spiritu  usurpari 
(elvai  tò  7tv£ù[xa). 

(7)  Apud  Plutarchum ,  De  'E  t  apud  Delphos  ,  e.  8. 

per  renovari ,  tum  quod  continuo  ei  die  materia  prae- 
beatnr ,  tum  quod  nocte  cum  Solis  scapha  subter  in- 
feriorem  terram  ubi  maria  non  sint ,  subeat ,  non 
jam  nutribiles  hauriat  vapores  et  igne  vacua  rursus 
ad  nos  oriatur  (1). 

Neque  Solem  tantum ,  sed  etiam  omnem  mundum 
Heraclitus  putat  renovari  certis  quidem  legibus  :  tem- 
pus  enim  fore  quo  omnia  exardescant  et  ex  ilio  incen- 
dio omnia  rursus  ortura  esse  (2). 

Empedocles.  —  Empedocles  Agrigentinus  parti m 
Ionas  partim  Italicos  sequitur.  Ut  apud  Xenophanem, 
apud  hunc  illa  Unitas ,  ille  Sphaerus ,  qui  ipsi  Deus 
est,  non  est  Mundi  effector  neque  exemplar,  sed  ipse 
Mundus  quem  Deum  censet  esse  (3).  Neque  id  obstat 
quominus ,  ut  Heraclitus ,  mundo  vitae  vel  interitus 
vices  esse  putet. 

Id  tantum,  ex  iis  quae  de  astris  dixit,  referemus, 
Solem  esse  nobis  quasi  subsidiarium  lumen  ;  caelum 
enim  crystalli  simile  esse,  velut  ex  glacie  compac- 
tum  (4) ,  et  inde  lucem  diffundi  (5). 

(1)  Ita  interpretantur  Lassalle  et  Martin.  Vide  Martin,  op.  laud., 
p.  100-101. 

(2)  Vide  Arist.,  De  Caelo ,  1.  I,  e.  10;  Phys.  auscult.,  1.  Ili,   e.  5. 

(3)  Prior  interpretatio  fuit  apud  quosdam  Platonicos.  De  quo  vide 
Zeller,  op.  laud.,  p.  633,  et  Martin,  op.  laud.,  p.  193,  qui  prpbabi- 
liorem  alteram  sequuntur.  Cum  Empedocles  ait  «  Universitatem  non 
esse  Sphaerum  ,  sed  partem  Universitatis  »  (ut  est  in  Placit.  phil., 
1.  3,  e.  5),  eam  intelligas  esse  partem  sphaerum  quae  ad  tempus  or- 
dine et  quiete  composita  sit. 

(4)  Achilles  Tatius,  Isagoge,  e.  5. 

(5)  Quid  hac  opinione  Empedocles  a  Pythagoricis   mutuetur  dein- 

«  Empedocles  Agrigentinus,  inquit  Plutarchus  (1) 
qnatuor  elementa  ponit  :  ignem ,  aquam ,  aerem  et 
terram ,  quorum  causas  amicitiam  ac  discordiam 
esse  vult.  Idem  ex  prima  elementorum  permixtione 
secretum  aerem  ac  circum  in  orbem  fusum  esse  ait  : 
ignem  vero  postmodum  exsilientem,  cum  locum  sibi 
alium  non  reperiret,  sursum  tandem  concreti  aeris 
frigore  compulsum  evolasse.  Duos  praeterea  dimidios 
orbes  circa  terram  circumagi ,  alterum  ex  igne  totum, 
alterum  ex  aere  modicoque  igne  temperatum ,  quam 
ipsam  noctem  esse  arbitratur  :  motus  autem  initium 
ex  eo  contigisse  quod  in  ista  elementorum  conjunc- 
tione  vehementior  ignis  impetus  fuisset.  Jam  vero 
Solem  natura  sua  non  ignem  sed  ignis  repercussionem 
esse  ei  quod  fìt  ex  aqua  persimilem  :  at  Lunam  ex 
aere  quem  ignis  reliquisset  sua  sponte  coaluisse 
(quippe  enim  grandinis  instar  concrevisse  aerem)  ; 
lumen  porro  suum  eamdem  a  Sole  mutuari.  » 

Apud  Empedoclem  igitur,  ut  apud  Heraclitum,  duo 
sunt  caeli  hemisphaeria,  alterum  quidem  lucidum, 
alterum  obscurum;  sed  cum  ex  altero  in  alterum 
astra  navigare  velit  Heraclitus ,  ipsa  vult  hemisphae- 
ria circumagi  Empedocles  ,  quamvis  vagis  stellis  pro- 
prios  quoque  esse  motus  censere  videatur  (2). 

Anaxagoras.  — .Anaxagorae  Socrates,  in  Phaedone 

ceps  ostendetur.  De  illa  vide  Martin,  op.  laud.,  p.  198,  nota  2.  Ubi 
locus  qui  est  in  Placit.  phil.,  1.  2,  e.  20,  quo  duos  soles  Empedocles 
exeogitavisse  dicitur,  excuti  tur. 

(1)  Stromata  ,  apud  Euseb.  Praeparatio  evang.,  1.  I ,  e.  8. 

(2)  Soli  saltem;  vide  Placit.  phil.,  1.  2,  e.  3. 


—  16  — 

Platonis  (1) ,  vitio  vertit  quod,  cum  omnia  a  Mente 
composita  esse  dixisset ,  quomodo  res  singulae  op- 
time  dispositae  sint,  idem  non  explicet.  Recentiores 
autem  arbitrantur  in  astronomia  vanam  esse  fìnium 
indagationem,  eamque  tantummodo  «  Caelestium 
rerum  Machinalem  scientiam  »  debere  esse.  Quod 
Anaxagoras  quidem  videtur  intellexisse.  Itaque  ejus 
reperiuntur  de  astris  opiniones  quibus ,  ut  his  quae 
de  Homoeomeriis  locutus  est,  ad  atomorum  fautores 
accedit. 

Leucippus ,  Democritus.  —  Leucippus  quidem  et 
Democritus  infinitos  esse  mundos ,  atomis  per  inane 
agitatis  (2)  compactos;  nihil  Mentis  alicujus  institu- 
tione  fieri ,  neque  tamen  fortuito  (ut  dicet  Epicurus) , 
sed  necessaria  ratione  (3)  omnia  succedere  existi- 
mant;  itaque  (4)  in  illis  atomorum  vorticibus,leviores 
quidem  exteriorem  regionem ,  quasi  cribro  excussas 
petiisse ,  caeteras  autem  in  medio  considisse  ;  atque 
ea  concursione  primum  quasdam  globosas  effectas 
esse  concretiones  quae  quasi  integumenta  singulos 
mundos  terminarent,  et  terras  in  horum  mundorum 
medio  esse  ;  eos  autem  non  in  se  contineri ,  sed  ipsis 
circumductas  intendi  membranas ,  ita  ut  alius  alium 
invadere  possit  ejusque  partem  attactam   in  suam 

(1)  C.  46. 

(2)  Diog.  Laert.,  1.  IX,  e.  6.  Stob.,  Ed.  phys.,   e.  21,  sect.  3.  Cic, 
Lucullus ,  e.  17. 

(3)  Stob.,  Ed.  phys.,  e.  4,    sect.  7  :  «  Aeu>ci7C7ro?  Xéyei ,  oOSèv  XPWa 
|juxty]v  yi'yveTOci,  àìlà  Tiàvta  ex  Xóyou  xe  xat  ùir'  àvàyxy]?.  » 

(4)  Diog.  Laert.,  1.  IX,  e.  6. 


—  17  — 

vertiginem  rapere;  «  ex  his  furtis  primo  quidem  con- 
cretionem  effici  quamdam  humidam  ac  luteam,  ipsa 
totius  vertigine  deinceps  exsiccatam,  inde  denique 
ignitam  fieri  astrorum  nataram  (1)  ;  esse  autem  Solis 
circulum  extimum;  Lunae  vero  Terrae  proximum, 
caeteris  in  medio  horum  positis  ;  ac  sidera  quidem 
omnia  ob  celeritatem  motus  ignescere,  Solem  vero 
inflammari  a  sideribus  ;  Lunam  autem  exiguam  ignis 
partem  capere.  »  Haec  quidem  potius  Leucippo  tri- 
buit  Diogenes;  Democrito  quoque  placuisse  astra  la- 
pidea esse,  priora  quidem  fixa,  errantia  autem 
posteriora ,  Solem  vero  vertigine  cieri ,  et  ipsum  fer- 
rum  esse  vel  lapidem  inflammatum,  Stobaeus  testa- 
tur  (2). 

Eodem  fere  modo  Anaxagoras  Solem  Lunamque  et 
caeteras  stellas ,  cum  lapideas  vel  ferreas  moles  puta- 
ret  esse  ,  in  aethere  praeter  naturam  suam  sustineri 
existimabat;  eas  autem  prius  terrae  partes  ab  hac 
raptas,  sive  igne  in  prima  elementorum  secretione 
separante  se  a  terris  (3) ,  sive  ipsius  mundi  vortice 
evulsas  (4). 

Anaxagoram,  cum  hunc  mundum  unum  esse  pro- 
fiteretur,  alios  tamen  esse  mundos  existimavisse, 
adversus  Zeller  adversusque  etiam  ipsum  Stobaeum 

(1)  Itaque  satis  probabiliter  Martin  interpretatur  (op.  laud.,  p.  216- 
217)  his  philosophis  solem  nostrum  alterius  mundi  terram  esse  su- 
breptam ,  quamvis  hoc  in  laudatis  ab  ipso  locis  non  omnino  expres- 
sis  sit  verbis. 

(2)  Ed.  physic,  e.  24;  e.  25,  sect.  3. 

(3)  Achilles  Tatius  ,  Isagoge,  e.  11. 

(4)  Plut.,  Lysandrivita,  e.  12;  Stob.,  Ecl.  phys.,  e.  25,  sect.  3. 

2 

Martin  contendit  (1) ,  quiddam  proferens  a  Simplicio 
expressius  dictum  ,  ita  ut  ab  Ionum  nemine  univer- 
sitatis  infinitas  absit. 

Pythagoras.  —  Pythagoricae  disciplinae  ìonge  aliud 
fuit  ingeniura  atque  Ionicae.  Gum  enim  communem 
cum  ista  prior  eam  referat  laudem,,  quod  aeterna  in- 
corruplaque  astra  caelumque  non  existimaverit ,  ei- 
dem in  motibus  astrorum  explicandis  praestitit  libe- 
riusque  ex  specie  et  ex  vulgari  opinione  recessit  (2). 
Apud  Stobaeum  quidem  (3)  legitur  :  nuOayópa?  (pvicl 

yevvYiTÒv   koct     £7uvoiav  tov   jcó<7f/.ov,  où  ttaTa  ypovov.  Inde 

Ritter  (4)  et  Chaignet  (5) ,  et  alii  crediderunt  ea  quae 
Pythagorei  de  Mundi  informatione  enarrant ,  logicum 
potius  quam  historicum  ordinem  referre.  Sed  ad  ex- 
cludendam  hanc  interpretationem  Zeller  Aristotelem, 
cujus  Stobaeo  potior  est  auctoritas,  dicentem  (6)  lau- 
dat  omnes  philosophos  generatum  esse  mundum  cen- 
suisse.  Quanquam  constat  Philolaum  mundum,  si 
non  sine  initio ,  saltem  sine  fine  esse  expressis  ver- 
bis  dixisse  (7) . 

«  Cum  autem  in  Graecia  primi  Pythagorei,  ait 


(1)  Op.  land.,  p.  170-171.  Simplicius,  f°  8  a;  33  b;  34  a. 

(2)  Bénard,  Hist.  de  la  phil.  des  Grecs,  p.  37.  «  Leur  astronomie 
rompt  avec  les  opinions  ou  traditions  communes;  elle  s'adresse  à  la 
raison  et  contredit  les  sens.  » 

(3)  Ed.  physic,  e.  21,  sect.  6. 

(4)  Hist.  phil.,  I,  417. 

(5)  Pylhagore,  II,  87. 

(G)  De  Cacio,  1.  I,  e.  10,  §  2. 

(7)  Stob.,  Ed,,  pftys.,  e.  20,  sect.  2. 

Marlin  (1),  globosam  esse  terram ,  et  errantes  stel- 
las  (ipsumque  Solem)  ex  Occidente  in  Orientem 
propriis  motibus  secundum  circulos  aequinoctiali 
transversos  ferri  professi  sint,  plurimum  Graeca 
astronomia  increvit.  »  Longe  enim  ita  praeter  Chal- 
daeoram  aut  Aegyptiorum  inventa  ibatur,  in  quibus, 
cum  de  motibus  agerent ,  Thales  aliique  Iones  sub- 
stiterant. 

Mundum  quidem  vult  Pythagoras  quadam  Unius 
et  Infiniti  copulatione,  vel  Dexteri  et  Sinistri,  vel 
binorum  illorum  primo  contrariorum,  quorum  trans- 
lata variabat  nomina,  constare  (2);  medio  autem 
mundo  ignem  statuebat  quem  focum  mundi  atque 
unitatem  vocabat  (3) ,  circa  quem  scilicet  immensus 
universitatis  orbis  extentus  esset. 

Philolaus.  —  Sed  principio  oporteret  in  his  quae 
de  Pythagorica  ratione  referuntur  discerneremus  quid 
certe  Pythagorae  ipsi  sit  attribuendum ,  quid  autem 
potius  Philolai  proprium  existimandum.  Hic  enim  (4), 
cum  centum  ferme  annis  post  Pythagoram  vixerit, 
primus  tamen  de  iis  scripsit  quae  fando  tantum  in 
Pythagorica  secta  tradebantur  ;  sed  hanc  disciplinam, 
dum  scribendo  constituebat ,  idem  profecto  mutavit , 

(1)  Hypothèse  astronomique  de  Pythagore,  extrait  du  Bulletino  di 
bibliografia  e  di  storia  delle  scienze  mathematiche  e  fìsiche,  t.  V, 
mars  1872  (Romae,  1872). 

(2)  Vide  Chaignet,  Pythagore,  t.  I,  p.  47,  50,  71,  75. 

(3)  Plut.,  Numae  vita,  e.  11  :  «  Kóajxou  ou  [xserov  oi  nuOaYopixol  tò  7iup 
?3pua0ou  vo[xt£ouai  xal  toùto  'Euxtav  xa),o0<n  xat  jxovàSa.  » 

(4)  Vide  Martin,  op.  laud.,  p.  1. 

et  pariter  cum  ipsius  opinionibus  Pythagoricae  alte- 
rius  institutionis  vestigia  reperimus.  Animadverta- 
mus  quoque  Aristotelem  ,  quando  Italicos  laudet  quos 
Pythagoreos  nominent  (1) ,  potius  Philolaum  ejusque 
assectatores  quam  Pythagoram  cogitare. 

Hoc  maximum  autem  inter  Pythagoram  et  Philo- 
laum discrimen  interest,  quod  Terram  prior  immobi- 
lem  esse  censuit,  alter  autem  negavit.  Auctores  qui- 
dem  nobis  sunt  Diogenes  (2)  et  Suidas  (3).  Sed 
praesertim,  ut  Martin  notat  (4),  omnium  priscorum 
scriptorum  testimonio  confirmatur  caelestem  illam 
quam  Pythagoras  fìngebat  musicam,  non  pluribus 
quam  septem  sonis  constare,  vel  octo,  si  errantibus 
fixarum  stellarum  sphaeram  addas;  quod  si  autem 
errare  Terram  quoque  credidisset ,  necesse  erat  hanc 
quoque  iter  faciendo  sonum  edere. 

Philolaus  e  contrario  censebat  (5)  Terram  circum 
ignem  quemdam  obliqua  noveri  circulatione,  quemad- 
modum  Solem  et  Lunam ,  atque  amplius  ultra  hunc 
ignem  (6)  alteram  esse  terram  ,  quam  àvirfyOova  nomi- 
nabat  quamque  aiebat  quoque  circa  idem  medium 
circumagi  :  praeterea  cum  haec  quam  incolimus  ter- 
ram in  se  circa  axem  suum  eodem  tempore  converta- 


(1)  Verbi  gratia,  De  Caelo,  1.  II,  e.  13  :  «  O!  7tspì  ir\w  TraXtav,  xa>ou- 
(xevoi  8è  nuOayópstot.  » 

(2)  L.  Vili,  e.  1,  gg  25-26. 

(3)  Ad  verbum  nuGàyopoK;  Sà[xio?. 
(4)'Op.  land.,  p.  17. 

(5)  Placit.  Pliiì.,  1.  Ili,  e.  13. 

(6)  Arist.,  De  Cacio,  1.  II,  e.  13.  Vide  quos  ibi  Simplicius  commen- 
tarios  facit.    . 

tur  quo  circa  medium  illum  ignem,  cumque  huic  op- 
positum  hemisphaerium  Terrae  incolamus,  inde  fieri 
ut  illum  neque  àvTi/Oova  nunquam  conspiciamus. 
Philolaus  enim  Solem  in  vagis  stellis  annumerabat, 
et  priscorum  scriptorum  locis  aut  imperfectis  aut 
male  perceptis  decepti  Copernicus  et  Galilaeus  (1) 
fuerunt  cum  Philolaum  ante  se  terram  circa  Solem 
ambire  existimaverunt.  Philolao  enim  placebat  va- 
gari  Solem  mediumque  ignem  ambire  (2).  Pythagoras 
autem  ignem  quem  Vestae  seu  'egti'ok;  dicebat,  ideo 
in  medio  mundi  esse  aiebat ,  quod  in  medio  immo- 
bilis  Terrae  eum  statueret,  et  apud  eum  antichtho- 
nes  sunt  ii  qui  super  terra  adversis  vestigiis  contra 
nostra  vestigia  stant  (3) . 

«  Philolaus,  inquit  Achilles  Tatius  (4),  Solem 
quidquid  habet  igneum  ac  Iranslucidum  ex  aetherio 
igne,  qui  supra  se  sit,  exprimere  putat,  ac  per  quae- 
dam  rimarum  interstitia  splendorem  ad  nos  trans- 
mittere,  adeo  ut  triplex  sit  ex  ejus  opinione  Sol. 
Nam  partim  ex  aetherio  igne  conflatus  est;  partim 
ab  eo  ad  Solem  illum  quem  vitri  similem  vocat,  non- 
nihil  emittitur,  partim  ab  hoc  ipso  ad  nos  usque 
permanat.  »  Mirandum  quidem  est,  ut  Martin  ani- 
madvertit  (5) ,  nunquam  eam  Philolao  tribui  opinio- 


(1)  Vide  T.-H.  Martin,  Hypothèse  astronomique  de  Philolaus,  cx- 
trait  du  Bulletino  di  bibliografìa,  etc,  avril  1872  (Romae,  1872),  p.  31 

(2)  Martin,  op.  laud.,  p.  3-7. 

(3)  Ibid.,  p.  26. 

(4)  Isagoge,  e.  19.  Item  Stob.,  Ed.  phys.,  e.  25,  s.  3. 

(5)  Op.  laud.,  p.  9. 

nem ,  quod  Sol  qui  non  proprio  tantum  lumine  splen- 
deat,  medii  ignis  exceptam  lucem  remittat.  Item  vero 
ea  quae  de  igne  tanquam  motum  ciente  apud  Philo- 
laum  referuntur,  ut  Chaignet  (1)  de  igne  medio  in- 
telligit,  ita  potius  de  ilio  aetherio  orbe  qui  omnia 
amplectatur  (2)  Martin  (3)  intelligenda  censet. 

Magna  quidem  Philolao  gratia  habenda  est ,  quia 
primus  instituit  a  vulgari  opinione  de  Terrae  immobi- 
litate discedere.  Sed  cum  Aristotele  in  eodem  duo 
culpare  licet. 

1°  Quod  de  Terrae  circuitu  excogitavit  nihil  ad 
veram  scientiam  conducit  et  contra  fìdem  est.  Diur- 
nam  enim  Terrae  circum  medium  ignem  circumvec- 
tionem  esse  Philolaus  arbitrabatur  quippe  qui  eam 
diceret  esse  diei  et  noctis  causam  (4).  Inde  praeterea 
quotidie  mirae  in  Sole  et  Luna  errantibusque  stellis 
et  diametrorum  et  locorum  et  motuum  varietates 
apparere  debebant  (5).  Sed  Pythagoreos  Aristoteles 
dicit  «  non  secundum  ea  quae  conspiciantur  ratio- 
nes  et  causas  quaerere  solere,  sed  res  ipsas  ad  quas- 
dam  opiniones  et  rationes  trahere ,  conarique  ut  eae 
congruerent  (6).  » 


(1)  Pythagore  et  la  philosophie  pythagoricienne  ,  voi.  II ,  p.  81 , 
nota  5. 

(2)  Philolaus  apud  Stob.,  Ed.  phys.,  e.  1,  sect.  3  :  «  'Ev  t5  crìpaipa 
<7u>[xaT<x  7cevT£  èva,  7rup,  u'8cop,  xoù  yòc ,  xoù  à^p,  xaì  à  toc?  cr^oupai;  xuxXà? 

iré[/.7TTOV.   » 

(3)  Op.  laud.,  p.  9. 

(4)  Aristot.,  De  Caelo,  1.  II,  e.  13,  §  1. 

(5)  Martin,  op.  laud.,  p.  10-12. 

(6)  De  Caelo,  1.  II,  e.  13,  §  1  :  «  00  upòc  xà  9ouvó[ieva  toù;  Xóyoui;  xaì 

2°  Haec  enim  Pythagoreorum  vitiosa  ftiit  consue- 
tado,  quod  de  Natura  ex  moralibus  argumentis  con- 
jecturas  capere  voluerunt.  Cum  riempe  numerus 
decem  perfectior  videretur ,  fìnxerunt  vagari  Terram 
el  esse  avn'xOova,  ut  decem  errati tes  stellae  essent  (1). 
Neque  ipsis  jam  Terra  in  medio  esse  visa  est,  quod 
ibi  nimis  multa  vitiosa  essent  (2).  Ali  (3)  quodam 
modo  astra  credebant,  ergo  aliquam  esse  communem 
et  astris  et  terrestribus  rebus  naturam,  namque  ut 
simile  simili  cognosci  aiebant,  ita  nos  simile  simili 
nutriri  multo  aequius  est  dicere.  Sed  deinceps  non 
satis  sibi  constabant,  cum  mundum  in  regiones  duas 
dividerent,  quarum  in  altera  immutabilem  ordinem 
Anima  constitueret,  altera  autem  generationi  et  mu- 
tationi  obnoxia  esset  et  quae  cum  imperfecta  virtute 
nonnihil  vitii  in  se  admitteret.  Cum  autem  Luna 
utriusque  regionis  fìnes  occuparet,  existimabant  (4) 
eam  terrenam  esse  et  animalium  domicilium  esse 
quae  hisce  nostris  quindecies  majora  essent  neque 
unquam  dejicerent  alvum  (quo  scilicet  diutissime  ea 
vivere  significabatur)  (5).  Gur  autem  quindecies?  Id 
videlicet  aliqua  analogia  praesumebant. 


xà?  akia?  ^T)ToOvtec ,  cùXà  Trpò?  xiva;  8ó£a<;  xaì  )>óyou?  aùxcòv  xà  9oavó[xeva 
TtpóaéXxovxe;  xal  ueiptó^evot  auyxoa^eìv.  » 

(1)  Arist.,  Metaph.,  I.  I,  e.  5. 

(2)  Arist.,  De  Caelo,  1.  II,  e.  13,  $  2  :  «  tu  yaP  Tijjuwxàxo)  oiovxai  rcpo- 
GTnxsiv  xrjv  Ti(xtwTàxìriv  U7iapx£iv  y^ojpav  ■  elvai  6è  rcùp  p.èv  yrj?  xi[Aiu>x£pov, 
tò  Sé  7cépa?  xcóv  [xexa£u  "  xò  8è  ecr/axov  xaì  xò  (jiaov  izépac,.  » 

(3)  Placit.  phil,  1.  II,  e.  5.    . 

(4)  Placit.  phil. ,  I.  II,  e.  30. 

(5)  Martin,  op.  laud.,  p.  18. 

Leibnizio  qnidem  etiam  in  geometria  ethicum  ali- 
quid  adesse  dicenti  non  adversamur,  cum  rerum 
omnium  fabricatorem  summa  esse  sapientia  arbitre- 
mur;  sed  morales  rationes  si  quis  attulerit,  physi- 
cam  tantummodo  aut  tardabit  aut  in  vanas  conjectu- 
ras  inducet. 

Parmenides.  —  Quando  Parmenides,  qui  sensibi- 
libus  rebus  earumque  receptis  mente  imaginibus 
nihil  omnino  veri  adesse  arbitratur,  de  hoc  mundo 
quem  conspicimus',  aliquid  opinari  dignatur  (1),  iis 
quae  ab  Ionibus  mutuatur,  Pythagorica  miscet. 

Fingit  enim  (2)  mundum  plurium  orbium  coag- 
mentatione  constare  ;  quorum  extimum  solidum  esse, 
ut  Empedocli  jam  placuerat;  hoc  autem  inferiorem 
aetherium  esse  illum  ignem,  quem  Pythagorei  exco- 
gitaverant,  et  inde  caelo  in  quo  vagarentur  stellae  et 
hisce  terrestribus  rebus  cieri  motum.  Astra  vero  Par- 
menidi  non  jam  crystallina  erant,  ut  Pythagoreis, 
sed  igniti  vapores,  ut  Ionibus  placuerat.  Mundi 
quaedam  pars  praestantior  ab  ilio  Dei  nomen  obti- 
net.  Lucidus  est  ille  extimus  orbis,  si  fìdem  faciat 
Cicero  (3).  Sed  alias  dixit  Parmenides  (4),  «  in  medio 
Deum  esse  qui  omnia  gubernet  » .  Hoc  medium  vult 

(1)V.  110: 

«  'Ev  Ttp  coi  7raua>  7ci(7TÒv  >óyov  Y]8è  VÓ7J[Xa 
à[X9t?  càrfieir\c,  •  8ó|a?  8'  àuro  To08e  (Sporcai; 
[xàvOave ,  xóaf/.ov  è[xwv  ÈTreaiv  àuaTy)Xòv  àxovwv.  » 

(2)  Vide  Stob.,  Ed.  phys.,  e.  22,  sect.  1. 

(3)  De  Nat.  Deor.,  1.  I,  e.  11,  §  28. 

(4)  V.  128  :  «  'Ev  8è  fjtieyw  toutwv  Aaijjuov  ^  iràvxa  xu6epv£.  » 

esse  Stobaeus  (1)  mixtorum  (igne  scilicet  et  tene- 
brisi orbium  :  forsitan  de  Sole  agi  intelligas.  Videtur 
autem  Iamblicho  (2)  Parmenides  de  medio  ilio  Pytha- 
goreorum  igne  dixisse,  ex  quo  Parmenidi  Terram 
non  immotam  esse  conjicere  possemus.  Sed  nihil 
miremur  si  Parmenides  in  rebus  de  quibus  nihil 
omnino  non  falsi  cogitari  posse  crederet,  non  satis 
perspicue  sibique  constanter  opinatus  sit. 


(1)  Loc.  laud. 

(2)  Theol.  Arithm.,  p.  8.  V.  Zeller,  op.  laud.,  p,  528,  nota  1,  qui 
hanc  sequitur  interpretationem. 


CAPUT  SECUNDUM. 


PLATO. 


Anaxagoras  et  Democritus ,  cum  astra  nihil  nisi 
corporeas  res  esse,  terrestribus  naturis  haud  absimi- 
les,  finxissent,  magis  cum  nostris  disciplinis  et  cum 
vero  congruerant.  Ab  his  rursus  disciplinis  abhorret 
Plato,  dum  astra  animantia  deosque  facit. 

Quanquam  ea  praesertim  quae  Plato  de  astris  dis- 
seruit  legenti  non  in  promptu  est  discernere  quid  ab 
eo  mythicum  et  allegoria  dictum  reputandum  sit, 
quid  autem  ad  verbum  sit  intelligendum,  cum  ipse 
Aristoteles,  si  nobis  Zeller  facit  fìdem  (1),  in  hoc 
deceptus  sit.  Quidquid  id  est ,  dici  potest  Platonem 
iis  quae  simplicius  de  astris  locutus  sit  magis  quam 
quemlibet  alium  viam  apertiori  luculentiorique  Aris- 
totelis  rationi  praemunivisse. 

In  hoc  tamen  primum  Plato  ab  Aristotele  cui  mun- 
dus  et  astra  aelerna  sunt,  multum  dissentire  videtur, 
dum  in  Timaeo  praesertim  mundi  et  astrorum  ortus 
enarrat. 

(1)  Hist,  phil.  Gra.ec.  :  Plato,  e.  8,  nota  13. 

Materiam  igitur  docet  Plato  semper  fuisse,  haud 
equidem  ita  informem,  ut  eam  a  loco  vel  spatio  non 
discerneremus,  sed  jam  diverse  fìguratam  et  in  qua 
quatuor  elementa  jam  quasi  adumbrata  essent. 
«  Horum  quidem,  inquit  (1),  vestigia  quaedam 
erant ,  omnino  tamen  eo  in  statu  qui  nimirum  esse 
solet  quando  cui  rei  Deus  non  interfuit.  »  Materiae 
autem  semper  inesse  Plato  arbitrabatur  (2)  vim 
quamdam  caecam  atque  animam  qua  temere  et  casu 
agitaretur;  de  qua  quidem  quid  Plato  existimaverit, 
magis  ex  pluribus  aliis  locis  quam  ex  Timaeo  con- 
jecturam  capere  est. 

«  Probitate  Deus  videlicet,  ut  narrat  Plato  (3), 
praestabat  :  probus  autem  invidet  nemini.  »  Illum 
igitur  indigestae  materiae  miseritum  est.  «  Quidquid 
erat,  quod  in  cernendi  sensum  caderet,  id  sibi 
assumpsit,  non  tranquillum  et  quietum,  sed  immo- 
derate agitatum  et  fluctuans,  idque  ex  inordinato  in 


(1)  Tirnaeus,  p.  53  B. 

(2)  Vide  T.-H.  Martin,  Etudes  sur  le  Timée,  voi.  1 ,  p.  356  :  «  Il  me 
semble  clair  que  l'àme  éternelle  mentionnée  dans  le  Phèdre ,  l'àme 
désordonnée  décrite  dans  les  Lois,  l'essence  variable  divisée  dans  les 
corps,  cette  puissance  déraisonnable,  cette  necessitò  (àvàyxy))  que  , 
d'après  le  Timée,  la  raison  (Xóyo?)  peut  subjuguer  mais  non  détruire, 
cette  force  instinctive  inhérente  à  la  matiàre  corporelle  (^u^uto?  irci- 
6u(ua)  qui,  d'après  un  passage  du  Politique,  se  révolterait  si  Dieu  ne 
cessait  de  veiller  au  maintien  de  l'ordre,  et  ramènerait  l'ancien  règne 
de  la  variété  indéfinie,  du  désordre  et  du  mal,  tout  cela  n'est  qu'une 
mème  chose  :  savoir,  l'àme  motrice  du  chaos,  éternelle  comme  lui,  en 
ce  sens  qu'elle  n'a  jamais  commencé  d'ètre,  et  dans  laquelle  Dieu  a 
mis  l'intelligence  pour  en  faire  l'àme  du  monde  et  établir  l'ordre 
qui  règne  maintenant  dans  l'univers.  » 

(3)  Tira.,  29  E.  Vid.  Ciceronis  translationem,  e.  3. 

ordinem  adduxit  »  absoluti  cujusdam  mundi  aeter- 
nique  exemplaris  (1)  similitudinem  secutus,  quod  in 
se  videlicet  intuebatur.  Animam  hujus  efficiendi 
mundi  primam  Deus  informavit,  vel  potius  perfecit, 
utpote  quae  mundi  corpus  regere  deberet  :  «  Non 
enim  aequum  esset  minori  parere  majorem  (2).  » 
Ut  illam  conflaret  animam  Deum  copulatone  usum 
esse  ait  Plato  quam  obscurissimas  per  ambages  des- 
cribit  ;  eum  enim  violenter  essentias  (3)  natura 
diversas  conjunxisse  (4),  quarum  unam  tccùtò,  aite- 
rana  6àTepov  nominat;  quae  vero  essentiae  nobis 
videntur  una  haec  vis  movens  (5)  cujus  natura  in 
perpetuam  diversitatem  res  agantur ,  altera  mens 
cujus  offìcium  sit  ex  pluribus  unum  facere.  Corpus 
autem  mundi  Deum  ait  ex  omni  materia  (6)  compac- 


(1)  Tim.,  29  A  :  «  SyjXov  w?  upò<;  xò  ài'Siov  è6Xeirev  [TcapàSetyp-a].  »  Tim., 
38  C  :  «  xò  [xèv  7capà8eiY[xa  7iàvxa  auovà  scrxiv  òv.  » 

(2)  Tim.,  34  C.  —  Cf.  De  legibus,  X,  896  C. 

(3)  ouataq.  Vertit  Cicero  :  materia  (e.  7);  quod  nomen  hic  ambiguum 
esse  potest. 

(4)  Tim. ,  35  B  :  «  x^v  Gaxépou  cpvatv  Sucjjuxxov  oucrav  el?  xavxò  £vvap- 
jxóxxcov  pia.  » 

(5)  Gallice  vulgo  vertitur,  ut  ab  ipso  Martin,  p.  97  :  «  De  l'esseiice 
indivisible  et  toujours  la  mème,  et  de  l'essence  corporelle,  divisible, 
et  qui  nait  toujours,  il  forma,  par  leur  mélange,  une  troisième  es- 
pèce,  etc.  »  Item  Cousin,  p.  125.  Sed  Plutarchus,  ut  idem  monet 
Martin  (op.  laud.,  p.  354),  jam  annotaverat  in  Timaeo  mentionem  esse 
essentiae  in  corporibus  dividuae  (xyj?  izepì  xà  cwpiaxa  Y'Yvof/ivr)?  jjie- 
piaxrjf;  oùaia?...  xoO  xaxà  xà  aw^axa  (j.£pi(Txou.  Tim.,  p.  35),  non  autem 
corporeae  essentiae.  Quod  vero  per  corpora  dividitur,  nec  corpus  est, 
nobis  videturesse  motus  aut  vis  movens  (Vide  Plutarch.,  De  Animae 
procreatione  in  Timaeo,  e.  21). 

(6)  Tim.,  32  D. 

tum  globosum  (1)  fabricavisse,  illique  «  motum  eum 
dedisse  qui  unus  mentem  atque  intelligentiam  cohi- 
beret  maxime  (2),  »  quae  scili cet  est  volubilitas  in 
eodemloco.  Pythagoreorum  more,  mathematicis  trans- 
lationibus  libenter  utitur  Plato  :  quae,  quando  de 
animo  et  mente  agitur,  saepe  committunt  ut  nimis 
portentosae  esse  videantur.  Quanquam  hic  non  infi- 
tias  iverimus  quin  cogitatio  eo  perfectior  sit  quo 
magis  mens  omnino  sui  conscia  composque  tota  in 
se  quasi  reverti  possit  :  cujus  quidem  globo  circa 
axem  suum  moto  similitudo  aliqua  refertur  (3). 

Alteram  quoque  (4)  animae  mundi  motionem  ait 
Plato  Deum  indidisse,  quae  intus  fìeret,  secundum 
circulum  priori  circuitui  obliquum,  etdenique  in  con- 
trarium  ;  hanc  vero  motionem  sex  divisam  in  partes 
septem  circulos  habere  (ii  sunt  stellarum  errantium). 
Ejusdem  principatum  naturae  Garspou  tribuit  Plato , 
quemadmodum  priorismotionis  principatum  fecit  esse 
toO  aOTou,  quippe  qui  indicare  vellet  (5)  illis  erran- 
tium in  obliquum  motibus,  qui  universi  globi  con- 
versioni concurrant,  eorum  quae  infra  Lunam  fìant 
varietatem  et  inconstantiam  effici,  sicut  apertius  dicet 
Aristo  teles. 

In  anima  mundi  primum  Plato  septem  illarum  in 


(1)  Tim.,  33  B. 

(2)  Tim.,  34  B.  Cic,  e.  G. 

(3)  De  legibus,  X,  898  B. 

(4)  Tim.,  36  C-D. 

(5)  Tim.,  36  C-D. 

obliquum  motionum  causam  ponit  ;  dicitqueamplias  (  1  ) 
Deum  cam  corpora  errantium  effecisset ,  «  ea  ad  eas 
conversiones  collocavisse,  quas  OaTepou  circuitus  con- 
fìceret,  quae  essent  septem ,  ut  et  illa  septem.  »  Ab 
anima  mundi  igitur  illa  moveri  viderentur  (2),  sed 
ubique  Plato  astra  tanquam  divina  animantia  esse 
fìngit  quibus  propriae  sint  animae  mentesque  sui 
consciae.  Utrum  sidereae  illae  animae  propriis  viribus 
cum  anima  mundi  communem  navarent  operam,  an 
tantum  ex  hac  illae  tanquam  effluvia  emanarent,  aut 
quousque  sui  juris  essent,  parum  curavisse  Plato  vi- 
detur  ut  enuclearet. 

Vult  saltem  astris  mundum  universum  tanquam 
speciem  esse  et  exemplar.  «  Erant,  inquit,  animan- 
tium  genera  quatuor  :  quorum  unum  divinum  atque 
caeleste;  alterum  pennigerum  et  aerium;  tertium 
aquatile;  terrestre  quartum.  Divinae  animationis 
maxime  speciem  faciebat  ex  igne  (3)  ita  ut  splendi- 
dissima (4)  esset  et  adspectu  pulcherrimus  ;  cumque 

(1)  Tim. ,  38  D  :  «  o-wjjkxtcc  Sé  ocùtóóv  éxàcroìv  Troica?  ó  Oeò;  èOrptev  el? 
toc?  itept<popà?  a?  ^  Oaxepou  TteptoSo?  $£iv,  ércxà  ouaag  òvxa  ìtzxól.  » 

(2)  Itaque  Teichmùller  (quem  indicat  Zeller  op.  laud.,  e.  8,  nota  54) 
contendit  creatos  deos  apud  Platonem  tantummodo  translatione  et 
allegoria  dici.  Concedit  Zeller  Platonem  quam  illi  personam  gererent 
nunquam  satis  subtiliter  expressisse. 

(3)  Apud  Platonem  quinta  illa  essentia,  ex  qua  Aristoteles  astra 
esse  contendit,  non  invenitur.  In  Epinomi  quidem  (p.  981  C)  aether 
quatuor  elementis  additur ,  sed  iste  dialogus ,  ut  Platonici  cujusdam 
est  opus,  ita  non  Platonis.  In  Phaedonis,  e.  59,  caelestis  aether  aeri 
excellere  dicitur,  sed  eum  tantummodo  purissimum  ignem  intelligas 
esse. 

(4)  Sic  vertit  Cicero,  quanquam  07rw?  8ti  Xa^upóiarov  etri  potius  ad 
tò  6e?ov  eI5o?  quam  ad  io  mip  referendum  esse  vicletur. 

similem  universitatis  naturae  efficere  vellet,  ad  volu- 
bilitatem  rotundavit,  comiteque  eum  sapienta  quam 
optimae  mentis  effecit...  Dedit  autem  divinis  duo 
genera  motus  :  unum ,  quod  semper  esset  in  eodem 
aeque  et  idem  in  omnibus  dum  de  iisdem  semper 
rebus  sibi  constanter  cogitarent  (1)  ;  alterum,  quod 
in  anticam  partenti  a  conversione  ejusdem  et  similis 
(toO  aì>Tou)  pelleretur.  Quinque  autem  reliquis  moti- 
bus  orbem  eum  esse  voluit  expertem,  immobilem,  et 
stantem.  Ex  quo  genere  ea  sunt  sidera  quae  infixa 
caelo  non  moventur  loco,  quae  sunt  animantia  eaque 
divina;  ob  eamque  causam  suis  sedibus  inhaerent 
et  perpetuo  manent.  Quae  autem  vaga  et  mutabili 
ratione  labuntur,  ita  generata  sunt  ut  supra  diximus. 
Jam  vero  terram,  altricem  nostram,  quae  trajecto  axe 
sustinetur  (2),  diei  noctisque  effectricem,  eamdemque 
custodem ,  antiquissimum  deorum  voluit  esse  eorum 
qui  intra  caelum  gignerentur  (3).  » 

Quod  si  autem  Terra  divinitate  sua  similis  sit  astris 
quae  in  caelo  sunt ,  nonne  Plato  secum  dissentiret 
negando  illi  motum  volubilitatemque  inesse?  Illud 


(1)  «  KiV7J<7£i?  Sé  Suo  upoarj^sv  èxdccjTw,  tt^jv  (xèv  ev  tocOtcò  xaxà  zavxà  itepl 
ttòìv  aùxtòv  àet  tà  aura  éavTw  6iavoou[xevw.  »  Hic  Ciceronis  translationem 
mutamus,  qui  vertit  :  «  Unum  quod  semper  esset  in  eodem  aeque 
et  idem  in  omnibus  atque  uno  modo  celeraret.  »  Gallico  Martin  : 
«  Le  mouvement  de  rotation  uniforme  et  sans  déplacement,  résultant 
de  leur  persévérance  continuelle  dans  une  mème  pensée  intérieure.  » 

(2)  «  e!XXo[*évr)v  8è  7repì  tòv  Sia  7iavTÒ;  ttóXov  tetoc|x£vov.  »  Gallice  Martin  : 
a  Qui  s'enroule  autour  de  l'axe  par  lequel  l'univers  est  traverse.  » 
Latine  Schneider  :  «  Constrictam  circa  polum  per  universum  exten- 
tuni.  » 

(3)  Tim.y  40  A-C.  Cic,  e.  10. 

vitat  simulque  Terram  in  umbilico  mundi  stare  facit, 
sicut  ingeniosissime  Martiri  interpretatur  «  animarci 
Terrae  rationabilem  eamdemque  activam  ipsius  cor- 
pus ex  Occidente  ad  Orientem  pari  vi  in  contra- 
rium  rotare  qua  idem  ex  Oriente  ad  Occidentem 
mundi  anima  cum  caelo  toto  conelur,  ita  ut  Terra, 
cum  hunc  rotatum,  contra  obnitendo,  irritum  faciat, 
diurno  universitatis  motui  una  se  substrahat  (1).  » 
Aristoteles  autem ,  dum  quibusdam  recte  de  Luna 
notatis  intemperanter  utitur ,  circa  axem  suum  et 
Terram  et  omnia  sidera  ilio  pacto  volvi  perperam 
negabit  (2). 

Plato  quidem  cum  Pythagoreis  consentiens  erran- 
tium  stellarum  conversiones  ex  motibus  duobus  sim- 
plicibus,  sed  flexis,  consequi  arbitrabatur.  Recentio- 
res  autem  omnem  motus  flexionem  in  rectos  duos 
motus  resolvere  solente  alterum  qui  centrum  petat, 
alterum  qui  e  circulo  sine  flexione  evadat. 

Astra  igitur  Platoni  dii  sunt  (3) ,  neque  credo  alii 
sunt  dii  si  summum  mundi  Opificem  excipis.  Nam- 
que  deos  quidem  enumerat  et  «  quicumque  semper 
manifesti  circumeunt ,  et  qui ,  quando  lubet ,  appa- 
rent  (4),  »  sed  ea  ironia  hos  esse  probat,  ut  nihil  aliud 
sibi  proposuisse  videatur  nisi  ut  vulgaribus  religio- 
nibus  aliquid  condonaret.  «  Gredendum  nimirum  est, 


(1)  Vide  Mèm.  Acadt  Inscript.  et  B.-Lett.,  t.  XXX,  lre  part.,  p.  69. 

(2)  De  Caelo,  1.  II,  e.  8. 

(3)  De  legibus,  VII,  821  B  :  «  fi.eYàXwv  6ewv  'HXiov  te  à[xa  xac  SeXyjvY)?;  » 
X,  899.  Tim.,  40  A. 

(4)  Tira.,  41  A. 

inquit ,  veteribus  et  priscis,  ut  aiunt,  viris,  qui  se 
progeniem  deorum  esse  dicebant.  Itaque  eorum  vo- 
cabula  nobis  prodiderunt.  Nosse  autem  generatores 
suos  optimepoterant;  ac  diffìcile  factu  est  a  diis  ortis 
fidem  non  habere,  quanquam  nec  argumentis  nec 
rationibus  certis  eorum  oratio  confìrmatur  ;  sed  quia 
de  suis  rebus  notis  videntur  loqui ,  veteri  legi  mori- 
que  parendum  est  (1).  » 

In  decimo  libro  de  Legibus  expressior  Platonis 
sermo  fuerat.  Ibi  enim  ut  summo  contemptu  Hesiodi 
de  generatione  deorum  carmini  alludit  (2),  ita  in  illa 
argumentatione  quam  veluti  magnificam  praefatio- 
nem  legi  de  poena  ab  impiis  repetenda  imponit ,  ne- 
mini  tribuit  divinitatem,  nisi  Soli,  sideribus,  et  Ter- 
rae  (3) ,  aut  optimae  illi  Animae  cuncta  meliori  via 
gubernanti  (4),  quem  deumdicit  esse  divinae  mentis 
auxilium  in  se  recipientem  (5).  Itaque  praeter  astra, 
universitatisque  Animam,  et  Mentem  mundi  opifìcem, 
jam  nullus  deus  est. 

Dii  autem  illi  caelestes  cum  creati  sint  et  sub  sen- 
sum  cadant,  duo  inde  consequi  Plato  putat  gemi- 
namque  infìrmitatem. 

Primo  enim ,  cum  creati  fuerint ,  eos  tantummodo 
summi  Dei  concessu  immortales  esse.  «  Quando  creati 


(1)  Tim.,  40  D.  Cic,  e.  li. 

(2)  886  C. 

(3)  886  A. 

(4)  897  C. 

(5)  897  B  :  «  <\>vy}\  vovv  |/iv  7rpoaXa6où<7a  àel  OeTov  òp6ù><;  Geo?  ouaa  òp0à 
xaì  e08ai[iova  ?:at8aYa)Y£t  7ràvTa.  » 

sunt,  inquit  Plato,  tum  ad  deos  is  Deus  qui  omnia 
genuit  fatur  :  Haec  vos,  qui  deorum  satu  orti  estis  (1), 
attendite.  Quorum  operum  ego  parens  effectorque 
sum,  non  sunt  dissoluta  me  invito  :  quanquam  omne 
colligatum  solvi  potest  ;  sed  haudquaquam  boni  est 
ratione  vinctum  velie  dissolvere.  Sed  quoniam  orti 
estis,  immortales  vos  quidem  esse  et  indissolubiles 
non  potestis  :  neutiquam  tamen  dissolvemini  nec 
vos  ulta  mortis  fata  periment,  nec  fraus  valentior 
quam  consilium  meum;  quod  majus  est  vinculum  ad 
perpetuitatem  vestram  quam  illa  quibus  estis  tum 
cum  gignebamini  colligati  (2).  » 

Secundo  quoque,  cum  corpora  habeant  e  materia 
educta,  in  se  caelestes  deos  aliquantulam  necessarie 
vitiositatem  admittere  (3)  ;  itaque  eos  haud  adamus- 
sim  progredi  :  quod  satis  mirum  in  modum  de- 
clarat  dicendo  illis  non  esse  veram  velocitatem  ne- 
que  veram  tarditatem  certis  numeris  (4) ,  ita  ut 
ipso  auctore  Ubi  si  astrologiae  studeas,  neglectis 
iis  rebus  quae  in  caelo  conspiciuntur,  propositio- 


(1)  0eot  6ewv ,  quia  Opifex  et  astra  quae  ab  ipso  uno  facta  sunt  et 
fabulosos  deos  quorum  alii  alios  genuerint  alloqui  fingitur.  Vide 
Martin,  Etndes  sur  le  Timée,  t.  II,  p.  136. 

(2)  Tim.,  41  A.  Cic0  e.  11.  In  Politico  tamen  (270  A)  Plato  mundum, 
vitam  extrinsecus  et  immortalitatem  nactum,  aliquando  ab  Opifice 
suo  dimitti  (8tocv  àveOrj)  tuncque  in  infelicem  regressum  revolvi". 

(3)  Politicus,  269  D  :  «  Quod  autem  caelum  mundumque  voca- 
mus...,  corporis  tamen  particeps  est,  ita  ut  expers  omnino  mutationis 
cujuslibet  esse  non  possit.  »  Illam  Leibnizius  vitiositatem  nominaret: 
«  le  mal  métaphysique,  »  aut  «  la  réceptivité  bornée  des  créatures.  » 

(4)  De  Rep.,  VII,  529  D  :  «  xò  Sv  xà^o;  xai  r\  ouaa  (3pa5ùxY]<;  èv  xw  àXyj- 
6ivw  àptGfxto.  » 

nibus  utendum  sit  quemadmodum  in  geometria  (1). 
Pythagorium  hic  deprehendimus  morem,  quo  non 
opiniones  quidem  cum  rebus  conciliantur ,  sed  con- 
tra  praesumptis  cum  opinionibus  ut  congruant  quasi 
per  vim  res  coguntur.  Tali  autem  philosophandi  ra- 
tione  ordo  mundi  tollitur.  Praeterea  errat  Plato  dum 
Glauconem  ibi  inducit  dicentem,  astrologiae  stu- 
dium  jam  inde  multo  diffìcilius  fieri  ;  namque  geo- 
metricis  irpoSW^aciv  universitatis  dispositionem  tan- 
tum ratiocinando  excogitare  non  tutius  quidem  sed 
facilius  est  quam  diutina  et  laboriosissima  rerum 
ipsarum  quae  sub  sensum  cadunt  consideratione, 
quisnam  turbidis ,  ut  videntur,  motibus  insit  ordo , 
enucleare. 

Quidquid  autem  Plato  in  astrorum  conversionibus 
desiderat,  ita  ea  nobis  esse  longe  praestantiora  arbi- 
tratur,  ut  nihil  in  iis  saepius  reprehendat  maximum- 
que  visus  beneficium  existimet  quod  illa  intueri 
possimus  et  ad  optimam  ipsorum  rationem  vitam 
nostram  componere.  «  Dicatur  equidem ,  inquit  (2) , 
inventum  a  Deo  et  datum  nobis  esse  visum,  ut  men- 
tis in  caelo  conversiones  conspicati  ex  earum  ordine 
ad  mentis  nostrae  volubilitatem  quae,  licet  inordi- 


(1)  Ibid. ,  530  B  :  «  npo6Xri[Aaaiv  àp',  yjv  S'èyw,  xpw[xevot  warcep  yewfjie- 
xpiav  ouxw  xaì  àaxpovofjuav  [X£xi[i£v,  xà  8'  lv  xto  oùpavw  èàaojAev...  Ti  %o\- 
).a7i),àatov  ,  l<py),  tò  epyov  9)  w?  vùv  à<7xpovo(A£Txat,  irpoaxàxxEtc.  » 

(2)  Tim.,  47  B-C  :  «  iva  xà?  èv  oOpavw  xov  vov  xaxiSóvxE?  ueptóSou?  XP7)" 
dai^eOa  ini  toc;  uepicpopàf;  xà;  xrj;  uap'  rjfxiv  SiavoYJTEw;,  luYyevets  exeivai? 
oìiaa;  àxapàxxoi;  xExapayixÉva:;,  ex{xa6óvxe?  8è  xaì  XoYtfffJuov  xaxà  ipucriv  òpOó- 
xyjxoì;  |X£xac7xóvxe; ,  [j.iy.ou[X£voi  xà;  xov  OeoO  •rcàvxw;  àuXavEt;  ouaa;  xà;  èv 
fjjxTv  7ceu).av7i(jL£va?  xaTa<7XY)<iaip.E8a.  » 

nata,  illis  cognata  est,  aliquam  referamus  atilitatem, 
edoctique  et  rectae  secundumque  naturam  ratiocina- 
tionis  facti  participes  jam  Dei  indeclinabiles  imitemur 
conversiones  ad  easque  nostros  errores  corrigamus.  » 
Nec  tantum  nobis  astra  Plato  exemplaria  esse  docet 
quae  veneremur  atque  imitemur,  sed  etiam  ex  ilio 
fonte  animas  nostras  haustas  esse,  si  fìdem  faciat 
arduus  quidam  Timaei  locus.  Tradit  enim  Opificem, 
postquam  toO  ocotou  et  GaTépou  mixturam  quamdam 
fecisset,  mixturae  quidem  similem  qua  mundi  ani- 
mam  compegisset,  sed  duplo  triploque  pejorem,  inde 
quasi  seminarium  aliquod  in  unaquaque  stella  po- 
suisse,  ut  ex  ilio  ad  corpora  animanda  animae  hau- 
rirentur  (1)  :  tum  autem  decrevisse,  «  ut  primus 
omnibus  par  esset  ortus,  ne  quis  (inter  animantes) 
ab  ipso  deteriorem  acciperet  condicionem,  atque  ut, 
postquam  suis  animas  sideribus  insevisset,  fleret 
animai  religiosissimum  (2)  ;  »  alteroque  deinceps 
edicto,  «  ut  quicumque  suum  tempus  bene  vixisset, 
in  familiare  sibi  redux  vitam  haberet  beatam;  sin 
secus,  muliebrem  in  naturam  altera  generatione 
transiret,  atque  si  ne  ibi  quidem  ab  improbitate  abs- 
tineret,  quem  ad  modum  corruptus  fuisset,  ad  ejus 
modi  similitudinem  ferinam  quamdam  reciperet  na- 
turam (3).  » 


(1)  Tim.,  41  E  :  «  ^uaTyjaa?  8è  tò  uàv  6istXe  ^uxà?  !<7ap[0[xou?  toi?  àa- 
rpoi?  Ivei{A6  61  ÌY.acxrp  rcpò;  sxaaxov.  »  Cf.  42  D,  ubi  planius  :  «  iaTieipe  xoù? 
jxèv  eie  y^v,  xoù?  8'  e?;  <7eXr)VY)v,  toù;  8'  ei?  xà  alla,  oca  òpyava  xpóvou.  » 

(2)  Tim.,  41  E,  42  A. 

(3)  Tim.,  42  B.  —  Cf.  Phaedo,  e.  31. 

Quaerere  quidem  omittamus  quid  sibi  velini  illae 
sideribus  insitae  incorporeae  et  rationales  naturae 
quae  deinceps  in  singulorum  animas  dividantur  : 
quam  opinionem  jure  portentosam  Martin  declarat 
esse  (1).  Inquiramus  autem  potius  an  Plato  exastris 
aliis  ad  alia  migrare  animas  arbitratus  sit,  quemad- 
modum  recentibus  temporibus  Joannes  Reynaud 
excogitavit.  Ex  illis  Timaei  locis  dubitari  non  posse 
ait  Zeller  (2)  quin  sui  errantibus  stellis  incolae  esse 
dicantur ,  memoratque  ante  Platonem  Lunae  esse 
incolas  Anaxagoram  et  Philolaum  excogitavisse  atque 
ipsum  nihil  nisi  idem  communiter  de  errantibus 
contendisse  :  aestimat  autem  eruditissimus  ille  scrip- 
tor  Platonem,  cum  Terram  atque  Lunam  et  stellas 
alias  erraticas  seminarla  illa  animarum  recepisse 
eodem  ordine  dixerit  (3),  non  profecto  excogitavisse 
ab  aliis  sideribus  animas  in  Terram  devenire  illuc- 
que  reverti.  Iste  locus  philosophi  sane  animadvèrta- 
tur,  sed  cum  aliam  interpretationem  non  omnino 
excludat  (4-) ,  haec  quidem  nobis  facile  cum  caeteris 
ejusdem  dialogi  locis  congruere  videtur  :  quam  si 
acceperis,  ita  praesertim  credere  licebit  Platonem  in 
Phaedro  (5)  de  animis  ad  terrena  corpora  iabentibus 
rursusque  suas  ad  regiones  redeuntibus  minus  per 
allegoriam  locutum  esse.  Notandum  etiam  est  Plato- 


(1)  Etudes  sur  le  Timée,  t.  II,  p.  151. 

(2)  Op.  laud.,  e.  9,  nota  11. 

(3)  Tim.,  42  D,  loco  supra  laudato. 

(4)  Haec  viget  apud  Martin,  op.  laud.,  t.  II,  p.  378  et  379. 

(5)  Phaedrus,  p.  248-249. 

nem  in  iis  locis  qui  ante  locum  a  Zeller  laudatimi 
leguntur,  de  religiosissimo  animali ,  scilicet  homine, 
locutum  esse,  et  masculino  uti  dum  quos  astris  Opi- 
fex  inseverit  nominet,  non   dicendo  ^uyà;  vel  &oa 

generatim  ,  sed  tou;  [xh  de,  y/jv ,  touc  S'ei;  (jeV/ivviv  ,  toÙ; 
8* el<;  toc  aXXoc. 

Cum  in  Timaeo  et  mundo  et  animis  initium 
fuisse  Plato  edisserat,  non  omnino  quidem  secum 
dissentire  nobis  videtur,  dum  in  Phaedone  contendit 
vitam  non  nisi  ex  eo  quod  mortuum  est  ortum 
ducere  (1),  aut  animas  naturaliter  et  necessitate  sua 
vivere,  neque  animam  magis  sine  vita  esse  posse 
quam  imparem  numerum  in  parerci  transire  (2). 
Namque  quod  nunquam  animae  periturae  sint  et 
ante  terrestrem  hanc  vitam  fuerint ,  non  ex  hoc 
necesse  est  colligas  ipsas  esse  aeternas  ;  aliqua  tamen 
ad  istud  inferendum  via  aperitur. 

Xenocratem  enim ,  qui  Platonem  audivit.  refert 
Plutarchus  (3)  sensisse  apud  Platonem  neque  ani- 
mam mundi  neque  corpus  originem  tempore  habuisse, 
sed  illum ,  «  cum  existimaret  diffìculter  considerari 
posse  quo  modo  mundus  compositus  esset  et  guberna- 
retur,  nisi  quis  ortum  ejus  et  causarum  ipsum  confìcien- 
tium  progressionem  ab  initio  posuisset,  isti  viae  ac 
rationi  institisse.  »  Praeterea  Aristoteles  ipse ,  post- 
quam  Platoni  quidem  alludens  in  primo  libro  de 
Caelo  mentionem  fecit  existimantium  mundum  incor- 

(1)  Phaedo,  e.  17. 

(2)  Phaedo,  e.  52-55. 

(3)  De  Animae  procreatìone  in  Timaeo,  e.  3. 

ruptibilem  quidem  esse ,  attamen  factum  esse ,  sic 
peragit  (1)  :  «  Se  quoque  inquiunt,  perinde  ac  geo- 
metrae  designationes  describant ,  de  generatone 
mundi  dixisse,  non  quia  aliquando  mundus  sit  ortus, 
sed  doctrinae  gratia  (StSaoxa^ia?  x*Plv)>  quia  discenti- 
bus  magis  liqueat  si  hujus  quasi  in  designatone 
ortum  viderint.  » 

(1)  C.  10,  §  4. 


CAPUT  TERTIUM. 


ARISTOTELES. 


Quantumvis  imperfecta  rudiaque  essent  quae  prio- 
res  in  Graecia  philosophi  de  natura  astrorum  exco- 
gitaverant,  inter  omnes  tamen  convenit  nihil  eorum 
quae  conspiciantur  et  in  caelo  et  in  terra  nascendi 
moriendique  necessitati  obnoxium  non  esse. 

Plato  autem  siderum  conversiones  non  caeca  ali- 
qua  machinatione  fieri  sed  ordinem  illum  non  nisi 
probi  Opificis  beneficio  quodam  citra  necessitatem 
omnem  collato  mansurum  esse  contendit. 

Haec  rursus  duo  peculiariter  in  Aristotelis  de 
natura  astrorum  disciplina  proponuntur,  astris  neque 
initium  neque  interitum  esse ,  tum  ea  non  corrumpi 
posse  neque  aliam  in  se  admittere  mutationem  quam 
terram  circumeundo.  Cum  etiam  sidera  vivere,  divina 
esse,  sphaeris  quibus  comprehenderentur  moveri, 
Aristoteles  asseveraret,  cum  quibusdam  inter  priores 
philosophos  consentiebat,  sed  illis  duobus  vere  nova 
profitebatur.  In  tantum  autem  hujus  quem  bene 
Arabes  generis  humani  praeceptorem  fuisse  dixerunt 

praevalui!  auctoritas  ut  plurimam  multis  saeculis 
uterqueerror  fìdem  obtinuerit,  atqueetiam,  postquam 
jamdudam  ex  nihilo  absolute  creatum  fuisse  mundum 
Christiana  religio  docuisset,  ad  illos  stirpitus  extrahen- 
dos  errores  manifestissimis  recentis  scientiae  fuerit 
opus  argumentis. 

Ut  aeterna  et  corruptionis  expertia  sidera  esse 
confìrmet,  Aristoteles  et  ratiocinatur  et  ad  famam 
hominum  et  ad  ipsorum  siderum  contemplationem 
confugit. 

1°  Concessum  primo  reputat  aliquid  moveri  «  que- 
madmodum  consenserint  omnes  qui  de  natura  aliquid 
docuerint  (1).  »  Deinde  hanc  opinionem  refutat,  mo- 
tum  incepisse  :  primum  enim  movens  primumque 
mobile,  si  rebus  motus  non  semper  inesset,  jam 
exstitisse;  quod  si  neque  hoc  moveretur  neque  illud 
moveret ,  id  non  fieri  potuisse  nisi  mutatis  ipsorum 
naturis ,  et  sic  «  aliquam  igitur  mutationem  (2)  prio- 
rem  esse  mutatione  prima  ;  »  num ,  «  ut  Anaxagorae 
placeret,  postquam  simul  omnia  fuissent  atque  infi- 
nito tempore  quievissent,  Mentem  movere  coepisse 
resque  discriminavisse  »  (3)  ;  nullam  autem  illi  fuisse 
rationem  cur  hac  potius  quam  illa  hora  interveniret  ; 
«  id  vero  quod  natura  fìeret,  aut  simpliciter  sese 
habere  (ut  ignem ,  cum  sursum  natura  ferretur ,  non 
nunc  sursum  nunc  rursus  deorsum  ire) ,  aut  rationem 

(1)  Physicae  Auscultationis ,  1.  Vili,  e.  1,  g  1.  [Paragraphi  edit. 
Didot  sunt.] 

(2)  Ibid. ,  §  9. 

(3)  Ibid.,  §§2  et  15. 

habere  quare  non  simpliciter  se  habeat  (1).  »  — 
Alteram  argumentationem  Aristoteles  ex  tempore  su- 
mit  :  «  uni  enim  Platoni  placuisse  tempus  genitum 
esse,  sed  quidquid  temporis  cogitetur,  id  medium 
quoddam  esse,  cui  principium  et  finis  sit,  principium 
scilicet  futuri ,  finis  autem  praeteriti  temporis  :  tem- 
pus sit  semper  ergo  necesse  esse  ;  atqui  si  sit  tempus , 
manifesto  sit  motus  necesse  esse  cum  tempus  motus 
sit  affectio  quaedam  (2)  ;  »  ergo  et  tempus  et  motum 
aeterna  esse  :  non  autem  motum  esse ,  nisi  quid  mo- 
veatur  :  mobile  ergo  aliquid  aeternum  esse,  sicut 
aliquid  etiam  movens  (3). 

Praeterea  tradit  (4) ,  cum  varia  essent ,  sicut  Plato 
dixisset ,  motuum  genera ,  alterum  esse  natura  per- 
petuum ,  alterum  autem  interdum  cessans  ;  eum  ne- 
cessario ad  cessationem  venire  motum ,  qui  recto  sit 
itinere  :  nam  si  per  infinitam  lineam  feratur,  nullum 
jam  esse  progressum  neque  motum ,  cum  id  quod 
moveatur  semper  aeque  a  fine  distet  ;  quod  si  autem 
fìnem  assecutum  regrediatur  usque  illuc  unde  abierit 
et  inde  perpetuas  progrediendi  regrediendique  vices 
mutet,  necesse  esse  quando  ad  calcem  decurrat,  ali- 
quantisper  sistat,  sed,   «  si  sistatur,  jam  periisse 


(1)  Ibid. ,  §  15  :  «  "H  yàg  àrc\6Sc,  lyzi  xò  «pùorei  v.cà  oOx  óts  [xèv  ovtux;  óxè 
8'  àXXo)?...  ^  Xóyov  exei  tò  [at)  ànkovv.  » 

(2)  Ibid.,  §§  10  et  11  :  «  ...  e'ircep  ó  xpóvo?  iràGo?  ti  vuvyjaeax;.  » 

(3)  Vide  Mefaph.,  1.  XII,  e.  6.  [Metaphysicorum  14  libros  recense- 
mus.] 

(4)  Vide  Phys.,  1.  Vili,  e.  8  et  9.  De  Caelo,  1.  I ,  e.  2.  Leveque,  Le 
Premier  Moteur  et  la  Nature  dans  le  système  d'Aristote,  p.  79-80. 

motum  (1)  »  ;  ergo,  si  sit  aeternus  quidam  motus, 
hanc  circumvectionem  esse;  mobile  igitur  quiddam 
esse,  cujus  natura  sit  perpetua  conversione  circum- 
vehi  :  id  autem  nulli  horum  quatuor  elementorum 
quibus  ea  omnia  inter  quae  versemur  compacta  sint, 
peculiare  esse  posse;  ignem  enim  et  aera  sursum, 
aquam  rursus  et  terram  deorsum  recto  itinere  ferri, 
quando  nihil  obstet,  neque  unquam  in  circulum  in- 
flecti  nisi  cum  iis  vis  adhibeatur  :  ergo  quintam  esse 
quamdam  naturam,  scilicet  aethera  ;  cum  autem  sola 
caelestia  illa  quae  contemplemur  corpora  per  circu- 
los  sponte  sua  circumvehantur ,  illud  esse  aeternum 
mobile  quod  necessarie  esse  probatum  sit  :  «  perfec- 
tum  enim  imperfecto  esse  natura  antiquius  (2).  » 

2°  Videri  ait  Aristoteles  ea  quae  conspiciantur  tes- 
tes  esse  rationi  (3).  Omnium  primo  hominum  consen- 
sionem  laudat.  «  Omnes  enim  homines,  inquit,  de 
diis  existimationem  habent ,  et  quicumque  deos  esse 
putant ,  sive  barbari  sunt  sive  Graeci ,  illis  supremum 
locum  tribuunt,  ut  sine  dubio  immortale  ad  immor- 
tale accommodetur  (4),  »  id  est,  aeternum  caelum 
diis  immortalibus  proprium  faciant  (5).  Ipsum  prae- 
terea  nomen  aetheris ,  ab  antiquis  ut  supremam  re- 
gionem  indicarent  usitatum ,  Aristoteli  documentum 
est  illos    existimavisse  aliquid    esse   praet".   qua- 


(1)  Phys.,  1.  Vili,  e.  9,  §  1  :  «  et  8è  crudai?,  è\p0apxai  i\  xivriai?.  » 

(2)  De  Caelo,  1.  I,  e.  2,  §  9. 

(3)  De  Caelo,  1.  I,  e.  3,  §  6  :  «  (juxpxupeiv  xà  <patvó[ieva  xtji  Xóyw.  » 

(4)  Loc.  laud. 

(5)  Ut  ibi  interpretatur  B.  Saint-Hilaire. 

tuor  elementa  quod  semper  curreret  (àel  Getv)   (1). 

3°  Asseverat  autem  Àristoteles  eos  qui  omnia  sem- 
per fluere  opinati  sint,  in  his  duobus  peccavisse  (2)  , 
quod  praeter  ea  quae  sub  sensum  caderent,  nihil 
esse  existimaverint,  et  quod  ad  pauca  ex  his  tantum- 
modo  respexerint ,  illosque  reprehendit  quod  idem 
de  universitate  locuti  sint.  «  Hic  nempe,  inquit  (3), 
qui  circa  nos  est  sensibilium  rerum  locus,  unus 
corruptioni  generationique  obnoxius  est  :  at  haec 
quasi  nulla  universi  pars  est.  Quamobren  melius  fuit 
propter  illa  haec  quoque  absolvere,  quam  propter 
haec  illa  condemnare.  »  Quod  si  illi  superiora  con- 
templati essent,  ea  ipsi  semper  similia  sibi  atque 
eadem  permanere  quin  comperissent,  minime  dubitat. 
«  Namque,  inquit  (4) ,  per  omne  praeteritum  tempus 
ex  omnium  saeculorum  memoria  nihil  mutatum  ullo 
pacto  fuisse  videtur  aut  in  toto  ultimo  caelo  aut  in 
aliqua  hujus  parte.  » 

Haec  quidem  nobis  venia  detur  ut  dicamus  tripli- 
cem  illam  argumentationem  non  valere.  1°  Illa  enim 
propositio,  incipiendi  motus  rationem  non  esse,  ex 
quo  et  motionem  et  mobile  aeterna  esse  colligitur,  ea 
condicione  vera  est  si  negligas  Deum  Creatorem  esse 
in  agendo  liberum  (5).  2°  Prisci  illi  homines  quos 

(1)  Eamdom  etymologiam,  quae  nobis  merito  male  certa  est,  in  Pla- 
tonis  Cratylo  reperimus. 

(2)  Metaph.,  1.  IV,  e.  5,  §g  11  et  15. 

(3)  Ibid.,  Il  15-16. 

(4)  De  Caelo,  1.  I ,  e.  3,  §  6.  - 

(5)  Vide   S.    Thomam,  S.  e.  Gent.,  1.  I,   e.    36  :   Solutio  rationum 
sumptarum  [prò  mundi  aeternitate]  ex  parte  rerum  factarum,  n°  3. 

laudai  Aristoteles  quod  caelestia  corpora  vel  deorum 
domicilia  vel  deos  ipsos  existimaverint  esse,  nihilo- 
minus  natos  esse  quos  colebant  deos  credebant. 
5°  Compertum  nos  quidem  habemus  mutationes  quas- 
dam  et  in  Sole  et  in  stellis  seu  flxis  seu  errantibus 
ab  hominibus  observatas  esse.  Sane  ahtiquis  illa  in- 
strumenta quibus  caelum  scrutamur  ignota  erant. 
Sed  quamvis  nullam  in  astris  mutationem  notavissent, 
id  tempus  per  quod  caelum  contemplati  fuerant  quasi 
prò  nihilo  prae  illa  quae  credebatur  astrorum  diutur- 
nitate  reputandum  erat.  Ipsi  quidem  Aristoteli  qui 
«  artem  quamque  et  philosophiam  non  semel  inven- 
tas  rursus  corruptas  esse  (1)  »  dicit,  unde  sequitur 
multa  ab  bominibus  observata  notaque  deinceps  exci- 
dere  a  posterorum  memoria  potuisse,  scrupulus,  ut  ita 
dicam,  injici  potuit  quod  haud  vere  satis  multa  erant 
quae  ab  Aegyptiis  et  Babyloniis  quos  laudat  (2)  ob- 
servata tradebantur. 

Operae  quoque  pretium  esse  videtur  hic  notare 
quam  contrariis  motuum  scientia  fundamentis  tum 
apud  veteres  tum  apud  nos  innitatur.  Vult  Aristote- 
les motui  cuilibet  aut  fìnem  necessarie  imponi  aut 
eum  in  se  circumeundo  redire  :  nos,,  si  quod  corpus 
moveatur,  sponte  sua  in  infìnitum  ire,  quamdiu 
extrinsecus  nihil  obsistat.  Volubilitatem  quibusdam 
naturis  peculiarem  esse  putat  :  nos  autem  corpora 
quaelibet  ictu  aliquo  impulsa  recto  itinere  sponte  sua 

(ì)Metaph.,  XII,  e.  8,  §  13. 
(2)  De  Caelo,  1.  II,  e.  12,  §  1. 

progredì  eamdemque  omnibus  corporeis  naturis  esse 
legem.  Aristoteles  quidem  Platonem  secutus  caeteris 
motuum  generibus  motum  in  orbem  circumactum 
praecellere  arbitratur  (1)  :  nos  autem  nihil  perfectum 
esse  quod  infinitate  careat;  circulus  igitur  perfec- 
tionis  imago  non  potest  esse,  quippe  qui  infìnitus 
esse  non  possit  ;  «  infiniti  enim  circuii ,  ut  animad- 
vertit  Nicolaus  Cusanus ,  peripheria  est  rectili- 
nealis  (2).  » 

Nunc  vero,  cum  illa  de  astrorum  diuturnitate  et 
motibus  docuerit  Aristoteles,  inquiramus  quomodo 
astra  ipso  auctore  sese  habeant. 

Primo  vult  «  caelum  ejusque  partes  substantias 
esse  (oOffia?),  quemadmodum  animalia  eorumque  par- 
tes substantiae  sint  (3)  ;  »  namque,  sive  caelum  prò 
ipsa  universitate  usurpetur  (4) ,  sive  ab  hac  terrestri 
regione  quam  comprehendat  secernatur ,  sive  nihil 
sit  nisi  extremum  illud  quo  sensibilia  omnia  inclu- 
dantur,  omni  modo  caelum  «  singulare  quiddam  esse 
et  ex  materia  constare  (5).  »  Aristoteli  enim  non  ge- 
nus  est  quodcumque  plures  habet  partes  ;  rursusque 
alicujus  singularis  partes  singulares  possunt  esse 
substantiae  :  itaque  et  hoc  animai  singulare  quiddam 
est,  et  hic  pes  vel  hic  crinis.  Ergo  cum  singulare 

(1)  De  Caelo,  1.  I,  e.  2,  §  9. 

(2)  Quem  laudat  Fr.  Morin,  Dict.  de  théologie  scolast.,  t.  II,  col.  381. 

(3)  Metaph.,  1.  Vili,  e.  1,  §  I. 

(4)  De  Caelo,  1.  I,  e.  9,  §  6  :  «  tò  yàp  8>>ov  xat  tò  rcav  eìu>0a[xev  Xéyeiv 
oOpavóv.  » 

(5)  Ibid. ,  §  5  :  «  6  6'  oùpavó?  èaxi  (xèv  xc5v  xa6'  Sxaaxa  xat  twv  ex  ii\c, 

caelum  dicatnr  esse,  non  sequitur,  astra  quae  in 
caelo  sunt  non  singulares  esse  substantias.  Videtur 
tamen  in  Aristotelis  disciplina  vere  singularem  dun- 
taxat  personam  esse  tum  caeli  fìxarum  stellarum  con- 
junctim  dicti ,  tum  errantium  singillatim  ,  vel  potius 
sphaerarum  quibus  hae  contineantur  moveanturque 
quarumque  mentionem  mox  faciemus. 

Materiae  quae  caelo  et  astris  subsit  peculiare  id 
esse  putat  Aristoteles  ,  quod  in  nullam  aliam  verti 
queat,  cum  quatuor  quae  infra  Lunam  sint  elementa 
in  sese  mutuo  convertantur  (1)  :  illam  autem  in  se 
imam  semper  totam  permanere  nihilque  inde  de- 
fluere;  ita  ut,  exempli  gratia,  is  quem  a  Sole  nos 
excipere  calorem  credimus,  aere  generetur  stellarum 
motione  fricto  (2)  ;  eam  praeterea  talem  esse  ut  non 
qualitatem  sed  tantum  locum  mutet  (3). 

Cum  materia  igitur  et  forma  caelum  atque  astra 
constent  apud  Aristotelem ,  num  etiam  corpore  et 
anima  constituuntur?  Caelum  piane  dicit  «  animatum 
esse  atque  principium  habere  motus  (4);  »  et  paulo 
ante,  cum  quaQreret  an  caelo  dextrum  laevumque 
latus  esset,  concludebat  afflrmate  animalium  utens 

(1)  De  Generai,  et  Corrupt.,  1.  I,  e.  4. 

(2)  De  Caelo,  1    II,  e.  7,  §  2. 

(3)  Itaque  Vacherot  in  erudita  dissertatone  quae  inscribitur,  Thèorie 
des  premiers  principes  selon  Aristote,  interpretatur  sidera  sine  ma- 
teria esse  (p.  49),  quod  ei  loco  quem  laudavimus,  contradicit.  Ali- 
quando  nempe  opinari  videtur  Aristoteles  materiam  iis  quae  gignan- 
tur  aut  praesertim  aut  solummodo  competere.  Vide  Metaph. ,  Vili , 
C.  4  :  «  ini  oè  xùiv  «puov/ccóv  [xèv  àiStwv  oùaiwv  àXXo?  lóyoc^.  'iato;  Yàp  evia 
oùx  'éyei  uXyjv,  v\  où  ToiautY]v  à).Xà  [xóvov  xaxà  tótcov  xivy]t^v.  » 

(4)  De  Caelo,  1.  II,  e.  2,  §  6. 

similitudine  (1).  Existimat  tamen  vir  in  interpre- 
tanda  Aristotelis  doctrina  peritissimus  Ravaisson  (2) 
illum  quem  laudamus  locum,  ó  S'oùpewò?  £pCuX°s»  non 
ad  verbum  prorsus  intelligendum  esse,  quia  in  priore 
ejusdem  operis  capite  Aristoteles  dixerit  caelum 
«  non  ab  anima  cogente  sempiternum  manere  (3).  » 
Sed  amborum,  ut  bene  Leveque  (4)  animadvertit,  lo- 
corum  verba  non  omnino  inter  se  discordane  cum  isto 
Aristoteles  tantummodo  significare  potuerit,  caelum, 
quod  non  grave  sit,  minime  necesse  esse  anima  in 
diversum  atque  ipsius  natura  ferat ,  laboriose  impel- 
lat.  Qui  fieri  possit  caeterum  ut  vita  illud  careat  cui, 
ut  explanabimus  ,  et  ratio  et  ipsa  divinitas  sint  tri- 
buendae  ?  Auctore  autem  Aristotele  nisi  per  animam 
non  vivitur  (5). 

Astra  quidem  in  libro  de  Caelo  Aristoteles  ait 
«  actionem  et  vitam  participare  (6)  ;  »  sed  nusquam 
in  iis  quae  ipsius  supersunt  operibus  legimus  eum 
illis  tribuere  animas.  Quanquam  Alexander  Aphro- 
disius,  in  Metaphysicorum  commentariis ,  de  sphaera- 
rum  animis  (quibus  stellae  errantea  conprehendun- 
tur)  sic  loquitur  (7)  :  «  A  natura  ipsa  sphaeris  ea  est 


(1)  Ibid. ,  §2. 

(2)  Essai  sur  la  Métaphysique  d'Arislote,  t.  I,  p.  575. 

(3)  De  Caelo  ,1.  II ,  ci,  §  6  :  «  oOS'   Orco  tyvxnc,  euXoyov  àvayxaSoudY)? 
(liveiv  àt'Siov.  » 

(4)  Op.  land.,  p.  83. 

(5)  De  Anima,  1.  I,  e.  1,  §  1. 

(6)  De  Caelo,  1.  II,  e.  12,  §  2. 

(7)  «  Kaì  £x0U(nv  arcò  p.èv  xrfc  cpvGZwc,  al  ^atpat  xy)v  a0xo<pu7j  xaì  àSiaorov 
xaì  xax'  aùxò  xò  zÌòoq  srcixY)5eiox7]xa  rcpòe  xò  xiveiaOai,  arcò  8è  xr};  ^X5)?  ^r)v 

habilitas  ut  naturaliter  sine  vi  suamque  secundum 
speciem  moveantur  ;  ab  anima  autem  reapse  eum  mo- 
tum  habent  cui  natura  habiles  erant.  »  Tum  reperi- 
mus  in  Placitis  Philosophorum  (1)  (quicumque  is  est 
qui  ea  scripsit)  :  «  Est  opus  Aristotelis  in  quo  qua- 
tuor  ait  animalium  esse  genera,  terrestria,  aquatica, 
volucria,  caelestia  :  nam  et  stellas  dicit  animalia,  et 
mundum  ac  Deum  animai  dicit  ratione  praeditum, 
immortale.  »  Atque  ibidem  (2)  :  «  Aristoteles  neque 
animatam  universitatem  (cftov)  per  omnes  partes  dicit 
neque  sensu  aut  ratione  aut  mente  praeditam  neque 
a  Providentia  temperari  ;  nam  caelestibus  haec  omnia 
adesse  quod  orbibus  contineantur  animatis  atque 
viventibus  (3).  »  Testis  est  etiam  Cicero  qui  in  dia- 
logo suo  de  natura  deorum  sic  Balbum  stoicum  in- 
ducit  loquentem  (4)  :  «  Gum  aliorum  animantium 
ortus  in  terra  sit,  aliorum  in  aqua,  in  aere  aliorum , 
absurdum  esse  Aristoteli  videtur  in  ea  parte  quae  sit 
ad  gignenda  animantia  aptissima,  animai  gigni  nul- 
lum  putare.  Sidera  autem  aetherium  locum  obtinent  ; 
qui  quoniam  tenuissimus  est  et  semper  agitatur  et 


jxeTaSaiix^v  evépyeiav  7rpò;  ^v  7cecpuxac7i  Sia  tt^v  9Ù<tiv.  »  Vide  Arist. ,  edit. 
Brandis,  voi.  IV.  Schol.,  p.  808,  1.  43.  Cf.  ibid.,  p.  807,  1.  5.  —  Item 
Damascius  interpretatur  vivere  caelum  atque  anima  moveri.  Vide 
Scholia  super  1°  De  Caelo ,  edit.  Brandis,  p.  455  et  461.  Sed  Damas- 
cius, magis  quam  Alexander,  in  Platonicorum  disciplinam  declinare 
suspectus  foret. 

(1)  L.  V,  e.  20. 

(2)  Ibid.,  1.  II,  e.  3. 

(3)  «  xà  [xèv  Y<*p  oùpàvta  toùtcov  à7tàvTwv  xotvwvetv  •  a^aipa?  yàp  nepté- 
XEiv  ìy.<\>\>yovz  xai  i^wrixà?.  » 

(4)  De  Nat.  Deor.,  1.  II,  e.  15,  §  42. 

viget,  necesse  est,  quod  animai  in  eo  gignatur,  id  et 
sensu  acerrimo  et  mobilitate  celerrima  esse.  Quare 
cum  in  aethere  astra  gignantur,  consentaneum  est  in 
iis  sensum  inesse  et  intelligentiam  ;  ex  quo  effìcitur 
in  deorum  numero  astra  esse  ducenda.  »  Idem  deni- 
que  apud  Aristotelem  legere  Arabem  Albumasar 
auctor  nobis  est  Albertus  Magnus  (1),  «  licet,  inquit, 
hoc  non  inveniatur  in  universis  libris  Aristotelis  quos 
habemus  (2).  » 

Quidnam  vero  intelligat  Aristoteles  ne  dubitemus , 
nobis  satis  esse  nobis  videtur  si  attenderimus  qualem 
Primum  Moventis  actionem  excogitaverit.  «  Movet, 
inquit,  utpote  qui  amatur;  motum  autem  caetera 
movet  (5).  »  Quod  si  autem  Caelum  amat,  intelligit 
etiam  et  vivit;  idemque  dicemus  de  stellis. 

Quin  imo  ut  causarum,  ita  fìnium  Aristoteli  series 
est.  Omnis  enim  circumvectionis  ait  divinorum  ali- 
quod  corporum  quae  in  caelo  ferantur  fmem  esse  (4). 
Nonne  inde  colligere  est  a  stella  quaque  superiorem 
stelìam  nosci  et  amari?  Res  quidem  ita  se  habere 


(1)  Albertus,  Speculimi  Astronomiae,  e.  11,  p.  662. 

(2)  Addit  cquidem  :  «  Et  forte  id  est  in  XII0  aut  in  XIII°  Metaphy- 
sicae  qui  nondum  sunt  translati.  »  [Qui  libri  nobis  sunt  XIIIUB  et 
XIVUS.] 

(3)  Metaph.,  XII,  e.  7,  §  4. 

(4)  Metaph.,  XII,  e.  8,  g  11.  —  Cf.  Leveque,  op.  laud.,  p.  86,  et  Ra- 
vaisson,  op.  laud.,  p,  570  :  «  Le  mouvement  du  monde  n'est  pas  le 
résultat  fatai  d'une  impulsion  mécanique.  Le  premier  moteur  est  le 
bien  où  il  aspire.  La  sèrie  descendante  des  causes  motrices  se  ren- 
verse  ici  en  quelque  sorte,  et  se  convertii  encore  en  une  sèrie  ascen- 
dante  de  causes  fìnales.  » 

nobis  videtur,  quarnvis  non  expresse  pronuntiet 
Aristoteles. 

Sed  astrorum  animas  appetere  dicimus  ;  potius  au- 
tem  de  sphaerarum  animis  loquendum  erat,  sicut  in 
his  quos  retulimus  locis  Alexander  et  pseudoPiutar- 
chus  dicunt. 

1°  Peripatetica  de  corporibus  disciplina  per  va- 
cuimi illa  moveri  posse,  imo  vacuum  esse  negat  (1). 
Cum  ergo  omnia  piena  sint,  si  dum  progrederentur 
astra  oporteret  ut  immobili  illi  per  quod  irent,  quod- 
cumque  esset,  obniterentur,  fatigationi  illi  obnoxia 
essent,  quam  ipsa  pati  posse  negat  Aristoteles  (2). 
Imo  eodem  ipso  auctore  si  astra  per  immobile  ali- 
quid  ferrentur,  «  necessario  vehemens  fleret  sonus 
qui  huc  perveniret  et  haec  terrestria  fatigaret  cor- 
pora  (3).  y>  Ergo  ea  quibus  stellae  circumdatae  sunt 
cum  ipsis  cientur,  imo  ipsas  movent;  atque  nobis 
caelum  universum  cujusdam  instar  sphaerarum 
translucidarum  coagmentationis  fìngendum  est,  qua- 
rum  prima  omnes  infìxas  stellas  circumferat,  tum 
aliae  deinceps  erraticas.  Cum  autem  «  vagarum  stel- 
larum  quaeque  pluribus  motionibus  feratur  (4),  » 
necesse  est  uniuscujusque  plures  esse  sphaeras  quae, 
dum  in  regione  quaeque  sua  illam  ferant,  ejus  com- 
ponant  iter  :  sex  sphaerae,  exempli  gratia,  si  Gallip- 
pum  sequamur,  numerandae  sunt  cum  eorum  quae 


(1)  Physic,  1.  VI,  e.  9. 

(2)  De  Caelo,  1.  II,  e.  1. 

(3)  De  Caelo,  1.  II,  e.  9,  §  4. 

(4)  De  Caelo,  1.  II,  e.  12,  §  9. 

sub  sensum  cadunt  ralionem  reddere  volumus  (1). 
Quod  si  autem  sphaerae  sponte  moveantur,  sphaera- 
rum  animae  sunt,  totque  animae  sunt,  quot  sphae- 
ras  numerare  est. 

2°  Illa  quidem  interpretatione,  stellas  non  nisi  cum 
sphaeris  quarum  lucidae  partes  sint  et  infìxae  mo- 
veri,  non  secum  dissentit  Aristoteles,  qui,  post- 
quam  (2)  corporibus  translationem  (3)  non  esse  pro- 
pone nisi  volubilia  sint,  praetereaque  bene  Lunam 
semper  nobis  eamdem  faciem  praebere  observat, 
perperam  concludit  neque  hanc  neque  ullum  aliud 
sidus  circa  axem  suum  rotari  ;  neque  deinceps  omnia 
astra  sponte  sua  moveri.  Addit  Naturam ,  per  quam 
nihil  fiat  frustra,  nullum  illis  progrediendi  instru- 
mentum tribuisse  (4)  ;  globosam  enim  fìguram 
maxime  habilem  huic  motui  esse  qui  eodem  in  loco 
fìat,  non  autem  quo  in  anticam  partem  pergatur  (5). 
Quod  si  vero  astra  globosa  sint  neque  globi  sponte 
loco  moveantur,  necesse  est  colligas  illa  sphaeris  qui- 
bus  inclusa  sint  (6)  circumferri. 

Ibi  forsitan  roget  quis  unde  ipsae  sphaerae  mo- 
veantur. Num  ultimum  caelum,  quod  fìxarum  est 
stellarum,  summi  boni  amore  cum  ipsum  moveatur, 


(1)  Metaph.,  XII,  e.  8,  §§  6-7. 

(2)  De  Caelo,  1.  II,  e.  8,  §  7  et  e.  li. 

(3)  Hic  Barthel.  Saint-Hilaire  notat  :  «  Peut-ètre  faudrait-il  ajouter 
«  circulaire,  »  traduct.,  p.  164. 

(4)  De  Caelo,  1.  II,  e.  8,  §  8. 

(5)  Ibid.,  I  9.  —  Cf.  ejusdem,  eli. 

(6)  De  Caelo,  1.  II,  e.   12,  §  il  :  «  èv  ttoXXou?  yàp  a^aipat?  r\  TeXeuiaia 
cr^atpa  evSeSejJtivY)  cpépexai  ■  IxàaTY)  8è  c^aipa  aw[Aa  xuYXavei  òv.  » 

inclusas  sphaeras  tantum  corporeo  ictu  ciet  secumque 
circumagit  ?  Haec  jam  opinio  in  magnam  incurreret 
diiìlcultatem,  quia  sphaerae  diversis  itineribus  moven- 
tur.  Itaque  postquam  Aristoteles  sciscitatur  (1)  «  utrum 
id  quod  movet,  res  sit  una,  an  plures,  et  quot,  » 
concludit  (2)  «  tot  esse  substantias  [quot  stellae  sint] 
natura  perpetuas,  per  se  immobiles,  neque  in  spatio 
extentas,  »  ergo  incorporales.  Cum  autem  id  quod  in- 
corporale est  desiderio  sui  tantum  movere  possit,  illa- 
rum  immobilium  quamque  substantiarum  a  sphaera, 
vel  potius  a  sphaerae  anima  quam  movet ,  cog- 
nosci  et  amari  colligendum  est,  atque  ita  ad  eam  sese 
habere  quemadmodum  Deus  ad  ultimum  caelum  : 
unde  totidem  movendorum  astrorum  rectores  esse 
deos,  quot  sint  sphaerae  caelestes,  vel  saltem  stellae 
errantes;  namque  (3)  «  divine  dictum  esse  deos  pri- 
mas  esse  substantias.  » 

Ita  scilicet  cum  alii ,  tum  etiam  Alexander  Aphro- 
disius  illum  Metaphysicorum  locum  interpretatur  in 
quo  plurimum  recentes  praesertim  Peripateticae  phi- 
losophiae  interpretes  haeserunt.  «  Quemadmodum, 
ait  (4),  Caelum  a  Primo  Movente  movetur,  ita  erran- 


(1)  Metaph.,  XII,  e.  8,  §  1. 

(2)  Ibid.,  §  3  :  «  <J>avepov  toivuv  oti  Tocauxa?  re  oùgìolc,  àvaYxaTov  eivai 
tyjv  xe  ^Oaiv  ai8tou;  xal  àxivyJTOUc;  xa6'  auTÒc?  xat  àveu  [xeyeOouc;-  » 

(3)  Ibid.,  I  13. 

(4)  «  Kìc,  ouv  ó  oùpavò;  Orco  tou  IIpa)Tou  xivetxat  xiv/]tixov,  ouxw  xaì  ai 
7c)>avcó[xevai  c^aipai  vmò  tcov  olxeiwv  xtvy)Tixc5v  TeXeioufxevwv  xaO1  éxà<7Tir]v  xai 
àyaOuvoixevwv  Orco  toO  IIpòJTOu  xtvr,xixoO,  àX)>a  (xèv  [lolIIov  ,  àXXa  8è  yjttov, 
xà  (xèv  ty)<;  Kpoviaxrj;  a'fatpa;  (xàMov,  Ta  8è  ir\c,  'HXiou  yjttov,  xat  Ta  Xoi7cà 
Ó{jloìw;  Xéyovrai.  Kai  Ta  TOiaOra  xivviTixà  aiTta  àpiaxa ,  ou^  w;  tò  npwTov 

tium  sphaerae  a  propriis  moventur  actoribus  quos 
Primum  Movens  initiavit  singillatim  et  plus  minusve 
perfecit,  plus  equidem  Saturni  sphaeram,  minus  au- 
tem  Solis,  et  ea  ratione  alios  actores.  Mae  autem  mo- 
tuum  effectrices  causae  optimae  sunt,  non  tamen 
sicut  Primum  illud  ex  quo  ipsae  pendent,  quippe 
quod  nullius  indigeat  suis  plenissimum  bonis  et  ad 
quod  hae  convertantur  ut  ipsius  cumulentur  benefi- 
ciis,  sed  optimae  quidem  dicuntur  prò  spbaeris  quas 
movent.  »  Eodem  ferme  modo  divus  Thomas  Philo- 
sophum  interpretatur  (1). 

Num  igitur  in  Metaphysicis  libris  deos  illos  secun- 
darios,  quos  Plato  in  Timaeo  fìnxerat,  reperire  est? 
Nonne  Platonem  Aristoleles  incusavit  (de  ldeis  sal- 
tem  loquendo)  quod  nequicquam  eorum  quae  essent 
parem  priori  numerum  adjecisset?  Nonne  satis  fuit  ei 
hinc  Naturam  statuere,  dum  communi  ad  perfectum 
impetu  iret,  varias  caeli  partes  inter  se  componen- 
tem,  illinc  superiorum  spbaerarum  ad  movendas  in- 
feriores  efficientiam  ?  Num  ubi  daedalas  compages 
miramque  machinationem  licet  inveniamus  simul 
atque  earum  quibus  unus  usus  sit  Opifex  artium  con- 
cordiam,  existimandum  est  plures  socios  adesse 
deos,  quorum  consensu  Mundi  ordo  consistat?  Nonne 
sphaerarum  animas  rectoresque  deos  fìngere ,  ut  ait 


xaì  oS  Toùka  è^pTY]Tai  (èxelvo  (xèv  yàp  àvevSeèc,  twv  éamou  xaXwv  Ù7tép7r>,Y)- 
pec,  raura  8è  £7itaTpécpexai  upò?  èxetvo  xat  t^s  exeivov  7cXripoijTai  àyccOoSoaiai;), 
.àXXà  XeyeTat  apiara  ù>q  7ipò;  toc?  afaipoLc,  a?  xivovaiv.  »  Arist.  opera,  edit. 
Brandis.  Scholia,  p.  809. 
(1)  Vide  De  Angelis,  opusc.  XV,  e.  1-4. 

Ravaisson  (1),  «  Pythagoricum  et  Platonicum  est,  sed 
prorsus  a  Peripatetica  disciplina  alienarci  ?  »  Itaque 
is  nodum  expedit  opinando  illam  Metaphysicorum 
duodecimum  librum  quibusdam  partibus  imperfec- 
tum  esse  et  hoc  praesertim  octavo  capite  istud  de 
diis  ad  tempus  fìngi,  quod  postea  scriptor  confutatu- 
rus  esset.  Sane  quidem  concedi  solet  Metaphysicorum 
opus  absolutum  non  esse  (2) ,  sed  quod  Aristoteles 
prorsus  significare  neglexerit  quam  opinionem  pri- 
mum  probare  videretur,  eamdem  tamen  ita  a  se  ac- 
cipi  ut  mox  repudiaretur ,  nonne  ea  est  enodatio  ad 
quam  nisi  consilii  potioris  inopia  non  confugiamus  ? 
Nonne  unius  Dei  principatus  in  tuto  est,  dummodo 
nihil  prohibeat  quominus  illas  immobiles  et  in- 
corporales  substantias  sub  imperio  cuncta  regentis 
summi  Dei  esse  intelligamus  ?  Num  ita  a  Platonico 
Peripateticum  prorsus  abhorret  ingenium?  Quamvis 
nos  non  fugiat  Aristotelem  legenti  in  ilio  loco 
nonnihil  occurrere  quod  dissonum  forsan  videa- 
tur,  eo  tamen  potius  adducimur  ut,  quemadmodum 
Pierron  et  Zevort  (3)  quam  excogitavit  Ravaisson 
enodationem  nimis  laboriose  inventam  judicaverunt, 
«  multo  probabiliorem  esse  priscorum  interpretum 
opinionem  »  nos  quoque  credamus. 
Nobis  autem  duodecimus  Metaphysicorum  liber,  ut 


(1)  Op.  laud.,  t.  I,  p.  103-104 

(2)  Vide  Michelet  (de  Berlin),  Examen  critique  de  la  Métaphysique 
d'Aristote,  eh.  3;  V.  Cousin,  Rapport  a  l'Acad.  des  se.  morales  sur 
les  Mémoires,  eie.  (1835),  p.  55  et  scq. 

(3)  In  translatione  Metaphys.  Aristot.,  t.  II,  notae  p.  363. 

secum  non  dissentire,  ita  quoque  libris  De  Caelo, 
non  ideo  contradicere  videtur  quod  illic  incorporales 
causae  ponantur,  neque  tamen  sic  interpretandus 
esse,  ut  hae  causae  tantummodo  materiae  vires  sint 
neve  Deus  extra  caelum  subsistat,  quemadmodum 
aliqui  recentes  existimaverunt  (1).  Sane  equidem  in 
libris  De  Caelo  ultimum  caelum,  tò  tou  7u<xvtò$  où- 
pavou  Telo;,  «  aeternum  quiddam  esse  dicitur,  et  im- 
mortale, et  divinum  ex  quo  caeteris,  aliis  perfectius, 
aliis  hebetius  esse  vivereque  dependeat  (2),  »  atque, 
utpote  divinum,  immutabile  (3),  quamvis  «  assiduo 
motu  non  sine  ratione  feratur  (4) .  »  Ne  tamen  inde 
colligamus  nihil  esse  quod  super  caelum  excellat. 
Caelum  enim  inter  corpora  principatum  habet,  et 
opus  de  caelo  de  physica  est,  cujus  est  nihil  nisi  de 
corporibus  inquirere.  In  hoc  ipso  opere  monet  Aris- 
toteles  (5)  «  esse  res  quasdam  sine  initio  prorsusque 
sine  motu,  eas  autem  ad  aliam  praestantiorem  scien- 
tiam  potius  pertinere  quam  ad  Physicam.  »  Quod 
ergo  in  Metaphysicìs  dicturus  erat  de  prima  causa , 
in  libris  De  Caelo  Aristoteles  jam  ad  id  asseve- 


(1)  Vide  Soury,  Théories  naturalistes  du  monde  et  de  la  vìe  dans 
l'antiquité,  p.  274  :  «  On  aura  beau  subtiliser  et  torturer  les  textes, 
on  ne  parviendra  pas  à  faire  d'Aristote  un  déiste.  »  —  Cf.  Fr.  Morin, 
Dict.  de  Théologie  scolastique,  t.  II,  col.  587,  nota  247  :  «  Les  'carac- 
tères  qu'énumère  Aristote  dans  ce  curieux  chapitre  [Metaphysicorum] 
s'appliquent-ils  au  premier  Ciel  ou  à  Dieu  ?  On  ne  saurait  le  dire.  » 

(2)  De  Caelo,  1.  I,  e.  9,  §  11. 

(3)  Ibid. 

(4)  Ibid. 

(5)  De  Caelo,  1.  Ili,  e.  1 ,  §  2. 


—  57  — 
randum  praeluserat,   nedum    prius    excluserit  (1). 

(1)  Nec  sinunt  quidem  Metaphysica  ut  Deum  quasi  mundi  aniraam 
esse  excogitemus.  Itaque  prave  judicaverunt  Athcnagoras  et  Clemens 
Alexandrinus  cum  Aristotelem  nimis  Stoico  philosophari  feccrint. 
Vide  enim  Athenag. ,  Legat.  prò  christi&nis,  p.  284  :  «  Aristoteles  et 
qui  eum  sequuntur,  unum  esse  censent  Deum  ex  corpore  et  anima, 
tanquam  compositum  animai,  constantem,  hujus  namque  corpus  esse 
aetheriam  naturam  errantesque  stellas  et  fixarum  sphaeram,  quae  cir- 
cumferantur,  animam  vero  corporis  movendi  rationem,  ipsam  quidem 
non  motam,  sed  hujus  circumvectionis  causam.  »  —  Clemens,  Cohor- 
tatj  p.  58  :  «  Aristoteles,  cum  mundum  deum  esse  ducat,  illum  qui 
vocatur  ultimus  mundus  animam  esse  universitatis  censet,  paene  ar- 
bitratus  scilicet  mundi  animam  Deum  esse.  » 


CAPUT  QUARTUM. 


EPICURUS. 

Negando,  ut  ita  dicam,  fere  Epicurus  philosopha- 
tur.  Nos  enim  ne  agamus  dehortatur ,  nedum  nobis 
agendi  disciplinam  instituat;  virtutem  censet  non 
nisi  voluptatis  causa  expetendam  esse,  summarn  au- 
tem  voluptatem  nihil  facit  nisi  dolore  carere.  In  phy- 
sica  denique  unum  studet ,  ut  mundum  a  diis  regi 
ne  credamus  eorumque  providentiam  vanissimam 
esse  conjecturam  ducamus  >  neque  veras  rerum  cau- 
sas  et  leges  explicare  curat. 

Fertur  ipse  parum  fuisse  geometria  et  physica  eru- 
ditas  (1).  Qui  ipsum  sequuntur  eos  deterret  ne  disci- 
plinis  nimium  studeant  (2).  Ut  nihil  in  natura  deo- 
rum  agi  mimine  putemus,  plures  facit  conjecturas, 
inter  quas  ut  aliquis  habeatur  delectus  non  necesse 
sit.  De  ipsa  enim  scientia  Epicuro  non  tanti  est, 


(1)  Sextus,  Adv.  Math.,  I,  1.  Cic,  De  Finibus,  1.  I,  e.  6. 

(2)  Diog.  Laert.,  Epicurus,  §  6  :  «  ircciSeiav  8è  Tcàa-av,  [xaxàpie,  <peOye  xò 
àxàxiov  àpàjxevo;  »  (expansis  velis.)  [Paragraphi  edit.  Didot  sunt.] 

dummodo  dii  extra  mundum  sint  (1)  Naturaque  vi- 
deatur 

Libera  continuo  dominis  privata  superbis 

Ipsa  sua  per  se  sponte  omnia  Dis  agere  expers  (2). 

Itaque  Epicurus  opinatur  (3)  caeli  orbem   forsitan 
circumagi ,  et 

Ex  utraque  polum  parti  premere  aera, 

tum  etiam  forsitan 

Caelum  omne  manere 
In  statione,  tamen  cum  lucida  signa  ferantur, 
...  Sive  aliunde  fluens  alicunde  extrinsecus  aer 
Versat  agens  ignes,  sive  ipsi  serpere  possunt 
Quo  cujusque  cibus  vocat  atquc  invitat  euntes 
Flammea  per  caelum  pascentes  corpora  passim. 

Utrum   Xenophani  soles   renovanti   assentiatur , 

annon  ,  illius  parum  interest  ;  aurora  fìt  (4) 

• 

Aut  quia  Sol  idem  sub  terras  ille  revertens 
Anticipat  caelum  radiis  accendere  tentans, 
Aut  quia  conveniunt  ignes  et  semina  multa 
Confluere  ardoris  consuerunt  tempore   certo 
Quae  faciunt  Solis  nova  semper  lumina  gigni. 

Placeret  Epicuro  Solem  terrenam  esse  concretio- 


(1)  Diog.,  Epic,  g  76  et  §§  111-114.  —  Cf.  Zeller,  Hist  Phil.  in  Epi- 
curo, e.  17,  §  3.  —  Animadvertit  Lambinus  Epicureos ,  cum  de  cae- 
lestibus  rebus  loquantur,  dubitative  dicere  solere  (quem  laudat  Be- 
noist,  in  Lucretii  commentariis ,  ad  v.  510  libri  5'), 

(2)  Lucr.,  II,  1158. 

(3)  Lucr.,  V,  509  et  seq.  —  Cf.  Diog.,  Epic,  §  93. 

(4)  Lucr.,  V,  655  et  seq. 

nem  quam  ignis  corripuisset  (1)  ;  sed  non  prohibet 
quin  hunc  merum  esse  ignem  reputemus  (2) ,  modo 
astra  ne  credamus  deos  esse  aut  ratione  menteque 
praedita  (3)  :  quippe  astra  in  res  terrestres  aliquid 
momenti  habent,  nihil  autem  dii. 

Dum  vero  Epicurus  adversus  deos  omnia  armaad- 
vocat ,  sive  a  prioribus  philosophis  inventa  mutua- 
tur,  sive  nova  quaedam  excogitat,  commendabilia 
aliqua  forte  profert,  sed  quorum  ipsum  laus  fugit, 
cum  iis  rudem  quam  sensus  suppeditant  rerum  inter- 
pretationem  exaequet  (4)  :  exempli  gratia  (5) ,  quando 
postquam  veram  articulorum  Lunae  rationem  declara- 
vit,  exstingui  posse  quoque  mense  Lunam  fìngit  al- 
teramque  fieri  Lunam  quae  similiter  increscat  et  de- 
crescat. 

Ne  in  his  omnibus  profecto  immoremur  quae  de 
astris  ab  iis  dieta  sunt  philosophis  apud  quos  suum 
scientia  honorem  non  obtinebat,  quid  forte  ipsis  me- 
lius  exeogitare  contigerit  attendamus. 

Excluditur  primo  illud  Peripateticorum  dogma ,  as- 
tra corrumpi  non  posse.  Omne  enim  quod  corporea 
materia  compactum  sit  Epicurus  censet  non  semper 
mansurum  esse  : 

Principio  maria  ac  terras  caelumque  tuere  : 
Horum  naturarci  triplicem,  tria  corpora,  Menimi, 

(1)  Placit.  Phil,  1.  II,  e.  20. 

(2)  Ibid.,  e.  13. 

(3)  Ibid.,  e.  20. 

(4)  Quod  bene  animadvertit  G.  Lyon,  in  commentario  Lucretii  libri 
quinti,  p.  11 

(5)  Vide  Lucret.,  V,  703  et  seq.  Diog.,  Epic,  §  96. 

Tres  spccies  tam  dissimiles,  tria  talia  tcxta, 
Una  dies  dabit  exitio,  multosque  per  annos 
Sustcntata  ruct  moles  et  machina  mundi  (1). 

Sed  cum  materiae  perpetuitate  illos  mundi  ortus 
atque  interitus  Epicurus  componit  (2)  : 

Nec  sic  interimit  mors  res  ut  materiai 
Corpora  conficiat,  sed  coetum  dissipat  ollis  : 
Inde  aliis  aliud  conjungit  et  efficit  omnes 
Res  ut  convertant  formas  mutentque  colores. 

Neque  quod  illae  atomorum  copulationes  plus  mi- 
minusve  permaneant ,  fortuito  vult  fieri  aut  ex  Con- 
ditoris  arbitrio  pendere.  Sua  enim  est  atomis  quali- 
tas  (3) ,  id  est  sua  figura  suumque  pondus ,  ita  ut 
earum  copulationes  aliae  aliis  stabiliores  sint.  Quod 
videlicet  minime  stabile  est ,  cito  dissociatur  ;  cui 
vero  meliores  ad  subsistendum  condiciones  obtige- 
runt,  id  manet,  sicque  quod  ex  caeca  necessitate 
consequitur,  consulti  finis  speciem  habet.  Sed  haec 
quidem  de  animalibus  potius  quam  de  astris  ab  Epi- 
cureis  dieta  sunt  (4).  Notum  autem  est  quantum  tali- 
bus  argumentis  ad  omnem  naturam  explicandam 
recentes  usi  sint  (5). 

Quanquam  commendabilis  est  Epicuri  disciplina, 

(1)  Lucret.,  V,  94  et  seq.  —  Cf.  ejusdem,  II,  1129. 

(2)  Lucret. ,  II ,  1004  et  seq.  —  Cf.  ejusdem ,  V,  422.  Diog. ,  Epic. , 
§54. 

(3)  Diog.,  Epic,  ibidem. 

(4)  Lucret.,  V,  834  et  seq. 

(5)  Itaque  Lange,  in  Hist.  Material.,  ta  p.,  e.  5  :  «  Quod  si  Aristo- 
telis  excelsam  judicamus  theologiam,  jam  pari  aestimatione  digna  est 
haec  quae  omnino  fines  esse  in  natura  negat  disciplina.  » 

ciim  radicitus  necessarias  esse  naturae  leges  neget. 
Quod  si  enim  omnia  necessarie  succedant,  miratur 
Epicarus  nos  libero  frui  arbitrio  cujus  conscii  nobis 
simus  : 

Denique,  si  semper  motus  connectitur  omnis 

Et  vetere  exoritur  semper  novus  ordine  certo..., 

Unde  est  haec,  inquam,  fatis  avolsa  voluntas 

Per  quam  progredimur  quo  ducit  quemque  voluptas, 

Declinamus  item  motus  nec  tempore  certo 

Nec  regione  loci  certa,  sed  ubi  ipsa  tulit  mens  (1). 

Inde  eolligit  (2)  illud  omni  lege  solutum  atomorum 
clinamen,  quo  mutuo  sibi  occursent  et  caelestia  ter- 
restriaque  singula  fìant  corpora.  Melius  quidem  exco- 
gitavisset ,  si ,  dum  ad  illam  ipsam  liberam  in  eli- 
gendo nostrani  voluntatem  respiceret,  in  Supremi 
Dei  voluntate  libere  eligente  ejus  quod  in  naturae 
legibus  sine  necessitate  esset  rationem  invenisset. 

Ut  atomis  non  sit  necessarium  recta  ire  via  qua 
coeperint,  nullas  tamen  vult  Epicurus  in  orbem 
sponte  sua  circumagi ,  sed  omnem  circumvectionem 
motuum  quasi  compositione  efflci ,  ut  communis  est 
recentiorum  opinio  ;  atomi  enim  ,  cum  in  spissiorem 
jam  congregationem  declinando  incidant ,  necesse 
esse  in  latus  ea  diffundatur,  sicque  ignis  aetherii  aeris- 
que  orbes  exstitisse  (3)  - 


(1)  Lucret.,  II,  251  et  seq. 

(2)  Loc.  laud.  : 

Quare  in  seminibus  quoque  idem  fateare  necesse  est. 

(3)  Vide  Zeller,  op.  laud.,  e.  17,  §  3,  et  quos  ibi  refert  Simplicii 
locos. 

In  philosophia  illam  mundi  infmitatem  cui  tam 
Anaximenes  et  Xenophanes  faverant ,  Epicurus  resti- 
tuii ;  in  infinito  enim  mundo  innumerabiles  mundos 
collocai  (1)  quorum  singulis  sua  sint  ignea  integu- 
menta  ,  qualia  ferme  Leucippus  excogitaverat,  sed 
ejus  (2) 

vivida  vis  animi  pervicit,  et  extra 
Processit  longe  flammantia  moenia  mundi 
Atque  omne  immensum  peragravit  mente  animoque. 

Cum  enim  spatium  sit  infìnitum  ,  necesse  etiam  esse 
censet  Epicarus  atomos  esse  numero  infìnitas  ;  nam- 
que  aliter  per  infìnitum  inane  cum  dissipatae  errarent 
nunquam  fore  ut  obviae  inter  se  essent;  cum  au- 
tem  mundus  aliquis  terminis  suis  omnes  atomos  con- 
tinere  nequiret ,  plures  sint  mundi  necesse  esse  (3)  : 

Nullo  jam  pacto  verisimile  esse  putandum  est, 
Undique  cum  vorsus  spatium  vacet  infìnitum , 
Seminaque  innumero  numero  summaque  profunda 
Multimodis  volitent  aeterno  percita  motu, 
Hunc  unum  terrarum  orbem  caelumque  creatum, 
Nil  agere  illa  foris  tot  corpora  materiai  (4). 

Exploditur  denique  ab  Epicureis  (5)  ea  quam 
Stoici  recipiebant,  ex  astris  divinatio.  Maxime  eos 
errare  putant  qui  hanc  deos  suscipere  curam  ut  nobis 
in  caelo  quid  futurum  sit  praesagiant ,  arbitrentur. 


(1)  Achilles  Tatius,  Isagoge,  e  8. 

(2)  Lucret.,  I,  67  et  seq. 

(3)  Diog.,  Epic,  §  45. 

(4)  Lucret.,  II,  1051  et  seq. 

(5)  Cic,  De  Nat.  Deor.,  1.  I. 

Nobis  quidem  licet,  memoria  ea  quae  jam  vidimus 
repetentibus,  naturaealiquas  consuetudinesrerumque 
aliquam  consequentiam  cognoscere  (1),  sed  nihil 
illud  ad  res  hamanas  spectat. 

(1)  Diog.,  Epic,  §  95. 


CAPUT  QUINTUM. 


STOICI. 

Aristoteles,  dum  physicum  agebat,  quicumque  in 
mundo  cieantur  motus  eorum  ultimi  caeli  conversio- 
nem  causam  esse  declaraverat  ;  sed,  in  Metaphysicis, 
caelestium  conversionum  rationem  fìnemque  in  in- 
corporali natura  reponebat,  ita  ut  omnia  ex  Mente 
penderent.  Stoici  autem  cum  Aristotelis  ex  physica 
quaedam,  alia  vero  ex  prima  philosophia  mutuati 
essent,  illa  ita  miscuerunt  ut  supremam  aetheri  divi- 
nitatem  tribuerent  Mentemque  corpoream  facerent, 
praetereaque  cum  Peripateticae  aelheris  et  elemen- 
torum  eorum  quae  infra  Lunam  sint  diversitati  non 
assentirentur,  in  ea  terrestria  divinam  ipsam  substan- 
tiam  diffundi  vel  remitti  censerent. 

Non  est  quidem  controversia  quin  omnem  corpo- 
ream esse  naturam  Stoici  existimaverint  (1).  Quod 
enim  de  materia  et  corporibus  rebus  apud  eos  legi- 

(1)  Sic  judicant  tum  Zeller,  Hist.  Phil.,  in  libro  de  Stoicis  (part.  2, 
e.  6,  §  1),  tum  Ravaisson,  Mémoire  sur  le  Stoicisme,  Mém.  de  l'Acad. 
des  inscriptions,  t.  XXI  (p.  17). 

tur,  id  in  alium  atque  usitati  sermonis  sensum  de- 
ducere, ut  tentaverint  Ritter  et  Schleiennacher  et  ipse 
antea  Bruckerius,  vanam  esse  Zeller  bene  ostendit. 
Zeno  enim,  ut  Cicero  refert  (1),  non  arbitrabatur  «  aut 
quod  efficeret  aliquid  aut  quod  effìceretur  posse  esse 
non  corpus.  »  Sed  quod  nihil  agitaut  patitur,  jam  non 
est  (2).  Item  Seneca  Lucilium  docet  omne  quod  fa- 
ciat  corpus  esse,  ergo  animum  corpus  esse,  imo  af- 
fectus  corpora  esse,  cum  vultum  nobis  mutent  et 
manifestas  corpori  notas  imprimant  (3).  «  Quid  est 
Deus?  inquit  alibi  (4).  Quod  vides  totum  et  quod 
non  vides  totum.  »  Item  Lucanus  (5)  : 

«  Jupiter  est  quodcumquc  vides,  quocumque  moveris.  » 

Deum  primo  Stoicis  placet  Aetherem  esse.  «  Zenoni 
et  reliquis  fore  Stoicis ,  inquit  Cicero  (6) ,  Aether  vi- 
detur  summus  deus,  mente  praeditus,  qua  omnia  re- 
gantur.  »  Neque  is  in  se  ipse  continetur,  neque  a 
rebus  procul  separatus  eas  ciet  in  motum ,  sed  suo 
quem  regit  mundum  quasi  effluvio  replet.  Stoicus  est 
Virgilius  (7)  dum  divinae  mentis  atque  materiae  con- 
jugium  narrat  : 

Tum  pater  omnipotens  fecundis  imbribus  Aether 

(1)  Acad.  ad  Varronem,  e.  11. 

(2)  Cic. ,  De  Nat.  Deor.,  1.  II,  §  44  :  «  Mihi  enim  qui  nihil  agit  esse 
omnino  non  videtur.  » 

(3)  Epist  106,  §§4-6. 

(4)  Natur.  quaest.,  praefatio,  §  12. 

(5)  Pharsal,  IX,  580. 

(6)  Lucullus,  e.  41. 

(7)  Georg.,  II,  325. 

Conjugis  in  gremium  laetae  descendit,  et  omnes 

Magnus  alit,  magno  commixtus  corpo-re  foetus. 

♦ 

Dein  ita  Stoici  unam  esse  omnium  rerum  naturam 
censent,  ut  ipsum  hoc  corpus  quod  Mens  una  animet, 
ab  ipsius  substantia  quasi  emanasse  putent.  yEther 
enim  aut  igneus  (I)  aut  ipse  ignis  (2)  apud  eos  di- 
citur.  «  Zeno,  enim,  inquit  Cicero  (3),  statuebat 
ignem  esse  ipsam  naturam  quae  quidque  gigneret 
et  mentem  atque  sensus.  »  Sed  divinum  illud  quod 
naturam  percurrit  atque  animat  tam  aer  quam 
ignis  a  Stoicis  nominatur.  Deum  Posidonius  fer- 
tur  (4)  dixisse  «  spiritum  rationabilem  eumdemque 
igneum,  forma  quidem  carentem  ,  sed  in  quas- 
cumque  velit  formas  se  mutantem  et  omnibus  as- 
simulantem.  »  Chrysippus  (5)  aiebat  «  Necessitatis 
substantiam  vim  quamdam  esse  pneumaticam  quae 
ordine  universitatem  componeret.  »  Ut  autem  ipse 
Deus  vel  Aether  aeris  vei  spiritus  nomine  a  Stoicis 
appellatur,  ita  ejus  aer  esse  quasi  prima  remissio 
censetur,  et  inde  graviora  alia  effici.  «  Gum  quatuor, 
Stoicus  Baìbus  inquit  apud  Giceronem  (6),  sint 
genera  corporum,  vicissitudine  eorum  mundi  con- 
tinuata natura  est.  Nam  ex  terra  aqua,  ex  aqua 

(1)  Sen/,  Nat.  Quaest.,  1.  VI,  e.  16  :  «  Totum  hoc  caelum  quod  igneus 
aether  claudit.  » 

(2)  Cornutus,  e.  19  :  «  tò  Staile?  xaì  xaOapòv  uOp  ZeO;  è<m.  » 

(3)  Acad  ad  Varr.,  e.  11. 

(4)  Stob.,  Ed.  Phys.,  e.  5,  sect.  29. 

(5)  Stob.,  Ed.  phys.,  e.  5,  sect.  15. 

(6)  De  Nak  Deor.,  1.  II,  g  84.  —  Cf.  Chrysippum  apud  Stob.,  Ed. 
Phys.,  e.  10,  sect.  16. 

oritur  aer,  ex  aere  aether;  deinde  retrorsum  vicissim 
ex  aethere  aer,  inde  aqua,  ex  aqua  terra  infima.  Sic 
naturis  his,  ex  quibus  omnia  Constant,  sursum  deor- 
sum,  ultro  cito  commeantibus  mandi  partium  con- 
junctio  continetur.  »  Ita  prorsus  repetebatur  Heracliti 
disciplina,  in  qua  omnia  ex  igne  oriebantur  et  in 
ignem  transibant. 

Nunc  vero  quam  his  Stoici  fundamentis  de  natura 
astrorum  rationem  instituerent,  nobis  dicendum  est. 
Ut  iis  in  summa  omnia  Deus  erat,  ila  divinior  illa 
pars  mundi,  in  qua,  ut  ita  dicam,  Deus  magis  ipse 
esset,  habenda  fuit,  caelum  scilicet  illud  aeri  nostro 
circumductum ,  et  peculiariter  corpora  ibi  generata, 
scilicet  astra ,  dii  nominanda  fuerunt.  «  Hac  mundi 
divinitate  perspecta,  inquit  Balbus  (1),  tribuenda 
est  sideribus  eadem  divinitas ,  quae  ex  mobilissima 
purissimaque  aetheris  parte  gignuntur,  neque  ulla 
praeterea  sunt  admixta  natura  totaque  sunt  calida 
atqueperlucida,  ut  ea  quoque  rectissime  et  animantia 
esse  et  sentire  atque  intelligere  dicantur.  »  Sidera 
quoque  nobis  ignota  Seneca  (2)  «  longius  a  conspectu 
nostro  seductos  deos  »  appellat. 

Notatione  quidem  dignum  est,  quod  Stoici,  cum 
astra  atque  animos  omnino  corporea  esse  censerent, 
illa  in  motum  cieri  non  ictu  aliquo  corporeo.,  sed , 
quemadmodum  censuerat  Aristoteles ,  rationali  qua- 
dam   appetitione  sunt  arbitrati  :  «  non  esse  enim 


(1)  Apud  Cic,  De  Nat.  Deor.,  1.  2,  §  39. 

(2)  De  Bencf.,  IV,  23. 

aetheris  eam  naturarci,  ut  vi  sua  stellas  complexa 
contorqueret  :  nam  tenuem  ac  peiiucentem  et  aequa- 
bilem  calore  suffusum  aethera  non  satis  aptum  ad 
stellas  continendas  videri  (1)  ;  »  «  quae  autem  natura 
moverentur,  haec  aut  pondere  deorsum  aut  levitate  in 
sublime  ferri,  quorum  neutrum  astris  contingeret, 
propterea  quod  eorum  motus  in  orbem  circumferre- 
tur  (2)  ;  »  cum  autem  non  dici  posset  vi  quadam  rna- 
jore  fieri  ut  contra  naturam  ea  moverentur,  «  restare 
ut  motus  astrorum  essetvoluntarius  (3)  ;  »  «  eorumque 
perennes  cursus  atque  perpetuos  cum  admirabili  in- 
credibilique  constantia  declarare  in  his  vim  et  men- 
tem  esse  divinam  (4).  » 

Nec  tamen ,  ut  Peripatetici ,  non  corrumpi  astra 
Stoici  crediderunt,  non  quod  aliqua  in  astris  mulata 
esse,  ut  recentes,  observavissent,  sed  quia  caelestem 
igni  naturam  assimulaverant.  Sidera  esse  tota  ignea 
duorum  sensuum  testimonio  confìrmari  Cleantlies 
putabat,  tactus  et  oculorum  (5). 

Num  autem  ignis  ille  caelestis  huic  terrestri  igni 
similis  habendus  erat?  Socratem  refert  Xenophon  (6) 
Anaxagoraeobjicere  quodeadem  Solis  atque  ignis  na- 
tura esse  non  posset,  quippe  cum  Anaxagoram  fu- 
geret  Solis  calorem  vitae  animantium  frugumque  in- 


(1)  Cic,  De  Nat.  Deor.,  1.  II,  §  54. 
(2  Ibid.,  §  44. 

(3)  Ibid. 

(4)  Ibid.,  §  54. 

(5)  Ibid.,  §  39. 

(6)  Memor.,  1.  IV,  e.  4,  §  7. 

cremento  necessarium  esse,  eademque  igne  deleri. 
Haud  quidem  Cleanlhes  negat  duo  ignis  esse  genera, 
sed  in  ipsa  hac  quam  incolimus  regione  eorum  exem- 
pla  reperit.  «  Atqui  hicnoster  ignis,  inquit  (1),  quem 
usus  vitae  requirit,  confector  est  et  consumptor  om- 
nium, idemque,  quocumque  invasit,  cuncta  disturbat 
ac  dissipat.  Contra  ille  corporeus  [qui  est  in  corpore 
animantium]  vitalis  et  salutaris  omnia  conservat , 
alit,  auget,  sustinet,  sensuque  afflcit.  »  Gum  autem 
his  similia  astrorum  calore  effìciantur,  vivere  astra 
colligit  (2). 

Inter  duo  quidem  ignis  genera  minus  discrimen 
videtur  esse,  cum  utrique  Stoici  putent  esse  opus  ut 
alatur.  Accedunt  autem  ad  nos  dum  comburendo  vivi 
arbitrantur. 

•Ex  crassissima  autem  mundi  parte  tenuissima  cor- 
pora  aluntur ,  ita  ut  in  illa  elementorum  in  aethera 
restitutione  Terra  jam  omnium  rerum  stirps  et  fons 
esse  videatur.  Apollinem  aiunt  (3),  qui  sol  est,  hanc 
dissolvere  ex  eaque  vapores  haurire  qui  per  aera  ad 
suum  Caeli  incolis  alimentum  praebendum  eant. 
«  Totum  hoc  Caelum,  inquit  Seneca  (4),  omnes  hae 
stellae,  quarum  iniri  non  potest  numerus,  omnis  hic 
caelestium  coetus,  et,  ut  alia  praeteream,  hic  tam 

(1)  Apud  Cicer.,  De  Nat.  Deor.,  1.  II,  p.  41. 

(2)  Ibid. 

(3)  Cornutus,  e.  32  :  «  rive;  81  'ÀTCÓMwva  aitò  tou  aTcoMuvai  cpacìv  elpvjff- 
0ai  '  xaì  yàp  tòv  aTroXXuvxa  tocutyiv  t9jv  8iaxó<7(JiY](7iv  toutov  elvat  Sta  toù 
8caTin£eiv  àSiaXeiVrux;  7ràvTo6ev  avTfl  tò  vypòv  xac  Tt^  aì8épi  7rpoaxaTaTaT- 
Tetv.  » 

(4)  Natur.  Quaest.,  1.  VI,  e.  16. 

prope  a  nobis  agens  cursum  Sol,   omni  terrarum 
ambitu  non   semel  major,    alimentimi  ex  terreno 
trahunt,  et  inter  se  partiuntur,  nec  ullo  alio  scilicet, 
quam  halitu  terrarum  sustinentur  ;  hoc  illis  alimen- 
tum,  hic  pastus  est.  »  In  illis  vero  terrae  exspiratio- 
nibus  sidus  quodque  sibi  commodum  eligit  cibum. 
Solem  enim  vult  Posidonius  (1)  ex  mari  magno  ali- 
mentum  trahere,  quod  sit  fax  intellectu  praedita  (2); 
Lunam  vero  ex  dulcibus  aquis,  quod  sit  aeri  per- 
mixta  Terraeque  vicina. 
Inde  satis  miramur  Stoicos  duo  colligere. 
Primum  (3) ,  cum  liceat  sidere  acutiora  ingenia  et 
ad  intelligendum  aptiora  eorum  qui  terras  incolant 
eas  in  quibus  aer  sit  purus  ac  tenuis ,  quam  illorum 
qui  utantur  crasso  caelo  atque  concreto  (4);   quin 
etiam  cum  cibo  quo  utare  intersit  aliquid  ad  mentis 
aciem ,  inferunt  praestantem  intelligentiam  sideribus 
esse  quae  et  aetheriam  partem  incolant  et  marinis 
terrenisque   humoribus  longo  intervallo  extenuatis 
alantur. 

Deinde  illis  placet  (5)  terrenas  exspirationes  usque 
in  aethera  primum  extenuatas ,  retrorsum  maximam 
partem  Terrae  reddi,  aliquam  tamen  partem  igneam 
permanere,  ita  ut  satis  longo  interposito  tempore, 
nihil  futurum  sit  nisi  ignis;  eum  autem  ignem,  cum 


(1)  Apud  Diog.  Laert.,  1.  VII,  §  145. 

(2)  «  voepòv  òvta  &va\).[Kx.  » 

(3)  Cic,  De  Nat.  Deor.,  1.  II,  §§  42-43. 

(4)  Cf.  Horat.  :  «  Boeotum  in  crasso  jurare  jurares  aere.natum.  » 

(5)  Vide  Cic,  De  Nat.  Deor.,  1.  II,  \  118. 

jam  nonalatur,  mox  resolvi;  unde  renovari  aerem, 
aquam  et  lerram,  et  denuo  incipere  mundum,  denuo 
qaidem  periturum.  Hanc  esse  priscorum  Stoicorum 
disciplinam  nobis  Cicero  (1)  et  Stobaeus  (2)  auctores 
sunt;  sed  iidem  monent  Panaetio  probabilius  videri 
mundum  esse  aeternum,  et  Boethus  (3),  qui  inter 
priscos  Stoicos  fuit,  Ghrysippi  aequalis,  in  ea  fuit 
sententia.  Quanquam  prior  illa  disciplina  fuit  Stoi- 
corum maxime  communis.  «  Gum  tempus  advenerit, 
inquit  Seneca  (4),  quo  se  mundus  renovaturus  exstin- 
guat,  viribus  ista  se  suis  caedent,  et  sidera  sideribus 
incurrent,  et  omni  flagrante  materia  uno  igne  quid- 
quid  nunc  ex  disposito  lucet,  ardebit.  Nos  quoque 
felices  animae  et  aeterna  sortitae,  cum  Deo  visum 
erit  iterum  ista  moliri,  labentibus  cunctis,  et  ipsae 
parva  ruinae  ingentis  accessio ,  in  antiqua  elementa 
vertemur.  » 

Cum  omnium  quae  sunt  eadem  sit  origo  idemque 
finis,  volunt  tamen  Stoici  esse  aliquid  quod  «  naturae 
principatum  (5)  »  obtineat  quodque  sit  «  omnium 
optimum  omniumque  rerum  potestate  dominatuque 
dignissimum  (6)  » .  Sed  quid  illud  esset ,  inter  eos 
non  conveniebat.  «  Zenoni  et  reliquis  fere  Stoicis , 
inquit  Cicero  (7),  Àether  videtur  summus  deus, 

(1)  Loc.  laud. 

(2)  Ed.  Phys.,  e.  20,  sect.  1. 

(3)  Philo,  De  Mundi  Incorrupt.,  p.  952. 

(4)  Consolat.  ad  Marciam,  e.  26,  §  5. 

(5)  Cic,  De  Nat.  Deor.,  1.  2,  §  29. 

(6)  Ibid. 

(7)  Lucullus,  41. 

mente  praeditns  qua  omnia  regantur.  Cleanthes,  qui 
quasi  majorum  est  gentium  Stoicus,  Zenonis  auditor, 
Solem  dominali  et  rerum  potiri  putat.  Itaque  cogi- 
mur  dissensione  sapientum  dominum  nostrum  igno- 
rare, quippe  qui  nesciamus  Soli  an  Aetheri  servia- 
mus.  »  Argumenta  Cleanthes  ex  iis  quae  sub  sensum 
cadunt  petebat  (1)  :  Solem  scilicet  siderum  maximum 
esse,  ab  eoque  diem,  annum ,  ejusque  tempora  defì- 
niri.  Apud  plurimos  autem  prior  praevaluit  opinio, 
Peripateticae  quidem  physiologiae  vicinior  (2).  Boe- 
thus  quidem  censet  Aethera  non  principalem  Dei 
partem,  sed  totam  in  eo  esse  divinitatem  (3).  Boethus 
autem ,  qui  mundum  negat  vivere  atque  a  Deo  ani- 
mari,  in  pluribus  a  secta  cujus  est  se  separat,  ut 
Zeller  notat  (4),  utpote  quae  ex  Deo  et  Mundo  unum 
efficeresolet. 

Parvi  quidem  momenti  esse  nobis  videtur  quod 
apud  aliquos  Stoicos  Terra  principatum  obtinuisse 
refertur  (5).  Ambiguitate  enim  ii  decepti  fuerunt, 
quod  Terra  omnium  rerum  altrix  atque  parens  dice- 
batur.  «  In  Terrae  primum  visceribus,  inquit  Gornu- 
tus  (6),  Jupiter  latuit  et  nutritus  est.  » 

(1)  Apud  Eusebium,  Praepar.  Evang.,  XV,  e.  15. 

(2)  Cornutus ,  e.  27  :  «  *Ev  tw  ocì6épi  tò  riye^ovixòv  elvou  toù  xóg[iou  o 
8t^  Xoytxóv  lari.  »  Cic,  De  Rep.,  VI,  13:  «  Extimus  [globus]  qui  reli- 
quos  omnes  complectitur,  summus  ipse  deus,  arcens  et  continens 
caeteros.  » 

(3)  Stob.,  Ed.  Physic,  e.  2,  sect.  29.  Diog.  Laert.,  1.  VII,  §  148. 

(4)  Op.  laud.,  Stoici,  e.  6,  §  3. 

(5)  Euseb.,  loc.  laud.  Stob.,  Ed.  Phys.,  e.  21,  sect.  6,  Archidamum 
nominat. 

(6)  C.  6  :  Ilept  xfj?  Péoc?. 

Stoici  autem,  ut  Terram  non  Mundo  dominari,  ita 
huic  quasi  immobilem  sacerrimumque  cardinem  esse 
arbitrantur.  Itaque  Cleanthes  optabat  ut  Aristarchus 
Samius,  «  ille  apud  priscos  Galilaeus  (1) ,  »  impie- 
tatis  reus  postularetur  (2),  quod  Vestae  Larumque 
qui  mundi  praestites  essent  quietem  sollicitavisset , 
fingendo  caelum  esse  immobile,  Terram  autem  iter 
Zodiaco  obliquum  facere  atque  simul  circa  axem 
suum  rotari. 

Cleanthis  quoque  singularem  referemus  opinio- 
nem,  astra  scilicet  conos  esse  (3).  Globosa  autem  ea 
esse  caeteris  placebat,  quod  aequabilitas  motus  con- 
stantiaque  ordinum  in  alia  figura  non  posset  ser- 
vari  (4).  Quod  quidem  argumentum  recentiorum 
scientia  non  respueret. 

Cum  Stoicis  omnia  sive  ab  Aethere  deorsum  sive 
sursum  a  Terra  profìciscantur,  et  nostra  terrena  sint 
corpora,  animos  volunt  nobis  «  datos  esse  ex  illis 
sempiternis  ignibus  quae  stellae  et  sidera  vocen- 
tur  (5).  »  Ex  quo  colligunt  «  vere  vel  agnationem 
nobis  cum  caelestibus,  vel  genus,  vel  stirpem  appel- 
lai posse  (6).  »  Itaque,  ut  perhibent,  natura  «  cum 
caeteras  animantes  abjecisset  ad  pastum ,  solum  ho- 
minem erexit,  ad  caelique,  quasi  cognationis  domi- 


(1)  Zeller,  op.  laud.,  Stoici,  e.  13,  §  3. 

(2)  Plutarchus,  De  facie  Lunae,  VI ,  3. 

(3)  Placit.  Phil,  1.  II,  e.  14. 

(4)  Cic,  De  Nat.  Deor.,  1.  II ,  §  48. 

(5)  Cic,  De  Rep.,  1.  VI,  e.  11. 

(6)  Cic,  De  Leg.,  1.  I,  e  8. 

ciliique  pristini,  conspectum  excitavit  (1);  »  alqae 
«  is  agnoscit  Deiim ,  qui  unde  ortas  sit  quasi  recor- 
datur  ac  noscit  (2).  »  Divinior  enim  natura  Stoicis, 
ut  jam  declaravimus,  Aether  est.  Iisdem  placet  animo 
ad  aetherios  ignes  post  mortem  patere  reditum.  Vici- 
nam  terrae  regionem,  inquiunt  (o),  «  cum  superavit 
animus  naturamque  sui  simiiem  contigit  et  agnovit , 
junctis  ex  anima  tenui  et  ex  ardore  solis  temperato 
ignibus  (4)  insistit  et  fìnem  altius  se  efferendi  facit.  » 
Sed  finis  ipsius  jam  fieri  nobis  videbitur ,  cum  in 
illam  simiiem  sui  naturam  ,  unde  prius  quasi  scin- 
tilla emicuerit,  rursus  se  insertura  sit  (5). 

Cum  omnia  a  Deo  stimma  providentia  regi ,  cum- 
que  mundum  esse  Deum,  et  diviniorem  mundi  partem 
esse  aetherios  ignes  Stoici  censerent ,  inde  congruen- 
ter  inferebant  multa  ab  astris  ad  res  terrestres  ma- 
nare.  «  Ex  siderum  quinque  levissimis  motibus, 
ait  Seneca  (6) ,  fortunae  populorum  dependent,  et 
maxima  ac  minima  proinde  formantur,  prout  aequum 
iniquumve  sidus  incessit.  »  Et,  praeter  illa,  non  ju- 
dicat  alibi  «  tot  millia  siderum  otiosa  lucere  (7).  » 

Quod  si  divina  providentia  mundum  regi  existimas, 
necesse  est  omnia  cum  omnibus  eodem  Consilio  com- 
posita esse  arbitreris ,  ergo  terrestria  cum  caelesti- 

(1)  Ibid.,  e.  9. 

(2)  Ibid.,  e.  8. 

(3)  Cic,  TuscuL,  1.  I,  e.  19. 

(4)  Astra  sunt  hi  ignes. 

(5)  Vide  locum  Consolai,  ad  Marciam  supra  laudatimi. 

(6)  Consol.  ad  Marciam,  e.   18,  §  2. 

(7)  Natur.  Quaest.,  1.  II,  e.  32,  %  6. 

bus.  Sin  autem  mundum  vis  nihil  esse  nisi  caecam 
sine  ullo  Consilio  machinationem ,  necesse  est  quo- 
que, si  qua  pars  mota  fuerit,  proximae  cieantur  in 
motum  et  inde  caeterae  omnes ,  ita  ut  in  universitate 
sit  quaedam  omnium  rerum  cum  omnibus  contagio. 
Itaque  Leibnizio  libenterassentimur  dicenti  :  «  Omne 
corpus  ab  omni  eo  afflcitur  quod  in  universo  accidit, 
ita  ut  is  qui  omnia  perspicit  in  unoquoque  legere 
possit  quod  per  totum  accidit ,  imo  etiam  quod  jam 
factum  est,  aut  adhuc  futurum,  in  praesenti  obser- 
vans  quicquid  tam  secundum  tempus  quam  secundum 
spatium  elongatur  (1).  » 

Sed  duo  praesertim  animadvertenda  sunt.  Primum 
non  is  est  homo  «  qui  omnia  perspiciat,  »  et  tantum 
proximas  causas  attendere  potest.  Deinde  cavendum 
est  ne  remotissimae  causaeplus  momenti  habere  exis- 
timentur  quam  aequum  sit.  Itaque  naturae  consensio- 
nem  non  infitiabimur,  sed  cum  hic  aliquid  agemus, 
nihil  de  astris  curabimus. 

Stoici  autem  quibus  «  pessimi  argumentum 
turba  (2)  »  erat  quique  adeo  supra  «  stultorum  » 
numerum  sese  extollebant ,  in  hoc  culpandi  sunt 
quod  popularem  ex  Asia  propagatane  superstitionem 
in  philosophiam  receperunt,  cum  fìdem  divinationi  et 
peculiariter  Ghaldaicis  artibus  fecerint.  Quas  apud 
Graecos  non  usitatas  (3)  primus  Chrysippus  videtur 


(1)  Principia  Philosophiae ,  §  63. 

(2)  Sen.,  De  Vita  Beata,  e.  2. 

(3)  Nihil  de  nataliciis  sideribus  est  in  Arati  phaenomenis. 

commendasse  (1),  quem  ,  sicut  Zeller  de  Zenone  ipso 
loquitur,  semiGraecum  dixerimus  (2).  Panaetiam  re- 
fert  Cicero  «  unum  e  Stoicis  astrologorum  praedicta 
rejecisse  (3).  »  Unum  idem  ex  caeteris  ait  Diogenem 
(videlicet  ne  omnino  fato  servire  videremur)  «  con- 
cessisse  aliquid  astrologis ,    ut  praedicere  possent 
dumtaxat  quali  quisque  natura  et  ad  quam  quisque 
maxime  rem  aptus  futurus  esset  ;  caetera  quae  profi- 
terentur,  negavisse  ullo  modo  posse  sciri  (4).  »  Ne- 
quicquam  Panaetium   secutus ,   ut   solebat  ille  qui 
«  quae  summis  ingeniis  exquisitaque  doctrina  phi- 
losophi  graeco  sermone  tractavissent,  ea  litteris  lati- 
nis    mandabat   (5),   »    Chaldaeorum   quae   vocabat 
monstra  (6)   repudiaverat   :    horum  Stoici  Romani 
non  minus  quam  Graeci  studiosi  fuerunt.  «  Regales 
animos  »  celebrat  Manilius  (7)  qui  ea  invenere 

primique  (8)  per  artem 
Sideribus  videre  vagis  pendentia  fata. 
Singula  nam  proprio  signarunt  tempora  casu, 
Longa  per  assiduas  complexi  saecula  curas  : 
Nascendi  quae  cuique  dies ,  quae  vita  fuisset , 
in  quas  Fortunae  leges  quaeque  hora  valerci  ; 
Quantaque  quam  parvi  facerent  discrimina  motus. 

Funestum  fuit  aliquando  philosophis   stoicis   chal- 

(1)  Zeller,  op.  laud.  Stoici,  e.  13  C,  .§  1. 

(2)  Id.,  e.  12  B,  §  4. 

(3)  De  Divininone ,  1.  II ,  e.  42. 

(4)  De  Divinat.,  1.  II,  e.  43.  Hac  media  in  sententia  Albertum  Mag- 
num  quoque  ostendemus  fuisse. 

(5)  Cic,  De  Finibus,  1.  I,  e.  1. 

(6)  De  Divinat.,  1.  II,  e.  42. 

(7)  L.  I,  v.  41. 

(8)  L.  I,  v.  51  et  seq. 

daicos  ritus  adscivisse.  In  carcerem  Musonium  Nero 
conjecit  quod  divinalione  uteretur  (1);  Caesar  vide- 
licet  metuebat  ne  Pisonis  amicos  sidera  nimis  hor- 
tarentur.  Ferebatur  per  vulgus  Marcum  Aurelium 
principem  Chaldaeorum  Consilio  scelere  se  contamina- 
visse  (2)  ;  sed  curn  scriptor  idem  qui  illum  rnmorem 
referti  segnior  ad  credendam  videalur,  licet  nos  fal- 
sam  fuisse  arbitremar  criminationem  istam,  qua  tan- 
tummodo  manifestum  est  magnani  apud  Aurelium 
palam  fuisse  Ghaldaeis  gratiam. 

Neque  defuerunt  qui  adversus  istam  delirationem 
sanitatis  patrocinium  susceperint.  Ipsum  Giceronem 
jam  laudavimus.  Caeteri  aut  Epicurei  erant,  aut  ali- 
qui ,  Sexti  instar  (3) ,  in  medicina  empirici ,  in  phi- 
losophia  Pyrrhonei ,  aut  recentioris  Academiae  assec- 
tatores,qualis  forte  fuit  Favorinus  iile  cujus  orationem 
Aulus  Gellius  refert  (4).  Facile  ostendebatur,  aut  sae- 
pissime  Ghaldaeos  vana  cecinisse,  aut  non  posse  ali- 
quid  ab  astris  ad  res  exigui  momenti  manare ,  aut , 
etiamsi  terrestrium  rerum  cum  caelestibus  conjunc- 
tio  aliqua  esset ,  qualis  ea  esset  humani  ingenii  viri- 
bus  deprehendi  non  posse. 

(1)  Philostr.,  Vit.  Apollon.  Tyan.,  IV,  35. 

(2)  Gladiatorem  quemdam  scilicet  occidisse  ut  Faustina  quam 
hujus  amore  flagrare  pigeret,  ipsius  sanguine  sese  sublavans  ex  isto 
morbo  evaderet.  Magis  debuit  Maury,  qui  illud  refert,  de  facto  dubi- 
tare (Alfred  Maury,  La  Magie  et  l'Astrologie,  p.  84).  Ipse  enim  Ca- 
pitolimi^, quem  auctorem  habet,  ait  dumtaxat  :  «  Talem  fabellam  vul- 
gari  sermone  contexunt.  »  (J.  Capitol. ,  M.  Antoninus  Philosophus , 
p.  30). 

(3)  Vide  Sextum  Adversus  Mathematicos. 

(4)  Aul.  Geli.,  1.  XIV,  e.  1. 


CAPUT  SEXTUM. 


PLOTINUS. 


«  In  Plolini  scriptis,  inquit  Porphyrius  (1) ,  Stoi- 
corum  et  Peripateticorum  dogmata  miscentur.  »  Si 
enim  tantummodo  quid  de  astris  Plotinus  censuerit 
recognoscimus ,  utriusque  disciplinae  videtur  in  se 
traxisse  errores,  ita  tamen  ut  Stoicorum  errores  cor- 
rigere  aliquantum  conatus  sit. 

Sicut  Stoici,  ad  ejiciendam  quintam  Aristotelis 
essentiam  inclinat  Plotinus  (2) ,  sed ,  ut  ignea  sint 
astrorum  corpora,  negat  caelestem  illum  ignem  nu- 
tritione  egere  (3) ,  atque  illa  vult  semper  manere , 
nihil  amittere,  neque  corrumpi  posse  (4);  aliam 
nempe  esse  terrestribus  naturam,  quae  in  unoquoque 
genere  constituta  singulorum  serie  perpetuitatem  cae- 
lestium  imitetur. 

(1)  Quem  laudat  Ravaisson  :  Essai  sur  la  Métaphysique  d'Aristote, 
t.  2,  p.  382. 

(2)  Enn.  II,  1.  I,  §  2. 

(3)  Ibid.,  §  7. 

(4)  Ibid.,  g  4.  :d 

(5)  Ibid.,  §  8. 

Non  iisdem  Plotinus  moveri  legibas  censet  sidera 
et  res  quae  infra  Lunam  sint  :  illa  enim  natura  aut 
inhaerere  aut  in  orbem  circumagi  (1)  ;  caelum  quidem 
omne  circumferri,  idque  hujus  et  corporis  et  animae 
natura  effici;  corpus  autem  (2)  caeli  ignem  esse  : 
cum  igitur  omnem  suum  locum  caelestis  ignis  re- 
pleat,  necesse  esse  ibi  convertatur;  animarci  autem, 
cum  Mentem  imitari  conetur,  in  se  reflecti  et  varieta- 
tem  potissimum  unitate  componere  ;  quod  maxime 
motu  in  orbem  circumducto  assequi.  «  Proinde  Plato 
stellis,  ait  Plotinus  (3),  non  solum  attribuit  una  cum 
toto  conversionem,  verum  etiam  singulis  circa  suum 
axem  rotationem.  Quilibet  enim  globus ,  ubicumque 
est,  Deum  quodammodo  circumplectens  prorsus 
exsultat,  non  utique  Consilio  quodam,  sed  naturali 
quadam  necessitate  citus.  » 

Neque  obstare  illa  necessitas  Plotino  videtur,  quo- 
minus  astra  sint  sensu  et  ratione  praedita,  non 
equidem,  ut  Stoicis  placebat,  ob  eum  quem  haberent 
ignem  terrae  quidem  exspirationibus  semper  reno- 
vatum.  Imo  illis  simplices  tribuit  animas.  Eo  enim 
supra  materiam  Plotini  disciplina  suas  petit  rationes, 
ut  in  ea  ex  praeformata  anima  ad  materiam  sua  veniat 
circumscriptio,  nedum  attenuatae  materiae  composi - 
tione  vis  cogitandi  oriatur.  «  Ratio,  inquit  (4-),  quae- 

(1)  Enn.  II,  1.  I,  §  8. 

(2)  Enn.  II,  1.  II,  §  1. 

(3)  Ibid.,  §  2. 

(4)  Enn.  Ili,  1.  6,  §  16  :  «  Kaì  (xev  ti?  èXOìov  Xóyog,  àyaYwv  eì<;  6<rov 
auro;  ^OeXev,  è7rotr)T£v  aùx^v  (uXyiv)  (xeya,  uap'  aO-roO  tò  [xéya  7rept6et?  aùx^) 
oùx  ouaip  touto  8è  o06è  Yevo[xéviri.  » 

dam  [seminalis ,  hoc  est  anima]  accedens  materiam 
quatenus  vult  extendit  facitque  magnitudinem  ha- 
bere.  »  Anima  enim  apud  eum  corpus  non  solum 
informat,  sed  etiam  generat,  sensibiliumque  rerum 
multitudinem  creat,  neque  solum  tenuissima  astra 
sed  etiam  crassam  hanc  terrestrium  corporum  mate- 
riam (1). 

Inter  illa  divina  corpora  et  ea  quae  in  hac  nostra 
regione  fìant,  quaenam  sit  conjunctio  non  semel 
quaerit  Plotinus.  Affectiones  astrorum  in  haec  satis 
valere  putat,  sed  non  sine  ulla  exceptione.  Quod  au- 
tem  ut  perspicuum  sit,  id  primum  attendamus  quod 
Plotinus  de  Mundo  et  de  homine  dicit. 

Apud  hunc  enim  (2)  «  totus  mundus  partim  qui- 
dem  compositum  quiddam  est  ex  corpore  simul  atque 
anima  quadam  corpori  mancipata  ,  partim  vero  ipsa 
universitatis  anima,  quae  corpori  quidem  non  inest, 
sed  alteram  animam  illustrando  afficit.  »  Similiter 
in  homine  discernere  est  (3)  tum  «  corpus  anima- 
tum,  in  quo  corporea  natura  magis  praevaleat  quod- 
dam  animae  vestigium  adeo  nacta  ut  vita  ipsa  com- 
munis  corporis  sit  potissimum,  »  tum  vero  «  alteram 
animam  quae  extrinsecus  ad  sublimiora ,  scilicet  ad 
pulchrum  atque  divinum  feratur  cum  libertate  ,  et 
sine  qua  sub  fato  vivatur.  » 

Nos  igitur  partim  tantum  mundo  inserti  sumus. 


(1)  De  quo  vide  Vacherot,  Histoire  critique  de  VEcole  d'Alexan- 
drie,  t.  I,  p.  457. 

(2)  Enn.  II,  1.  Ili,  g  9. 

(3)  Ibid. 

«  Universi  pars  est  (1)  quidquid  sensibile  est;  om- 
nino  quidem  pars  est  corpore  suo  ;  quantum  autem 
Universi  animae  est  particeps,  eatenus  etiam  sua 
anima.  Jam  vero  quae  animam  hanc  solam  partici- 
pant,  tota  Universo  sunt  inserta  :  quibus  vero  altera 
insuper  est  anima,  hac  ea  assequuntur  ut  ne  omnino 
Universi  partes  sint.  »  Hujus  autem  nos  generis 
sumus. 

Verumenimvero  Universum  existimandum  est  in- 
gens animai  (2),  cujus  partes  mire  conspirent;  et 
quemadmodum  si  qua  pars  nostri  corporis  laedatur, 
aliae  ejusdem,  etiam  quae  non  isti  continuae  sint, 
statim  affìciuntur,  ita  laesis  aliquibus  Universi  parti- 
bus  aliae  pariter  mutari  queunt;  atque  (3)  Mundi 
ipsius  conversione  caelestiumque  corporum  motibus 
non  solum  haec  corpora,  sed  etiam  animae  affìciun- 
tur. (Eas  intellige  dici  animas  inferiores  et  vitales, 
non  vero  rationales.) 

Non  vult  tamen  Plotinus  ab  astri s  omnia  pendere , 
«  tanquam  si  non  unus  quidam  praesideat  princeps, 
a  quo  pendeat  Universum ,  unicuique  videlicet  tri- 
buens  munera  secundum  suam  naturam  pera- 
genda  (4).  »  Astra  igitur  quasi  accessione  causae 
rerum  sunt.  «  Non  enim  equum  facit  caelestis  affec- 
tio,  sed  dat  equo  nonnihil  :  nam  et  equus  ex  equo, 
et  homo  ex  homine  generatur.  Sol  autem  ad  hanc 


(1)  Enn.  IV,  1.  IV,  §  32. 

(2)  Ibid. 

(3)  Ibid.,  §  31. 

(4)  Enn.  II,  1.  Ili,  §  6. 

formationem  ut  adjutor  accedit.  Homo  vero  fìt  ex 
seminarla  hominis  ratione,  ita  tamen  ut  externa  vel 
impediant  vel  faveant  (1).  » 

Cum  igitur  aliae  corporeae  vires  cum  astris  certent 
eorumque  potestati  fìnes  imponant,  nostra  praesertim 
libera  voluntas  obstat  quin  sub  illorum  dominatione 
omnino  simus.  Hoc  enim  inter  Plotinum  et  Stoicos 
maxime  interest,  quod  ille  aptissime  de  libero  arbi- 
trio judicavit.  «  Qui  existimat,  inquit  (2) ,  astrorum 
ambitu  omnia  effìci,  iis  quodam  modo  quidquid  nos- 
trum est,  id  tribuit,  tum  voluntates  cupidinesque 
nostras,  tum  vitia  nostra  et  studia,  nullumque  aliud 
offlcium  relinquit,  nisi  ut  molarum  instar  (3)  verse- 
mur,  neque  unquam,  ut  homines  decet,  ea  quae  na- 
tura nostra  competit,  sponte  agamus.  »  Cum  autem 
in  hoc  simus  liberi  ,  quod  inter  plures  rationes  qui- 
bus  ad  agendum  adducimur  eligere  possumus ,  astra 
voluntatem  nostram  afficere  possunt,  quia  aliquas 
agendi  rationes  suppeditant.  Sed  nihil  in  hoc  neces- 
sarium  est.  Ea  enim  (4)  nostri  parte ,  qua  Universo 
inserti  sumus,  hujus  affectiones  patimur,  altera  autem 
et  meliore  nos  ab  istis  vindicamus,  «  quippe  qui 
neque  mancipia  simus  neque  alieni  juris  omnino.  » 

«  Fac  quidem,  inquit  Plotinus  (5),  stellas  in  cor- 


(1)  Enn.  II,  1.  Ili,  §  12. 

(2)  Enn.  Ili,  1.  I,  g  5. 

(3)  «  Xi'6oi?  9£po(/ivot<;  xaxaXeurei  elvai.  »  Satis  probabilem   sequimur 
Gallicani  Bouillet  interpretationem. 

(4)  Enn.  IV,  1.  4,  §  34. 

(5)  Enn.  Ili,  1.  I,  §  6. 

poribns  corporeo  aìiquo  modo  calores  frigoraque  et 
variam  temperationem  efficere;  at  quonam  pacto 
mores  et  studia  et  quaecumque  praesertim  non  vi- 
dentur  corporum  temperationi  obsequi ,  inde  pen- 
deant?  Exempli  gratia,  ut  quis  sit  grammaticus,  vel 
geometra,  velaleator?  » 

Praeterea,  ut  in  corpore  tantum  ab  astris  patimur, 
ea  quoque  sua  ipsorum  parte  quae  ratione  caret, 
apud  nos  agunt  (1).  ltaque  quamvis  iis  neque  visus 
neque  auditus  neque  sensus  quiìibet  non  tribuendus 
sit  (2) ,  vota  nostra  et  preces  ad  ea  pervenire  non 
queunt  (3). 

Sed ,  etsi  sine  Consilio  est ,  astrorum  actio  semper 
bona  est  ;  namque  dii  sunt,  malique  nisi  in  materia 
origo  non  est,  «  cum  non  superata  sit,  atque  id  quod 
fit  non  ad  finem  usque  formetur  (4).  » 

«  Quomodo  fìngamus  pravitatem  in  nos  a  diis  de- 
fluere,  aut  ipsos  noxios  fieri  quod  occidant  aut  sub- 
ter  terram  eant  (5)?  »  «  Nonne  absurdum  quoque 
est  Martem  aut  Venerem  in  quadam  dispositione 
causas  esse  adulteriorum ,  quasi  humanae  protervi- 
tatis  more  mutuam  libidinem  expleant  (6)?  » 

«  Plotinus ,  inquit  Porphyrius  (7) ,  astronomiae 
operam  dabat,  quamvis  minime  more  mathematico; 


(1)  Enn.  IV,  1.  IV,  §  34. 

(2)  Ibid.  U  24-30. 

(3)  Ibid.,  §  41. 

(4)  Ibid.  §  38  :  «  [x^  slSo7CotYj6èv  si?  tIXo?  \lì\  y.panr)6stcnr)s  xvj;  u'Xyk.  » 

(5)  Enn.  III,  1.  I,  g  6. 

(6)  Enn.  II,  1.  Ili,  §  6. 

(7)  Vita  Plotini,  §  15. 


—  85  — 

genethliacorum  arti  diligentius  studuit,  sed  postquam 
illorum  praedictiones  non  esse  fide  dignas  deprehen- 
dit,  non  dubitavit  plurima  ab  iis  scripta  confutare.  » 
Quod  si  enim  eos  tantum  quos  retulimus  locos  atten- 
dimus,  philosophus  ille  dum  de  astrorum  vi  loquitur, 
mathematico  tunc  Alexandriae  clarissimo  longe  ante- 
cellere  videtur.  Duos  praesertim  libros  Ptolemaeus , 
omnis  astronomiae  usque  ad  Copernicum  praeceptor, 
scripsit,  Syntaxin  scilicet  et  Quadripartitum  seu  de 
Judiciis.  In  illa,  inquit  Delambre  (1) ,  tota  est  Grae- 
corum  astronomia  :  ut  enim  minus  quam  Hippar- 
chus  caeli  siderumque  fuit  spectator ,  ita  hoc  lau- 
dabilis  est  quod  quidquid  Graeci  observaverant  vel 
computaverant  ea  quam  composuit  ratio  comprehen- 
debat  (2).  Neque  in  his  quae  aut  notaverat  aut  con- 
jectura  consecutus  erat  aliquid  immutare  Arabes 
sustinuerunt  neque  usque  ad  sextum  decimum  sae- 
culum  Christiani.  Sed  ut  Syntaxis  vere  scientiae  liber 
est  eruditoque  viro  digna ,  ubi  nihil  de  genitalibus 
horis  aut  de  divinationibus  reperias ,  ita  in  Quadri- 
partito conatur  ut  probet  astra  in  rebus  nostris 
multum  valere  et  illis  contemplandis  de  earum  exitu 
divinandi  artem  esse.  In  Syntaxi  Graecum  eruditum- 
que  virum  habemus;  in  Quadripartito,  Orientalem 
Chaldaicis  commentis  delirantem.  «  Subditicium , 
inquit  Delambre  (3),  librum  esse  desideraverimus.  » 
Sed  eum  Ptolemaei  vere  esse  nobis  Porphyrii  Pro- 

(1)  Hist.  de  l'Astronomie  ancienne,  t.  II,  p.  67. 

(2)  Delambre,  op.  laud.,  Discours  prélirninaire,  p.  xvn,  xl. 

(3)  Op.  laud.,  t.  II,  p.  544. 

clique  commentarii  declarant.  Cujus  modi  sint  ejus 
libri  sententiae  ex  his  exemplis  licet  existimare  : 

«  Dum  puer  nascitur,  observa  locum  in  quo  Venus 
die  et  Luna  sit  nocte  :  huic  loco  si  erraticae  stellae 
felices  in  figura  associentur,  fratres  multos  fore  inde 
judicabimus  ;  si  infelices  super  hunc  locum  assu- 
rexerint,  vel  eum  ex  opposito  aspexerint,  paucitatem 
fratrum  indicabunt  (1).  » 

«  Balbi  sunt  a  teneris  hi  quibus  Saturnus  et  Mer- 
curius  in  praedictis  angulis  cum  Solefuerint,  maxime 
quidem  cum  Mercurius  occidentalis  exstiterit  et  uter- 
que  Lunae  in  figura  sociatus  fuerit  (2).  » 

«  Veneris  (dum  puer  aliquis  nascitur)  respectus 
ad  Martem  uxorem  admodum  juvenem  ei  fore  de- 
monstrabit;  ejusdem  vero  societas  cum  Saturno  eum 
vetulam  ducturum  signifìcabit|(3) .  » 

Illis  profecto  consentanea  sunt  haec  Centiloquii 
quod  eidem  quoque  attribuitur  : 

«  Vestem  ne  primum  induas ,  neve  incidas ,  cum 
Luna  fuerit  in  Leone  collocata  ;  est  autem  pejus ,  si 
eadem  male  affecta  fuerit  (4) .  » 

«  Vis  purgationis  hebetatur,  cum  Luna  fuerit  Jovi 
conjuncta  (5).  » 

«  In  genituris  si  Mars  et  Venus  in  signis  fuerint 

(1)  Quadrip.,  1.  IV,  e.  5. 

(2)  Ibid.,  e.  12. 

(3)  Quadrip.,  1.  IV,  e.  4. 

(4)  Centiloq.,  22. 

(5)  Ibid.,  19. 

masculinis,  matutini  virili  erunt  animo,  vespertini 
femineo  (1).  » 

«  Quicumque  Martem  ascendentem  habet,  omnino 
cicatricem  in  facie  habebit  (2).  » 

Ptolemaeum  quidem  talesque  disciplinas  Plotinus 
cavillatur,  cum  stellas  ex  aspectibus  et  habitationibus 
suis  noxias  vel  benignas  (3)  fieri  aut  Lunam  prout 
crescat  vel  decrescat,  deridet.  «  Cum  innumera  millia 
hominum  generentur  continuaque  sint,  quonam 
pacto ,  inquit  (4) ,  unicuique  semper  singula  perfi- 
ciunt,  gloriam  iis  vel  divitias  afferentes,  aut  in  pau- 
periem  vel  incontinentiam  eos  agentes  ?  quaenam 
illis  ejusmodi  vita  foret?  aut  quomodo  tot  tamque 
diversa  confìcere  possunt?  Num  dicetur  stellas  signo- 
rum  reditus  exspectare  et  quasi  digitis  computare 
quando  aliquid  facturae  sint,  neque  licere  illis  ante 
tempus  agere  ?...  » 

Sed  totum  ejusdem  evolvamus  opus,  et  supersti- 
tioni  quam  optimis  argumentis  repudiavit,  jam  ja- 
nuam  aperit.  Eorum  quae  hic  fìant  ait  astra,  ut  non 
causas  ita  signa  esse.  «  Sint  (5)  igitur  tanquam  Ut- 
terae  in  caelo,  quae  vel  scribantur  assidue  vel  jam 
conscriptae  perpetuo  explicentur ,  simul  atque  aliud 
opus  efficiant.  Ita  quidem  ab  ipsis  significatio  sequa- 
tur ,  quemadmodum  in  animali  cui  unum  sit  vivendi 


(1)  Centiloq.,  71. 

(2)  Ibid.,  74. 

(3)  Vide  Plotin.,  Enn.  II,  1.  Ili,  §§  1-5. 

(4)  Enn.  Il,  1.  Ili,  \  6. 

(5)  Ibid.,  I  7. 

principium  ex  alio  membro  de  alio  aliquis  judicet.  » 
Pluribus  locis  Plotinus  illud  caelestis  litteraturae 
commentum  repetit,  quod  apud  Gabbalistas  (1)  in 
usa  erat  quodque  forsitan  ab  istis  mutuatus  erat. 
«  Praestat  dicere ,  ait  (2) ,  caelestia  corpora  prò  Uni- 
versi salute  cieri  in  rtiotum,  sed  interim  alium  prae- 
bere  usum,  quo  scilicet  qui  illa  suspiciant  quasi  lit- 
teras,  si  litteraturam  ejusmodi  noverint,  futura 
legant  ex  ipsis  fìguris  assimulatione  quadam  et  ana- 
logia indagantes  quid  signiflcatum  sit,  quemadmodum 
si  quis  dixerit  ave  sublime  volante  actionem  quam- 
dam  sublimem  signifieari.  » 

Imo,  ut  terrestria  ad  caelestia  non  motionis  vi  ali- 
cujus  sed  ob  cognationem  suam  et  quasi  concordes 
ob  animos  sese  componere,  ita  caelestia  Plotinus  censet 
posse  ob  eamdem  cognationem  etiam  deprecationibus 
nostris  mutari.  «  Neque  Sol,  ait  (3),  neque  alia  quae- 
vis  stella  illas  percipit.  Effectum  tamen  preces  nos- 
trae  habent  ob  partium  mundi  conspirationem  : 
quemadmodum  in  nervo  quodam  tento  si  infima  pars 
movetur,  mox  recipit  motum  etiam  summa  ;  aut 
saepe  etiam  alio  quodam  nervo  pulsato  tremit  et  alter 
quasi  concordia  sentiat.  » 

Quo  igitur  jure  illos  objurget  Plotinus  qui ,  sicut 
Quadripartiti  auctor,  praecepta  dant  quibus  ex  caeli 
contemplatione  divinemus,  vel  qui  docent  quomodo 
astrorum  affectiones  averruncemus  ?  Errare  eos  in 

(1)  Vide  Franck,  La  Kabbale,  p.  193. 

(2)  Enn.  Ili,  1.  I,  §  6. 

(3)  Enn.  IV,  1.  IV,  §  41. 

arte  sua,  non  autem  illicita  tentare,  tantummodo 
contendat.  Itaque  si  falsus  habitus  fuerit  Ptolemaeus, 
alii  audientur  magistri.  Porphyrius,  in  sua  Praefa- 
tione  ad  Ptolemaei  opus  de  effectibus  astrorum  (1) , 
hoc  nos  monet  :  «  Ubi  verba  Ptolemaei  excutiemus , 
doctrinam  Chaldaeorum  explorare  conabimur  an  cum 
Ptolemaei  sententia  congruat.  »  Proclus  autem  ex 
Asclepigenia  Plutarchi  (minoris)  fìlia  Chaldaicas  artes 
discebat  (2) ,  «  quae  sola  tum  servabat  a  Nestorio 
Magno  usque  per  patrem  traditam  orgiorum  omnis- 
que  theurgicae  disciplinae  notitiam.  »  Neque  vana 
videlicet  erat  illa  institutio,  quippe  cum  Proclus,  si 
Marinus  fidem  faciat  (3),  Hecateio  globulo  opportune 
agitato  imbres  deduxerit  et  Atticam  infausto  aestu 
liberaverit. 

Si,  quemadmodum  Plolinus,  vis  nullum  libertatem 
nostram  detrimentum  capere,  nihil  proposito  condu- 
cit,  quod  sidera  rerum  humanarum  non  causae  sed 
signa  habeantur.  Res  enim  aliqua  alteram  non  signi- 
ficai nisi  aut  hujus  causa  sit  aut  simul  eadem  qua- 
dam  causa  effìciatur.  Fumus,  verbi  gratia,  ignem 
signifìcat ,  quia  fumum  ignis  generai  ;  hoc  quod  lo- 
quor  quid  cogitem  signifìcat  quia  ego  simul  et  cogito 
et  loquor.  Si  in  caelo  quasi  scripta  ea  sint  quae 
apud  homines  futura  sunt,  oporlet  ea  eodem  fato  quo 
siderum  conversiones  regi.  Talem  quidem  nodum 
Leibnizius  expedit  cum  ad  Dei   scientiam  confugit 

(1)  l  De  signorum  ascensione. 

(2)  Marinus,  Proclus  sive  De  Felicitate,  e.  28. 

(3)  Ibidem. 

summamque  ejus  sapientiam,  atque  asseverat  (1) 
«  Deum  tanquam  Architectum  satisfacere  Deo  tan- 
quam  Legislatori  ex  asse,  »  ita  ut  «  per  media  ma- 
chinalia  respectu  corporum,  »  suas  quisque  poenas 
vel  mercedem  obtineat  quas  libere  agendo  meruerit. 
Illud  autem  Leibnizius  non  concessisset,  arcanas  sci- 
licet  hajus  inter  «  physicum  regnum  et  ethicum  » 
conspirationis  vias  ab  humana  mente  unquam  depre- 
hendi  posse. 


(1)  Principia  Philosophiae,  n°  92.  —  Cf.  Théodicèe,  §  416  :  «  Jupiter 
n'a  point  fait  Sextus  méchant  ;  il  l'était  de  toute  eternità  ;  il  l'était 
toujours  librement.  » 


CAPUT  SEPTIMUM. 


ECCLESIAE  PATRES» 


li  christiani  qui  a  secundo  usque  ad  octavum  post 
Christum  saeculum  philosophicas  quaestiones  tracta- 
verunt,  magis  ut  cum  prioribus  philosophis  concor- 
diter  agerent  quam  ut  iis  adversarentur  studuerunt. 
Ad  rem  nostrani  igitur  pertinet  inquirere  quomodo 
placita  philosophorum  de  astris  tentaverint  cum  iis 
conciliare  quae  ipsorum  religio  desiderabat. 

Ne  longum  sit ,  quaestionis  partes  percurremus , 
nedum  singulos  secundum  tempora  auctores  enume- 
remus.  Seorsum  tamen  de  Origene  loquemur,  quia 
in  astris  peculiariter  immoratus,  nonnulla  dixit  qui- 
bus  attendere  non  supervacaneum  sit. 

Philo  Judaeus.  —  Cum  tamen  in  ilio  Scripturae 
prioribus  philosopbis  accommodandae  Consilio  chris- 
tianos  Philo  Judaeus  antecesserit,  de  hujus  opinio- 
nibus  dicendo  initium  facere  rei  non  alienum  videtur. 

Philo  primum  (1)  hoc  Platonicis  concedit,  quod 

(1)  De  Mundi  opificio,  —  oper.,  p.  2. 

christiani  quidem  non  concedent,  Mosem,  sicut  Ti- 
maei  auctorem,  materiam  fuisse  mundo  priorem  cen- 
suisse.  Quam  ipse  contendit  ab  universi  Mente  for- 
matam  alque  animatam,  non  autem  factam.  Ad  illam 
informandam  materiam,  opus  fuisse  vult  Philo  ut 
Deus  sibi  prius  exemplar  fìngeret,  in  quo  omnia  eo- 
dem  ordine  succederent  quo  res  in  hoc  sensibili 
mundo  successurae  essent  :  itaque  in  utroque  prius 
caelum  generatum  esse,  cum  idem  sit  et  natura  pu- 
rissima et  domicilium  illorum  quos  Philo  non  dubi- 
tat  nominare  «  deos  tam  non  manifestos  quam  sen- 
sibus  nostris  apparentes  (1) ,  »  astra  scilicet  et 
angelos.  Quae  sit  mundi  intelligibilis  natura,  quodque 
ei  sit  cum  Deo  aut  cum  sensibili  mundo  societatis 
vinculum ,  apud  Philonem  profecto  non  satis  liquet. 
«  Mundum  quidem  intelligibilem  ait  (2),  si  cui  libeat 
apertioribus  uti  vocabulis,  nihil  aliud  esse  quam  ver- 
bum  Dei  (©soG  Aóyov)  mundum  condenlis;  verbum  au- 
tem esse  Dei  imaginem,  hanc  vero  esse  lucem  intel- 
ligibilem, quae  vocari  possit  stella  supercaelestis , 
fons  stellarum  sensibilium  ;  splendorem  denique 
Solis  et  Lunae  aliarumque  stellarum  sive  infixarum 
sive  errantium  nihil  esse  nisi  intelligibilis  lucis  obs- 
curationem  ;  nihil  enim  purum  sub  sensus  cadere  (3) .  » 
Haud  facile  quidem  quid  sibi  velit  ille  translatorum 
verborum  et  similitudinum  tumultus  dijudices.' 


(1)  De  mundi  opificio,  —  oper.,  p.  5. 

(2)  Ibid.,  p.  5 

(3)  Op.  laud.,  p.  6. 

Alibi  (1),  postquam,  secundum  Aristotelem  (2), 
illud  celeberrimam  Homeri  iteravit  : 

OOx  àyaOòv  7ro)a>xoipavnr)  '  et;  xoipavo?  Icttw  , 
si;  (ìaai>ev<; , 

dicendo  pergit ,  quod  unus  Deus  sit ,  id  non  prohi- 
bere  quominus  multas  potestates  operum  socias  ha- 
beat  ;  per  has  nempe  intelligibilem  mundum  compac- 
tum  esse  quod  hujus  mundi  sensilis  exemplar  esset  : 
ita  ut  jam  non  nobis  liqueat  utrum  ilìa  Solis  stella- 
rumque  exemplaria  quae  sensilibus  priora  esse  con- 
tendebat  (3)  Dei  sint  excogitationes  aut  mentes  quae- 
dam  summo  Opifìci  auxiliatae. 

Astra  autem  quae  conspicimus  animantia  esse 
Philo,  sicut  Stoici,  arbitratur.  «  Opifìci  mundi,  in- 
quit  (4) ,  omnes  ejus  partes  animalibus  implere  pla- 
cuit  :  ideo  terrestria  terris  attribuit,  mari  fluviisque 
indidit  aquatilia,  caelo  vero  sidera.  » 

Ait  quidem  «  astra  facta  esse  non  solum  ad  lucem 
emittendam  super  terras,  sed  etiam  ut  futura  indica- 
rent  (5).  »  Sed  quando  explicat  quaenam  homines 
caeli  adspectu  praesagire  queant,  ea  tantummodo 
dicit  quae  ex  siderum  affectionibus  pendere  rationi 
consentaneum  erat,  «  quales  sunt  tempestates,  hora- 
rum  anni  vices praeposterae,  pestium  incrementa  (6) .  » 


(1)  De  Confusione  linguarum,  oper.,  p.  345. 

(2)  Metaph.,  1.  XII. 

(3)  De  Mundi  opificio ,  p.  6. 

(4)  De  Somniis,  p.  586. 

(5)  De  Mundi  opifìcio  ,  p.  12. 

(6)  Ibid. 

Illi  mathematicae,  quae  humanam  libertatem  tolle- 
bat,  non  videlur  assensisse  :  imo,  sub  Abrahae  per- 
sona e  Chaldaea  exeuntis  (1),  eos  laudat  «  qui, 
omissa  barbara  lingua  Ghaldaeorum  de  siderali  scien- 
tia  subtiliter  disserentium  vertunt  se  ad  convenien- 
tem  rationali  animali  cultum,  scilicet  omnium  rerum 
Creatoris.  » 

Jam  Philonem  retulimus  secundarios  deos  in  ma- 
nifestos  et  invisos  dividere  ;  illorum  autem  societatem 
cum  hominum  societate  jungit,  dum  in  disputatione 
de  somnio  Jacob  de  «  Naturae  scala  (2)  »  disserit,  et 
nobis  suam  de  animis  quae  aerem  incolant  opinionem 
aperit.  «  Aer  enim  immortales,  inquit  (3),  habet  ani- 
mas  atque  incorruptas,  stellis  pares  numero.  Quarum 
aliae  descendunt  illigandae  corporibus  mortalibus 
quotquot  viciniores  sunt  terrae  corporumque  aman- 
tiores,  aliae  sursum  redeunt  separatae  denuo  post 
praefìnitos  a  natura  terminos.  Et  ex  his  aliae  tactae 
vitae  desiderio  rursum  ad  eam  recurrunt,  aliae,  per- 
taesae  hujus  vanitatis,  corpus  ceu  sepulchrum  aut 
carcerem  fugiunt,  et  sublimem  aetherem  petentes 
pennis  levibus  totum  aevum  ibi  exigunt.  Sunt  item 
quaedam  purissimae  optimaeque  omnium ,  quae  al- 
tius  diviniusque  sapiunt,  ita  terrestria  et  humilia 
aspernatae,  ministrae  Omnipotentis ,  tanquam  Magni 
Regis  Aures  et  Oculi,  videntes  audientesque  omnia. 
Hos  genios  philosophi,  angelos  vocant  Sacrae  Lit- 

(i)  De  Somniis,  p.  589. 

(2)  Ibid.,  p.  587. 

(3)  Ibid.,  p.  586. 

terae.  »  Notandus  hic  locus  nobis  visus  est,  quia  tali 
ratione  Origenis  doctrinae  via  aperitur. 

Christiani  Patres.  —  Sed  de  Christianis  ipsis  jam 
nunc  dicendum  est.  —  Hi  primum  non  sero  omnia 
ex  nihilo  creata  esse  professi  sunt.  S.  Justinus  , 
quidquid  de  eo  aliqui  existimaverunt  (1) ,  huic  dog- 
mati  non  adversatur,  et  loco  ilio,  quem  referunt  (2), 
tantum  signifìcatur,  materiam  prius  informem  exsti- 
tisse ,  antequam  eam  meliori  ordine  Deus  compone- 
ret  ;  quae ,  ut  declarabimus ,  communis  est  apud  pri- 
morum  saeculorum  Christianos  opinio.  Ejus  autem 
discipulus  Tatianus  dilucide  asseverat  (3)  «  univer- 
sum opus  ex  materia  effectum ,  ipsam  autem  mate- 
riam a  Deo  creatam.  »  Atque  S.  Irenaeus,  qui  ante 
istos  vixit  :  «  Homines  quidem  (4),  inquit,  de  nihilo 
non  possunt  aliquid  facere,  sed  de  materia  subja- 
centi  ;  Deus  autem  quam  homines  hoc  primo  melior, 
quod  materiam  fabricationis  suae,  cum  ante  non 
esset  ipse  invenit.  »  Portentosum  Origenes  (5)  censet 
esse ,  quod  Graeci  philosophi ,  cum  mundi  ordinem 
casu  constitisse  noluerint,  materiam  ipsam  temere 
esse  neque  generatam  a  Deo  sed  ipsius  aeternitatem 
aequare  crediderunt.  S.  Basilius  (6)  denique  :  «  Fe- 
cit  Deus  caelum  et  terram,  utrumque  non  ex  dimidia 


(1)  Ex.  gratia,  Vacherot,  Hist.  critique  de  la  Phil.  d 'Alexandrie , 
t.  I,  p.  231. 

(2)  Edit.  Migne,  col.  418. 

(3)  Orat.  adv.  Graecos,  §  12  (édit.  Migne,  col.  830). 

(4)  Contra  Haereses,  1.  II,  e.  10. 

(5)  De  principiis,  1.  II,  e.  1. 

(6)  Hexameron,  Homil.  II,  §  3. 

parte,  sed  toturn  caelum  totamque  terram,  ipsam 
substantiam  cum  forma  conjunctam.  Non  enim  in- 
ventor  est  fìgurarum ,  sed  ipsius  natarae  rerum 
opifex.  » 

Quod  si  autem  mundus  radicitus  creatus  est,  jam 
Peripatetica  tolluntur  dogmata,  aeterna  scilicet  as- 
tra esse  neque  corrumpi  posse.  «  Est  caelum  Dei 
opus,  inquit  S.  Theophilus  (1);  Sol  et  Luna  et  stellae 
sunt  ejus  elementa,  ut  dies  et  annos  metiantur  et 
indicent  condita ,  ut  ministrent  et  serviant  homini- 
bus.  Atque  omnia  Deus  fecit,  cum  antea  non  es- 
sent  (2).  »  Quod  autem  inceperit,  id  ipsi  Peripatetici 
concederent  posse  corrumpi.  Quanquam  Origenes 
ait  (3)  :  «  Si  mutabuntur  caeli ,  utique  non  perit 
quod  mulatur  :  et  si  habitus  mundi  transit,  non  om- 
nimodo  abolitio  vel  occidio  materiae  ipsius  inde 
ostenditur.  » 

Peripateticum  illud  argumentum  quo  aeterna  esse 
sidera  caelumque  ex  eo  probabatur  quod  caeli  con- 
globata est  figura  sideraque  in  orbem  circumaguntur, 
a  Ghristianis  redarguitur.  «  Noli ,  inquit  S.  Ambro- 
sius  (4) ,  mundum  sine  principio  esse  credere,  quia 
quasi  sphaera  mundus  esse  dicatur  ut  principium 
ejus  nullum  videatur  exstare...  Si  enim  ipse  circui- 
tum  graphio  ducas ,  unde  coeperis  aut  ubi  desieris , 


(1)  Ad  Autolycum,  1.  I,  §  3. 

(2)  «  Kac  xà  TràvTa  ó  0eò?  erzoiriaev  il,  oOx  6vtwv   et?  tò  eTvat  »  (edit. 
Migne,  col.  1030).  Quae  formula  luculentissima  est. 

(3)  De  princ,  1.  I,  e.  66. 

(4)  Hexameron,  1.  I,  e.  3. 

intervallo  interposto  non  facile  vel  oculis  colligis 
vel  mente  repetis  ;  et  tamen  et  coepisse  et  desivisse 
ipse  Ubi  testis  es.  »  Similiter  S.  Basilius  argumen- 
tatur,  quanquam  is  magis  ad  Aristoteleam  doctrinam 
accedit,  cum  Deum  putet  semper  creavisse  (1),  et 
ante  hunc  mundum ,  cujus  Moses  ortus  enarraverit 
quique  hominum  causa  dispositus  sit,  «  statum 
quemdam  mundi  fuisse  credat  ortu  antiquiorem, 
caelestibus  potestatibus  convenientem,  omnetempus 
excedentem,  aeternum  et  perpetuum.  » 

Cum  astra  Christiani  creata  esse  arbitrarentur, 
existimare  poterant  eorum  genus  primitus  discrimi- 
natum  esse ,  ita  ut ,  quod  Peripatetici  contendebant , 
nihil  caelesti  materiae  cum  terrestri  esset  commune. 
Imo  contra  sic  Genesis  initium  interpretati  sunt ,  ut 
omnia  putarent  ex  eadem  materia  fabricata  esse. 
Quod  quidem  astrologos  in  eam  opinionem  adducere 
debuit  ut  easdem  leges  movendi  et  in  caelo  et  in  terra 
esse  existimarent;  quod,  quamvis  simplex  et  cogitanti 
magis  in  promptu  videatur,  recentes  tantummodo 
conjecerunt. 

Illa  quidem  interpretatio  de  materia  jam  luculenta 
apud  Tatianum  (2)  est.  «  Inconditam  atque  informem 
materiam  priusquam  discriminata  fuit,  summo  autem 
ordine  dispositam  postquam  partes  ejus  discretae 
fuerunt,  Deus  fecit.  In  illa  autem  materia  caelum 
erat,  quod  ex  materia  ipsum  efficiendum  erat;  in 

(1)  Hexam.,  Homil.  I»,  §  5.  —  Cf.  Clemens,  Stromat.,  VI,  16;  Philo, 
De  Cherubini,  p.  123. 

(2)  Orat.  adv.  Graecos,  édit.  Migne,  col.  1685. 

caelo  autem  sidera  :  ita  ut  simiiem  habeant  terrestria 
constitutionem  unaque  sit  omnium  rerum  origo.  » 
S.  Philastro  Bresciano  etiam  haereticum  est  (1),  prò 
terra  quae  sub  pedibus  nostris  sit  eam  habere  terram 
quae  initio  Genesis  dicatur  quamque  vult  «  esse  ve- 
luti  matricem  omnium  rerum  universaque  conti- 
nere.  »  S.  Eucherius  quinto  quidem  post  Ghristum 
saeculo,  sextoque  S.  Isidorus  item  caelum  et  terram 
ex  eodem  quasi  fonte  hausta  esse  pronuntiant  (2). 
Alii  non  expressis  verbis  communem  caeli  et  terrae 
materiam  fuisse,  sed,  quod  in  idem  redit,  materiam 
primitus  informem  fuisse  tantummodo  asseverant. 
Inter  quos  et  Athenagoram  (3)  et  Origenem  (4)  et  ip- 
sum  denique  S.  Augustinum  reperimus ,  quanquam 
is  ad  extremum  vult  illud  informe  materiae  inceptum 
non  nisi  logicum  esse  (5). 

Gum  magis  igitur  ad  Stoicam  quam  ad  Peripateti- 
cam ,  ex  eadem  materia  omnia  efflcientes,  Christian! 
accederent ,  hanc  tamen  repudiare  rationem  non 
omiserunt,  quae  Deum  in  mundo  infundebat  eique 
miscebat.  Stoico  uti  sermone  Tatianus  videtur,  dum 
dicit  (6)  :  «  Spiritus  est  igitur  in  stellis ,  spiritus  in 
angelis,  spiritus  in  plantis,  spiritus  in  hominibus, 


(1)  De  Haeres,  XIV  (édit.  Mignc,  col.  1207-1208). 

(2)  Vide  eruditissimam  dissertationem  :  L'état  de  la  matière  pri- 
mordiale d'après  la  tradition,  auctore  Motais,  canonico,  in*  Redo- 
nensi  seminario  professore  (Lovani,  1883). 

(3)  Legat.  prò  Christianis,  p.  39. 

(4)  In  Epistol.  ad  Romanos,  e.  9. 

(5)  Vide  Motais,  opusculo  laudato,  p.  8-15. 

(6)  Orat.  adv.  Graecos,  B  12. 

spiritus  in  animalibus,  et  quamvis  unus  et  idem  sit, 
habet  tamen  in  se  discrimina.,  »  Sed  antea  nos  monuit 
ut  Spiritimi  qui  Deus  sit  ab  illa  qua  vivat  mundus 
Anima  dignosceremus.  «  Est  enim,  inquit(l),  Spi- 
rita diviniore  inferior  ille  spiritus  qui  materiam  per- 
vadit  :  qui  quidem  cum  animae  assimulatus  sit,  non 
eodem  ac  perfectus  Deus  honore  colendus  est.  » 
Oportet  ergo ,  quemadmodum  docuerat  Aristoteles  , 
trans  mundum  primam  causam  quaerere  qua  mundus 
in  motum  cieatur,  et  ipsam  facere  immobilem.  Ly- 
caeum  vere  redolere  nobis  videtur  illa  S.  Gregorii , 
Naziantii  episcopi ,  objurgatio  (2)  adversus  Stoicos  : 
«  Quam  gravis  sit  contumeliae  asserere  Greatorem 
eodem  quo  res  ab  eo  creatas  motu  incitari ,  atque 
eum  cujus  vi  ac  numine  res  conditae  volvantur  (si 
tamen  hoc  etiam  daturi  sunt)  eodem  modo  cum  iis 
voi  vi  ac  circumferri.  » 

Qui  apud  Stoicos  Aether  aut  anima  erat,  ut  vidi- 
mus,  eum  in  mundo  Spiritum  esse  censuit  Tatianus. 
Sed  astra  animantia  esse,  si  Origenem  excipias, 
nemo  postea  voluit.  «  Neque  enim  animati  sunt 
caeli ,  inquit  S.  Basilius  (3),  eo  quod  Dei  enarrant 
gloriam ,  neque  firmamentum  eorum  animai  est 
sensu  praeditum,  eo  quod  manuum  ipsius  opera 
praenuntiat.  »  Laudemus  etiam  S.  Joannem  Damas- 


(1)  Ibid. ,  §  4  :  «  nveO[/.a  yàp  tò  Sta  Trj<;  uXrjs  Sivjxov  eXaxtov  (màp^ei  xou 
Oeioxepou  uveu^aro;  ■  òuep  8è  ^XÀ  7capco|xotu){xevov  où  ti{ay]T£Ov  è7iiari<;  Ttji 
TeXe»{)  0ew.  » 

(2)  Orat.  28,  theolog.  2,  §  7. 

(3)  Hexam.,  Homil.  Ili,  §  9. 

cenium ,  in  quo  omnis  sana  Graecae  Ecclesiae  doc- 
trina  contrahitur  :  «  Ne  quis  etiam ,  ait  (1),  caelos 
aut  mandi  faces  arbitretur  esse  animanles  :  vita 
enira  sensuque  carent.  Quare  dum  Scriptura  dicit  : 
Laetentur  Caeli  atque  exsultet  Terra,  angelos  qui 
sunt  in  caelo  et  homines  qui  in  terra  ad  laetitiam 
vocat.  »  In  eadem  sententia  in  libro  De  Civitate  Dei 
videtur  esse  S.  Augustinus  :  «  Neque  Platoni,  in- 
quit  (2) ,  continuo  concedendum  est  globos  istos  lu- 
minum  sive  orbiculos  luce  corporea  super  terras  seu 
die  seu  nocte  fulgentes  suis  quibusdam  propriis  ani- 
mis  vivere,  iisque  intellectualibus  et  beatis.  »  Sed 
de  hoc  idem  tergiversatur,  atque  in  Enchiridio  am- 
biguum  habet  (3)  annon  «  ad  eamdem  societatemcum 
angelis  pertineant  Sol  et  Luna  et  cuncta  sidera, 
quamvis  nonnullis  lucida  corpora  non  cum  sensu  vel 
intelligentia  videantur.  » 

Stoica  enim  disciplina  eo  saepius  Christiani  ad- 
ducti  sunt  ut  nihil ,  praeter  Deum ,  omnino  incorpo- 
reum  esse  arbitrarentur.  «  Angelus,  inquit  Damas- 
cenius  (4) ,  corporis  et  materiae  expers  dicitur 
quantum  ad  nos  ;  namque  omne  ad  Deum  collatum , 
qui  solus  sine  corpore  est,  crassum  et  materia  com- 
pactum  comperitur.  »  «  Per  resurrectionem ,  inquit 
S.  Ambrosius   (5)     eriint  homines  sicut  angeli  in 


(1)  Orthodoxae  fidei,  I.  II,  e.  6. 

(2)  De  Civit.  Dei,  I.  XIII,  e.  16,  §  2. 

(3)  Enchir.,  e.  58. 

(4)  Orth.  fìd.,  1.  2,  e.  3. 

(5)  Exposit.  Evang.  secundum  Lucani ,  1.  VII,  g  126. 

caelis;  »  quod  fieri  non  posset,  si  angeli  sine  cor- 
pore  esse  existimarentur.  Auctor  Libri  De  Definitio- 
nibus  orthodoxae  fidei  qui  inter  suppositicios  Augus- 
tini  libros  inseri  solet,  item  dicit  (1)  :  «  Creatura 
omnis  corporea  est;  angeli  et  omnes  caelestes  virtu- 
tes  corporeae,  licet  non  carne  subsistant.  »  Vult  enim 
illas  corporibus  jungi  iisque  circumscribi,  non  autem 
ipsas  corpora  esse.  Unus  autem  Tertullianus  qui 
maxime  omnium  in  Stoicam  disciplinam  inclinat, 
animas  quoque  censet  corpora  esse  licet  subtilioris 
materiae  quae  tantum  in  sensus  nostris  sensibus 
acutiores  cadat.  «  Sol  enim  corpus,  inquit  (2),  siqui- 
dem  ignis  :  sed  quod  aquila  confiteatur,  neget  noc- 
tua.  »  —  Nihil  mirum  est  ergo ,  cum  plerumque  ad 
corpora  angelis  tribuenda  inclinarent,  Augustinum 
addubitavisse,  qui  angelos  alicubi  (3)  aerea  et  aethe- 
ria  ammalia  vocat,  an  in  eorum  societatem  astra  in- 
serenda  essent.  Quidquid  id  est,  ea  in  Christiana 
theologia  praevaluit  opinio  (4),  astra  neque  animan- 
tia  neque  angelorum  similia,  sed  eorum  conversiones 
ab  angelis  inferioris  quidem  ordinis  regi. 

Cum  autem  angeli  boni  malive  esse  possint,  quae- 
nam  jam  erit  cautio  naturae  ordinem  non  turbatum 
iri?  Respondebatur  profecto  Deum  qui  omnia  prae- 
videret  non  nisi  iis  quos  sciret  ordinem  a  se  statu- 


(1)  S.  Augusta  t.  Ili,  p.  45. 

(2)  De  Anima,  p.  529. 

(3)  Epist.  Ili. 

(4)  Vide  Buaresium,  De  Angelis.  Opcr. ,  t.  II,  p.  750.  —  Cf.  Quaest . 
Metaph.,  t.  XXVI,  p.  473. 

tum  semper  observaturos  sidera  regenda  tradidisse. 

Quando  Stoicis  quidem  consentientes  christiani 
mundiim  interdum  fieri  novum  crediderunt,  id  cura- 
verunt,  quod  Stoicos  Justinus  vituperai  omisisse ,  ut 
illis  mundi  vicibus  aliquid  ethicum  interesset.  Quod 
si  enim  vita  nostra  olim  qualis  fuerit  renovetur,  tali 
fato  virtus  et  culpa  nostra  tolluntur ,  neque  jam  est 
quod  Deus  aut  remuneretur  aut  puniat.  «  Quomodo 
enim  metuant  aut  sperent,  inquit  Justinus  (1),  qui 
eadem  semper  futura  dicunt,  meque  et  te  eodem 
rursus  victuros  modo  nec  meliores  factos  nec  dete- 
riores?  »  Itaque  Basilius,  in  hoc  Origenem  secutus, 
vult  futuras  mundi  mutationes  cum  mutationibus 
quae  in  immortalium  animorum  condicione  futurae 
sint  esse  congruas  (2). 

Eamdem  ob  curam  eorum  quae  ad  mores  spectant, 
illamcui  fidem  faciebant  Stoici  divinationem  repudia- 
verunt  christiani.  Quicumque  ex  astris  ea  praesagire 
conentur  quae  penes  hominum  voluntatem  sita  sint, 
eos  et  libertatis  suae  immemores  esse  et  vitiis  excu- 
sationem  inde  petere  arbitrantur.  Daemones  sunt, 
inquit  Tatianus  (3) ,  qui  «  vitam  in  terris  a  ratione 
alienam  rationi  consentaneam  esse  per  siderum  po- 
sitionem  persuaserunt.  Nos  autem,  cum  fato  non  re- 
gamur,  ejus  legislatores  rejicimus.  »  Cum  libero 
arbitrio  mathematicam  illam  nullo  modo  conciliari 


(1)  Dial.  cum  Tryphone,  §  1  (edit.  Migne,  col.  475). 

(2)  Hexamer.,  Homil.  I,  §  4. 

(3)  Or.  adv.  Graecos,  §  9. 

posse  fusius  demonstrat  S.  Basilius.  Ait  (1) ,  si  qua- 
rtini rerum  domina  sit  uniuscujusque  nostrum  vo- 
luntas,  penes  sidera  regimen  transferatur,  jam  inuti- 
les  esse  legislatores  et  judices  ;  jam  non  furis  esse 
neque  homicidae  iniquitatem.  Atque  diserte  S.  Am- 
brosius  (2)  :  «  Quomodo  Dominus  aut  bonis  praemia 
proposuit  aut  improbis  poenas,  si  facit  necessitas 
disciplinam  et  conversationem  stellarum  cursus  in- 
format?  Et  quid  est  aliud  quam  hominem  de  homine 
exuere  si  nihil  moribus,  nihil  institutioni ,  nihil  stu- 
diis,  dereliiiquitur  (3)  ?  »  Atque  S.  Augustinus  (4)  : 
«  Vendunt  (mathematici)  imperitis  hominibus  mise- 
rabilem  servitutem.  Nam  quisque  liber  ad  hujusmodi 
mathematicum  cum  ingressus  fuerit,  dat  pecuniam  ut 
inde  servus  exeat  aut  Martis  aut  Veneris  aut  potius 
omnium  siderum.  »  Idem  tamen,  in  gratiam  quorum- 
dam  hominum  «  non  mediocriter  doctorum,  »  ut 
ipse  loquitur  (5) ,  quos  quidem  non  nominat ,  sed 
quos  esse  Plotinum  hujusque  discipulos  intelligas, 
concedit  nihil  jam  rem  habere  vitii,  si  dicerentur 
stellae  significare  potius  ista  quam  facere,  «  ut  quasi 
locutio  quaedam  (6)  sit  illa  positio  praedicens  futura, 
non  agens  :  »  quod  vanum  esse  effugium  jam  decla- 
ravimus. 


(1)  Hexamer.,  Homil.  VI,  §  7. 

(2)  Hexamer.,  1.  IV,  e.  4. 

(3)  Cf.  S.  Joan.  Damascen.,  Orthod.  fidei,  1.  II,  e.  6. 

(4)  De  Doctrina  Christiana,  1.  II,  e.  31. 

(5)  De  Civ.  Dei,  I.  V,  e.  1. 

(6)  Cf.  Plotin.,  Enn.  Ili,  1.  I,  §  6  :  «  el?  aùxà  aiauep  ygà\i{i.(x-za  (3Xe7tov- 
xa<;.  » 


—  104  — 

Neque  cui  nimis  pepercerant  Stoici,  genethliolo- 
giam  explodere  supersedebant  Christiana  Quam  ridi- 
culum  est,  aiebant,  puerum  fore  justum  quod  sub 
Librae  signo  natus  sit,  pronuntiare  (t)  !  Num  unquam 
dicere  potuerunt  cur  in  vita  geminorum  tam  multa 
contingat  esse  discrimina  (2)?  aut  in  vita  eorum  qui 
simul  eadem  hora  editi  aut  concepti  sint  (3)  ?  Si  velis 
illam  siderum  affectionem  inspicere  a  qua  alicujus 
vita  moresque  pendeant,  quam  horam  attendere 
debeas?  utrum  conceptionis  an  ipsius  enixionis, 
quam  deprehendere  pariter  difficile  est  (4)  ? 

Sed  Christianos,  dum  Epicureorum  et  Pyrrhoneo- 
rum  adversus  Ghaldaicas  artes  cavillationem  repete- 
bant,  quominus  eas  inanes  esse,  omni  cunclatione 
omissa ,  tam  absolute  praeciseque  quam  Epicurei  et 
Pyrrhonei,  declararent ,  duae  potissimum  causae 
praepediebant. 

In  sua  fide  enim  inveniebant  humanos  eventus 
aliquando  caelestibus  signis  praedictos  fuisse. 
«  Caeleste  signum ,  crux  scilicet  in  caelo  manifesta, 
aiebat  S.  Gregorius  (5),  Juliani  ruinam  praesagivit.  » 
Nonne  stella  quoque  Magi  ad  Christi  incunabula  de- 
ducti  sunt?  Itaque  aiii  fingunt,  ut  Theodotus  (6)  aut 
Tertullianus  (7) ,  usque  ad  natum  Christum  concessam 


(1)  S.  Basilius,  Hexam.,  Homil.  VI,  §  6. 

(2)  S.  August.,  De  Civit.  Dei,  1.  V,  e.  1. 

(3)  Ibid.,  e.  2. 

(4)  Philosophumena,  1.  IV,  e.  3  et  4. 

(5)  Oratio  6,  7. 

(6)  Epitome,  p.  799  C.  Quae  post  Clementis  opera  editur. 

(7)  De  Idololatria,  p.  620. 

fuisse  mathematicam ,  neque  autem  post  natum 
Christum  de  genitalibus  horis  licere  quaerere.  Aliis, 
ut  Damascenio  (1),  potius  est  dicere  signa  illa  cares- 
tia, quae  non  raro  fìant,  quaeque  mortem  regum, 
verbi  gratia,  praesagiant,  aut  stellam  a  Magis  con- 
spectam,  non  ex  iis  esse  astris  quae  in  principio 
facta  fuerint,  sed  Deo  jubente  opportuno  tempore 
constitui  rursusque  mox  dissolvi.  Non  igitur  homines 
omnino  deterrebantur  quominus  de  futuris  rebus  in- 
dicia  in  caelo  quaererent. 

Praeterea  quod  de  daemonibus  sive  malis  angelis 
existimabant,  id  praesertim  prohibuit  ne  mathema- 
ticam superstitionem  omnino  exuerent  Christiani.  Ab 
iis  enim  credebant  et  mathematicae  fìdem  apud  ho- 
mines ut  pessumdarentur  factam  fuisse  illumque 
praestigiis  interdum  ali  errorem  (2).  Hic  quidem  res- 
tabat  nodus  qui  Scolasticos  praesertim  non  fugit  : 
cum  homines  libero  fruantur  arbitrio  neque  ab  astro- 
rum  necessitate  ipsorum  pendeant  mores  et  volunta- 
tes,  quomodo  daemones ,  etiamsi  meliori  utantur  si- 
derum  scientia ,  id  praenoscere  queant  quod  penes 
sidera  non  est?  Sed,  omissa  illa  cura,  haec  opinio 
apud  Christianos  in  velerà  vit,  eam  scilicet  futurarum 
rerum  scientiam  quam  contemplando  caelo  sola  ars 
humana  assequi  non  valeret,  ab  hominibus,  si  auxi- 
liarentur  daemones,  obtineri  posse. 

(1)  Ortìxod.  fìdei,  1.  II,  e.  7. 

(2)  Vide  Tatianum,  Or.  adv.  Gr.,  §  9;  S.  Aug.,  De  Civ.  Dei,  1.  V,  e.  7. 
Pari  modo  Clemens  expediebat  quare  mulieres  quaedam  vera  vati- 
cinarentur  fingendo  angelos  delapsos  ad  voluptates  illis  arcana  enun- 
ciavisse.  Stromat.,  1.  V,  p.  550. 

Hoc  maxime  declarat  Christianos  Chaldaeorum 
(itemque  Magorum)  artes  non  vanas  esse  existima- 
visse,  quod  istos  publice  vexaverunt  (1).  Adversus 
mathematicos  priscae  leges  Tiberii,  Neronis,  aut  Dio- 
cletiani  erant,  cum  metuissent  Principes  ne  illis  ar- 
tibus  spes  noxiae  excitarentur.  Ita  refert  J.  Pau- 
lus  (2)  :  «  Qui  de  salute  Principis  vel  de  summa 
reipublicae  mathematicos,  hariolos,  aruspices,  vatici- 
natores  consulit,  cum  eo  qui  responderit,  capite  pu- 
nitili*. »  «  0  divina  sententia  usque  ad  terram  per- 
tinax,  exclamat  Tertullianus  (3),  cui  etiam  ignorantes 
testimonium  reddunt.  Expelluntur  mathematici  sicut 
angeli  eorum  ;  urbs  et  Italia  interdicitur  mathema- 
ticis,  sicut  caelum  et  angelis  eorum!  »  Postquam 
autem  penes  Christianos  potestas  fuit,  leges  illae 
repetitae  sunt,  et  Platonici  qui,  utdiximus  de  Proclo, 
Chaldaicis  ab  artibus  non  abstinebant ,  saepius  rei 
facti  sunt.  Platonicos  omnes  refert  Sozomenes  (4)  a 
Valente  interemptos ,  quod  forsitan  vero  majus  sit; 
Jamblicus ,  magiae  reus  factus,  venenum  sponte 
sumpsit  (5).  «  Plures  etiam,  inquit  Sozomenes  (6), 
qui  philosophiam  non  profìtebantur,  sed  philosopho- 
rum  vestimentum  imitati  erant ,  ob  id  perierunt ,  ita 


(1)  De  his  vexationibus  vide  Alfred  Maury  :  La  Magie  et  l'Astrolo- 
gie dans  Vantiquité  et  au  moyen  àge,  IB  part.,  e.  6. 

(2)  Sentente  I.  V,  tit.  xxi,  §  3,  apud  Jurisprud.  vet.  Antejustin., 
p.  503. 

(3)  De  Idololatria,  p.  619. 

(4)  L.  VI,  e.  35. 

(5)  Zonarius,  Annal.,  1.  XIII,  e.  16,  p.  32. 

(6)  Loc.  laudato. 

ut  alii  fìmbriatis  etiam  palliis  abstinuerint ,  ne  sibi 
crimen  magiae  vel  divinationis  inferretur.  »  Neque 
illa  vecordia  obstabat  quin  Valens  astrologi  ministe- 
rio  uteretur,  Heliodori  nomine,  qui  ipsum  quoque 
eloquentiam  docebat  (1).  Qui  enim  astrologos  vexant, 
eorum  artem  metuunt,  ergo  non  vanam  esse  credunt. 

Origenes.  —  Origenis  de  astris  ratio,  de  qua  nobis 
jam  dicendum  est,  exirniae  pars  est  disciplinae,  cui 
plus  credo  Clemens  viam  praemuniverat  quam  ex  iis 
quae  istius  supersunt  conjicias  (2)  et  in  qua  cum 
Christianis  dogmatibus  Platonica  doctrina  compone- 
batur,  ubi  Platonicum  illud  de  priore  vita  commen- 
tum  ad  litteram  accipiebatur ,  Sacra  autem  Scriptura 
cujus  assidue  loci  laudantur  audacissima  interpre- 
tatione  allegoria  uti  plerumque  existimabatur. 

Vult  Origenes  omnes  creaturas  rationales  primum 
in  eadem  dignitate  et  felicitate  generatas  esse.  «  Cum 
enim,  inquit  (3),  ab  eodem  Conditore  profìcisceren- 
tur,  nulla  erat  ratio  cur  impares  statuerentur  ;  et  e 
contrario  sentientibus  ad  impium  eorum  errorem 
confugiendum  esset ,  qui  plures  illis  condilores  assi- 
gnarent.  »  Omnem  autem  in  creaturam  rationalem 
cadit  bene  aut  male  agere  :  uno  in  Deo  justitia  na- 
tura est;  caeteris  inter  accidentia  est,  donum  est 
quod  semper  oblatum  accipi  aut  repudiari  potest  (4). 
«  Benignitas  enim  Dei ,  secundum  quod  se  dignum 

(1)  Amm.  Marcel.,  1.  XXIX,  e.  2. 

(2)  De  quo  vide  Denis,  Origene,  p.  143  et  seq. 

(3)  De  Principiis,  1.  I,  e.  8  ;  1.  II,  e.  9. 

(4)  Loc.  laud. 

est,  provocat  omnia  et  attrahit  ad  beatum  illum 
fìnem ,  ubi  perit  et  aufugit  omnis  dolor  et  tristitiae 
gemitus.  »  Condicionum  autem  diversitas  liberas 
creaturarum  electiones  consequitur  (1). 

Unius  naturae  esse  ait  omnes  rationales  creaturas, 
et  duo  quae  sint  angelorum  genera,  et  tertium  illum 
ordinem  quem  Deus  ad  humanum  genus  replendum 
destinaverit  (2)  :  quod  autem  aliae  terrestria  ad  ani- 
manda  corpora  delabantur,  aliae  autem  longe  diver- 
sos  locos  obtineant,  id  earum  peccata  vel  merita  con- 
sequi. 

Quod  vero  peccatum  auctore  Origene  humanas 
animas  in  hanc  miserabilem  condicionem  detruserit, 
aut  quemadmodum  cum  ilio  dogmate  quo  omnes 
homines  in  Adamo  peccavisse  pronuntiatur,  ista  ratio 
congruat ,  non  nostrum  est  hic  quaerere.  Jam  vero 
Origenem  quae  sint  astra  interrogemus. 

Nos  primum  docet  astra  esse  animantia.  «  Hoc 
inquirere,  inquit  (3),  audaciae  cujusdam  esse  videa- 
tur ,  sed  curri  captandae  veritatis  studio  provocemur 
ut  quae  attingere  nobis  liceat  ea  secundum  gratiam 
Spiritus  Sancti  scrutemur,  illud  pertentare  non  vide- 
tur  perabsurdum.  »  Ad  animanda  astra  duobus  niti- 
tur  argumentis.  Scripturae  primum  auctoritatem 
profert.  «  Putamus  ergo,  inquit,  non  ea  per  hoc  ani- 
mantia esse  designari ,  quod  et  mandata  dicuntur 
accipere  a  Deo ,  quod  utique  non  nisi  rationalibus 

(1)  De  princip.,  1.  II,  e.  9;  1.  Ili,  e.  5. 

(2)  De  princ,  1.  I,  e.  8. 

(3)  De  princ,  h  I,  e.  7. 

animantibus  fieri  potest?  »  Deinde  dicit  :  «  Stellae 
cum  tanto  ordine  ac  tanta  ratione  moveantur  ut  in 
nulla  prorsus  earum  cursus  aliquando  visus  sit  im- 
peditus,  quomodo  non  est  ultra  omnem  stoliditatem 
tantum  ordinem  tantamque  disciplinae  rationis  ob- 
servantiam  dicere  ab  irrationabilibus  exigi  vel 
expleri?  »  —  Nos  vero,  ex  illis  conversionibus  adeo 
constantibus  astra  fatali  machinatione  moveri,  neque 
ullam  ibi  animam  interesse,  potius  colligeremus. 

Videamus  autem  cujusnam  sint  naturae  illae  ani- 
mae  quae  astra  inhabitent  et  regant.  Haec  quidem 
narrat  Origenes  (1)  :  Postquam  igitur  Deo  jam  crea- 
turas  prò  meritis  dispensare  justum  esse  videbatur 
mentiumque  diversitatem  in  unius  mundi  consonan- 
tiam  trahere  velut  in  unam  domum  in  qua  esse  debe- 
rent  non  solum  vasa  aurea  et  argentea,  sed  etiam 
lignea  et  fictilia;  id  est,  postquam  illas  prò  virtuti- 
bus  ac  meritis  variis  voluit  adnecli  corporibus,  tunc, 
ut  mens  quaelibet  alicui  corpori  juncta  est,  ita  non 
vitalis  anima  effecta  est  (2)  ;  ex  hoc  genere  autem , 
quasdam  quae  non  maxime  deliquissent,  noluit  Deus 
in  terrestria  corpora  detrudere,  sed  in  Sole  et  Luna 
caeterisque  stellis  (3)  hoc  pacto  locavit,  ut  si  magni- 
fici illius  operis  ministerio  bene  fungerentur,  ab  hac 
corruptionis   vanitatisque   servitute    liberandae   fo- 


(1)  De  princ,  1.  II,  e.  9. 

(2)  Quod  sit  apud  Origenem  discrimen  inter  animas  et  mentes,  dis- 
putat  Denis,  op.  laud.,  p.  185  et  seq. 

(3)  De  princ,  I.  I,c.  7;  In  Evang.  Joannis,  operum,  t.  II,  p.  173. 

rent  (1),  ubi  advenisset  tempus  quo  ad  gloriam  re- 
dimerentur  Dei  filii.  Astra  quidem  non  purissimis 
tradita  sunt  animis  ;  neutiquam  enim  Job  dixisset  : 
«  Stellae  non  mundae  in  conspectu  ejus  ;  »  iis  tamen 
manifesto  Deus  regenda  astra  dedit ,  quas  sibi  prae- 
videbat  semper  obedituras  esse.  Sed  nemo  qui  malum 
admiserit  non  ad  extremum  resipiscet  ;  ipse  Satanas 
non  ad  extremum  in  inimica  voluntate  obdurabit  (2)  ; 
omnesque  suas  creaturas  Ghristus  ad  Patrem  redu- 
cet.  Tunc  omnes  rationales  creaturae  in  pristinam 
dignitatem  restituente  ;  corpora  tamen  creata  non 
abolebuntur  (3) ,  sed  transfìgurabuntur  :  cujusnam 
autem  naturae  in  novo  ilio  mundo  sidera  nostraque 
corpora  futura  sint ,  homo  imaginari  non  potest  (4) . 
Cum  astra  non  quidem  a  praestantissimis  Men- 
tibus,  sed  a  Dei  obedientissimis  ministris  animentur 
et  regantur,  tempore  quo  verus  Deus  non  nosceretur, 
vult  Origenes  concessum  fuisse  hominibus  (5) ,  ut 
qui  non  potuissent  ad  intelligibilem  recurrere  natu- 
raci, rebus  corporeis  ac  sub  sensum  cadentibus  divi- 
nitatem  inesse  sibi  fìngerent  in  hisque  sisterent  non 
prolapsi  ad  idola  etdaemonas.  Similiter  Clemens  (6) 
Deum  existimat,  ante  Verbi  adventum ,  ethnicis  tum 


(1)  Ibid.,  p.  432. 

(2)  De  princ,  1.  Ili,  e.  6. 

(3)  De  princ,  1.  II,  e.  2.  • 

(4)  Vehementer  assentimur  Denis  dicenti  :  «  Quelque  étrange  que 
soit  le  dehors  de  sesopinions,  le  fond  en  est  d'un  grand  esprit  et 
d'un  grand  coeur,  »  op.  laud.,  p.  354. 

(5)  In  Evangel.  Joannis. 

(6)  Strom.,  1.  VI,  e.  14. 

philosophiam  dedisse,  tum  concessisse  ut  Solem  , 
Lunam ,  caeterasque  stellae  colerent,  ita  ut  qui  pro- 
pensi essent  cum  ad  meditandum  cum  ad  imaginan- 
dum  suum  quasi  alimentum  haberent,  neve  si  impii 
prorsus  essent  et  sine  numine,  omnino  pessumda- 
rentur.  Hic  in  eadem  sententia  fuisse  videtur  atque 
Origenes  de  futura  omnium  in  felicitatem  restitutione. 

Quod  si  autem  ad  tempus  sidera  ah  hominibus 
coli  licitum  fuit,  num  ea  rogare  nunc  possumus  quid 
futurum  sit?  Atque  angeli  quibus  regendarum  stel- 
larum  provincia  obtigit,  num  quid  momenti  habere 
in  rebus  humanis  queunt  aut  futuros  nobis  eventus 
aliquibus  signis  praesagire?  Respuit  Origenes  quae 
mathematicorum  deliramenta  vocat  (1)  nosque  hor- 
tatur  ut,  Abrahae  instar,  ex  Chaldaeorum  agro  exea- 
mus.  Comminari  ait  Deum  «  his  qui  se  ipsi  fato  per 
genituras  consecraverint.  »  Sed  postquam  (2)  confu- 
ta vit  eos  qui  res  humanas  a  sideribus  pendere  volunt, 
ultro  concedit  caelestes  positiones  ut  non  causas,  ita 
signa  esse,  et  quid  inde  signifìcetur  posse  mentis 
nostrae  acie  intelligi.  Sane  ad  illam  Plotini  Augus- 
tinique  sententiam  accedebat ,  quam  parum  consen- 
taneam  esse  jam  diximus. 

Quamvis  astra  consulere  de  futuris  rebus  prius  ve- 
titum  fuerit  apud  Christianos  diabolicumque  habi- 
tum,  ea  inveteravit  opinio  in  illis  stellis  quas  consu- 
lere nefas  esset,  signa  esse,  imo  eas  aliquid  momenti 


(1)  In  Hieremiam,  Homil.  IV,  e.  16. 

(2)  Apud  Eusebium,  Praepart.  Evang.,  1.  VI,  p.  294. 

in  rebus  nostris  habere.  Daniel  Huetius  dum  de  Ori- 
gene disputat,  nobis  testis  est  in  ea  esse  sententia 
decimi  septimi  saeculi  theologos.  «  Si  dixisset  Orige- 
nes,  ait  (1),  siderum  viribus  corpora  haec  terrena 
variis  affici  modis  et  ad  haec  illave  commoveri  et  in- 
clinari,  in  eadem  esset  causa  ac  Apotelesmatici  om- 
nes  et  hodierni  astrologiae  patroni,  quorum  senten- 
tia, integra  modo  servetur  humani  libertas  arbitrii, 
haereseos  nota  immunis  est.  » 

Haec  sola,  quae  Origeni  peculiaris  est,  opinio ,  ab 
angelis  astra  animari  qui  ibi  quasi  ut  culpam  ali- 
quam  expendant  exsules  sint,  in  illa  Origenianae  dis- 
ciplinae  exsecratione  reposita  fuit,  quam  postulaverat 
Justinianus  Imperator  quamquesecundaConstantino- 
politana  Synodus  iteravit  (2). 

(1)  Huet,  Origeniana,  1.  II,  e.  2,  q.  8. 

(2)  Vide  Ada  conciliorum  (Parisiis,  1714),  t.  Ili,  col.  282  :  «  I.  Si 
quis  fabulosam  animarum  praeexistentiam  et  quae  illam  consequitur 
monstruosam  restitutionem  asseruerit,  anathema  sit...  III.  Si  quis 
dixerit  Solem  et  Lunam  et  astra,  ipsa  quoque  cum  eadem  rationalium 
unitate  essent,  ex  conversione  in  pejus  facta  esse  id  quod  sunt,  ana- 
thema esto.  » 


CAPUT  OCTAVUM. 


SCHOLASTICI. 


Ea  communi  nota,  cum  a  ceteris  discrepent,  tum 
inter  se  consociantur  medii  aevi  philosophi,  quod 
scilicet,  quantum  sinit  Christiana  fides,  Aristoteli  non 
serviunt  quidem,  sed  quammaxime  obsequuntur.  Nil 
mirum  est  ergo  si  eos  de  natura  astrorum  quam- 
maxime peripateticos  fuisse  reperimus.  Praeterea, 
quanquam  jure  dictum  est  (1)  «  tertii  decimi  saeculi 
proprium  fuisse  antiquam  philosophiam  Arabicis, 
imo  Alexandrinis  fucis  quibus  duodecimo  saeculo 
ab  Arabis  illita  esset,  exuere,  »  in  astronomia  Sco- 
lastici libenter  Arabos  et  Ptolemaeum  sequuntur  :  ab 
his  ergoreceptas  Ghaldaicas  rationes,  quatenus  libero 
hominum  arbitrio  ipsis  videbantur  non  esse  contra- 
riae,  servant. 

Cum  nimis  Aristotelem  audiant  et  Alexandrinis 
studeant,  magis  Scholastici  a  vero  discedunt  quam 
Ecclesiae  Patres  quos  supra  retulimus. 


(1)  Fr.  Morin,  Dict.  de  Théol.  scolast.,  t.  II,  col.  796. 

8 


—  114  — 

Apud  Scholasticos,  illa  opinio,  inateriam  primam 
omnium  rerum  communem  fuisse,  ul  tum  ab  Alensi 
tum  ab  Alberto  et  D.  Thoma  rejicitur,  ita  aliquam 
postea  apud  Franciscanos  habuit  fidem  (1). 

Non  vult  quidem  D.  Bonaventura  (2)  in  principio 
Chaos  exstitisse,  quippe  qui  «  modus  dicendi  potius 
sit  poeticus  quam  philosophicus.  »  «  Est  alius  mo- 
dus, inquit,  dicendi  rationabilior,  quod  materia  illa 
producta  est  sub  aliqua  forma  :  sed  illa  non  erat 
forma  completa  nec  dans  materiae  esse  completimi , 
et  ideo  non  sic  informabat,  quin  adhuc  materia  di- 
ceretur  informis  nec  appetitum  materiae  adeo  fìniebat 
quin  adhuc  materia  alias  formas  appeteret.  »  His 
rerum  primordiis  eamdem  igitur  censet  esse  caeles- 
tium  terrestriumque  materiam,  sed  postea  vult  illam 
duabus  diversis  formis  esse  perfectam.  «  Sub  una 
forma  (3)  est  corruptibilis ,  sub  alia  incorruptibilis  ; 
sub  una  subjecta  privationi,  sub  alia  non.  »  Quod 
declarat  Aristotelis  fretus  auctoritate  qui  negat  supe- 
riora corrumpi  aut  aliquid  cum  inferioribus  transmu- 
tare. —  Eadem  prorsus  apud  Scotum  ratio  est,  qui 
contendit  (4)  «  in  fondamento  naturae,  materia  sci- 
licet  primo  prima,  nihil  esse  distinctum  ;  »  deinde, 
postquam  ex  illa  jam  materia  corporalis  facta  fuerit, 


(1)  Vide  dissertat.  Motais  quam  jam  laudavimus ,  p.  62  et  seq.  — 
Alensis,  2a  pars,  q.  44,  memb.  2.  Albert.,  De  Caelo,  1.  I,  tract.  1,  e.  8. 
S.  Thomas,  S.  Theol,  la  lae,  q.  76,  art.  11. 

(2)  In  2um  Seni.,  D.  12,  art.  1,  q.  3. 

(3)  Ibid.,  art.  2,  q.   1. 

(4)  De  Rerum  Princip.,  q.  8,  n°  30.  —  Cf.  In  2um  Sent.,  D.  14,  q.  1. 

«  corporalem  naturam  duos  ramos  continere,  scilicet 
corpora  corruptibilia  et  incorruptibilia.  »  Namque, 
ut  Bonaventura,  ordiendo  tantum  a  Peripateticis  dis- 
sidet,  probatque  alias  (1)  praeter  bina  contrariorum 
paria  quae  sunt  nostra  dementa,  quintam  esse  na- 
turam, quod  caelo  non  sit  contrarium,  cum  caeli  mo- 
tui  contrarius  motus  non  sit,  neque  rursus  caelum 
igneum  esse  posse,  cum  «  lumen  caeli  et  lumen  ignis 
specifìce  distinguantur,  »  cumque  «  ignis  non  mo- 
veatur  circulariter  secundum  naturam  sed  praeter  na- 
turam. » 

Magis  forsitan  D.  Thomae  ratio,  quae  ponebat  (2) 
«  impossibile  esse  quod  corporis  corruptibilis  et  in- 
corruptibilis  per  naturam  sit  una  materia,  »  consen- 
tanea sit ,  sed  tanto  magis  a  vero  discedebat. 

Pluribus  Scripturae  locis  Ghristiani  adducti  sunt, 
ut  trans  caelum  hoc  quod  conspicitur  alios  esse  cae- 
los  sibi  fmgerent  praesertimque  illud  quod  empy- 
reum  vocabant,  quod  animarum  a  corpore  separata- 
rum  aut  angelorum  domicilium  faciebant,  cujusque 
mentio  in  superiori  capite  fieri  potuit  (3).  Sed  mul- 
tum  aberat  ut,  Ionum  aut  Epicureorum  instar,  innu- 
meros  esse  caelos  vel  mundos  arbitrarentur,  atque, 
quamvis  caelum  dividerent,  illam  quam  Aristoteles 
posuerat  unitatem  desererent. 


(1)  Meteor.,  1.  I,  q.  4,  art.  1  et  2. 

(2)  S.  Theol,  1»  l"e,  q.  66,  art.  11.  Conclusio. 

(3)  Vide,  ex  gr.,  Albert.  S.  TheoL,  2a  pars,  q.  53,  m.  1,  a.  1.  Bona- 
vent.,  In  2™*  Sent.,  2  pars,  art.  1,  q.  1.—  Cf.  S.  Basii.,  Hexa.rn.,  Ho- 
mil.  Ili,  §  3. 

Pelro  auterii  Lombardo  Bedaeque,  qui,  iisdem 
Scripturae  locis  freti,  caelum  hoc  in  quo  Qxa  sint  si- 
dera,  glaciei  aut  crystallo  simile  esse  volunt,  Alber- 
tus adversatur,  quod  nihil  horum  quatuor  elemento  - 
rum  in  caelo  esse  possit  (1)  :  parvi  quidem  momenti, 
inter  tot  alia,  documentum,  illos  Scholasticos  Aristo- 
tele duce  Scripturam  interpretari  et  «  fìdei  quaerere 
intellectum.  » 

Cum  quidem  nemo  in  dubio  poneret  an  mundus 
totus  creatus  sit,  constabat  ergo  ut  rerum  humana- 
rum  consequentiae,  ita  astrorum  conversionibus  ini- 
tium  fuisse.  Sed  hoc  disputabant  an  philosophando 
mundum  non  esse  aeternum  probari  posset.  Albertus 
quidem  Aristotelis  rationes  eatenus  valere  censet, 
qua  caelum  et  astra  non  ex  alia  re  facta  esse  decla- 
rent,  sed  adversus  creationem  ex  nihilo  jam  nullius 
momenti  esse  (2).  His  praesertim  duo  objicit  :  «  In- 
fìnitae  circulationes  caeli  fuerunt  ante  hodiernam  ; 
sed  infinitum  non  contingit  transire  ;  ergo  nunquam 
fuit  devenire  usque  ad  hodiernam,  et  sic  dies  ho- 
dierna  non  est,  quod  est  contra  sensum  (3).  »  «  Ex 
morientibus  hominibus  remanserunt  infìnitaeanimae, 
et  sic  infinitum  secundum  additionem  in  numero  fac- 
tum actu  est,  quod  est  contra  Aristotelem  in  tertio 
Physicorum.  »  Aquinas  autem,  Aristotelis  ibi  pluris 
quam  magistri  sui  auctoritatem  faciens,  monet*  «  ne 

(1)  Albert.,  loc.  laud.,  art.  2. 

(2)  S.  Theol.,  2a  p.,  q.  4,  m.  2,  art.  5,  particul.  1. 

(3)  Similiter  argumentantur  Cauchy  et  Th.-H.  Martin.  Vide  hujus  , 
Les  Sciences  et  la  Philosophie,  Essai  V,  2°  part.,  p.  307. 

excellentiae  fìdei  derogetur  (1)  »  si  levioribus  argu- 
mentis  eam  defendas.  Nihil  censet  impedire  quin 
Solisconversionesinnumeraesint.  «Infinitum,ait  (2), 
etsi  non  sit  simili  in  actu ,  potest  tamen  esse  in  suc- 
cessione, quia  sic  quodlibet  infinitum  acceptum  fìni- 
tum  est.  »  Praeterea,  «  quod  de  animabus  objicitur, 
inquit,  difiìcilius  est;  sed  tamen  ratio  non  est  mul- 
tum  utilis,  quia  multa  supponit.  »  «  Potest  autem 
efficacius  procedi  ad  hoc  ostendendum  ex  fine  di- 
vinae  voluntatis.  Finis  enim  divinae  voluntatis  in  re- 
rum produzione  est  ejus  bonitas  in  quantum  per 
causata  manifestatur.  Potissime  autem  manifestatur 
bonitas  et  virtus  per  hoc  quod  res  aliae  praeter  ip- 
sum  non  semper  fuerunt  (3).  »  Henricus  autem  Gan- 
davensis  et  D.  Bonaventura  repugnare  aliquid  ab 
aeterno  creari  contenderunt  ;  Scotus  vero ,  postquam 
in  utramque  partem  argumenta  examinavit,  dubius 
esse  videtur,  utpote  qui  aliquid  absolute  fieri  non 
posse  haud  iibenter  censet  (4-). 

Quid  sidera  in  motum  cieret,  de  hoc  Scholasticos 
forsan  nimis  subtiles  aut  dubios  fuisse  invenias. 

Hanc,  ut  diximus ,  apud  Aristotelem  opinionem 
reperire  sibi  videbantur ,  caelestium  motuum  cum 
causas  tum  fìnes  esse  rationales  animas  vel  mentes. 

(1)  S.  Thom.,  Quodlibet.  Ili,  art.  31. 

(2)  S.  e.  Gentil,  1.  II,  e.  38. 

(3)  Alii  autem,  inter  recentes,  bonitate  Dei  usi  sunt  ut  nullos  esse 
creatarum  rerum  fines  declararent.  Vide,  exempli  gratia,  Fouillée, 
La  Philosophie  de  Platon,  t.  II,  p.  723. 

(4)  Vide  Scotum,  In  2um  Sent.,  1.  II,  D.  1,  q.  3,  atque  Scholia  quae 
ibi  adjecit  Wadding.  Scoti  opera,  t.  V,  p.  44-45. 

Albertum ,  exempli  gratia,  laudemus  (1)  :  «  Necesse 
est  planetarum  motus  a  diversis  esse  moloribus , 
quorum  quilibet  est  substantia  quaedam  separata, 
immobilis  motu  quem  movet.  »  Cumque  propter  bo- 
num  moveant,  concludit  eas  esse  mentes.  De  iis  lo- 
quitur  Albertus  quae  movent  ;  parem  priori  Aquinas 
numerum  adjicit,  dum  alias  quae  fìnes  sint  movendi 
inducit  (2),  secutus,  ut  sibi  videtur,  «  opinionem 
Aristotelis  et  Avicennae  de  numero  substantiarum 
separatarum.  »  «  Unumquodque  caelestium  corpo- 
rum  ,  ait ,  animatum  est  propria  anima ,  et  unum- 
quodque habet  suum  appetibile  separatum,  quod  est 
proprius  finis  sui  motus.  Sic  igitur  sunt  multae  subs- 
tantiae  separatae  nullis  penitus  unitae  corporibus.  » 
Illa  quidem  vitari  poterat  duplicatio  neque  Aristotelis 
deseri  auctoritas,  cum  in  hujus  ratione  qui  superiori 
stellae  motus  effector  esset,  idem  movendae  inferioris 
finis  esse  videretur.  Ita  autem  D.  Thomas  illarum 
quas  dicit  substantias  separatas  augere  numerum 
studet,  ut  inter  Deum  et  ultìmum  caelum  plures  in- 
terponat.  «  Non  est  autem  necessarium ,  inquit  (3) , 
quod  proximus  finis  supremi  caeli  sit  suprema  subs- 
tantia immaterialis  quae  est  summus  Deus ,  sed  ma- 
gis  probabile  est  ut  inter  primam  immaterialem 
substantiam  et  corpus  cadeste  sint  multi  ordines 
immaterialium  substantiarum,  quarum  inferior'ordi- 
netur  ad  superiorem  sicut  ad  fìnem  et  ad  infima  ea- 

(1)  In  XI*m  Metaphys.,  tract.  2,  e.  18. 

(2)  De  Substantiis  Separatis,  e.  2.  Opusc.  XV. 

(3)  Loc.  laud. 

rum    ordinetur    corpus    caeleste    sicut    ad    fìnem 
proximum.  » 

Dum  Aristotelem  interpretatur ,  Alberto  piacere 
videtur  illas  esse  mentes ,  a  quibus  vel  propter  quas 
astra  in  motum  cieantur  ;  attamen  Avicennae  rationem 
repudiat,  qua  Mentes  illae  aliae  alias  genuerint,  neque 
vult,  quemadmodum  fere  Origenes,  singulas  quem 
regerent  orbem  elegisse  aut  ob  merita  obtinuisse  (1). 
Sed  in  Stimma  Theologiae  omnes  illas  Mentes  «  se- 
paratasque  substantias  »  confìdenter  excludit,  neque 
sinit  ut  in  earum  locum  Angelos  inducamus,  atque 
coram  Deo  ipsa,  ut  ita  dicanr,  astra  ponit.  Postquam 
enim  de  Platone ,  Aristotele  ,  atque  Avicenna  disse- 
ruit,  «  Illos,  ait  (2),  suis  relinquamus  contentioni- 
bus  qui  intimis  disputationibus  se  refellunt.  Nobis 
autém  satis  est  ad  salutem  non  disputationum  con- 
troversia, sed  praeceptorum  veritas ,  nec  argumenta- 
tionis  astutia,  sed  fides  mentis ,  ut  serviamus  potius 
Creatori  quam  creaturae ,  qui  est  benedictus  in  sae- 
cula  !  Unde  nos  dicimus  quod  omnia  haec  moventur 
jussu  et  disposinone  divina ,  et  quod  Deus  omnium 
hic  motor  est;  et  sicut  disposuit  sapientia  ad  propa- 
gationem  generationis  et  corruptionis  universorum 
quamdiu  mundus  stat  donec  numerus  electorum  im- 
plebitur ,  ita  moventur  in  locis  suis  motorem  haben- 
tia  non  naturam,  nec  animam,  sed  virtutem  imperii 
divini ,  cui  obedit  omne  quod  in  natura  est.  »  Expe- 


(1)  Albert.,  Physic,  1.  Vili,  e.  15. 
<2)  S.  TheoL,  2  p.,  q.  53,  memb.  3. 

ditior  equidem  haec  erat  sententia  vereque  tempo- 
ribus nostris  proprior ,  sed  eam  fere  Scholastici  ne- 
glexerunt. 

Quas  in  caelo  corporibusque  caelestibus  «  sub- 
stantias  separatas  »  esse  Thomas  probaret,  jam  dixi- 
mus.  Sed  eodem  pacto  sidera  animari,  quo  nostra 
corpora,  ex  Quintae  Synodi  decretis,  quaeretulimus, 
Christianis  doctoribus  contendere  non  licebat.  Astro- 
rum  igitur  substantia  absoluta  etiam  sine  anima 
existimanda  erat,  cum  Thomae  et  iis  qui  eum  secuti 
sunt  humanum  corpus  sine  anima  ne  corpus  quidem 
sit,  nedum  vivat.  Itaque  de  astris  sic  loquitur  (1)  : 
«  Materia  in  superioribus  non  est  potentia  ad  esse 
sicut  in  inferioribus ,  sed  ad  ubi  tantum.  Unde 
ipsum  corpus  actu  existens  est  materia  nec  indiget 
forma  quae  dat  ei  esse ,  cum  sit  ens  actu ,  sed  quae 
det  ei  motum  solum.  »  Atque  hanc  facit  Aver- 
rois  opinionis  de  caelestibus  animis  interpreta- 
tionem  (2)  :  «  Dicendum  quod  corpora  caelestia  dicit 
esse  animata  quia  substantiae  spirituales  uniuntur 
eis  ut  motores ,  et  non  ut  formae.  »  Nihil  denique 
obstare  ipsi  videtur  quominus  ab  angelis  moveri  as- 
tra existimentur  (3).  Ista  inveteravit  deinceps  opinio, 
ita  ut  astra  non  vere  animantia  esse ,  sed  ab  angelis 
in  suo  itinere  regi  crederetur.  Gersonii  XIII1  propo- 


(1)  De  Spiritualibus  Creaturis,  etc,  q.  1,  art.  Ad  2um. 

(2)  Ibid.  Ad  llum.  Item  Albertus,  In  Metaphys.  XIum  libr.,  tract.  2, 
e.  12  :  «  Animae  eorum  dicuntur  aequivoce  ad  animas  animalium  in- 
feriorum.  » 

(3)  S.  Thomas,  loc.  laudat.  Ad  2um  eorum  quae  in  contrarium. 

sitio  in  Trilogio  Astrologiae  theologizatae  est  :  «  An- 
gelos  vel  Intelligentias  non  animare  sed  regere  caelum 
cum  sideribus  et  planetis  ad  Dei  gloriosi  volunta- 
tem.  »  Atque  addit  :  «  Tenenda  est  fide  certa  nostra 
propositio  cui  concors  est  philosophia  Aristotelis.  » 
Non  aliter  Suaresius,  apud  quem  omnis  Scholasticae 
theologiae  summa  et  conciliatio  est,  astra  (1)  non  vi- 
vere censet,  sed  ab  angelis  regi,  «  infimi  quidem  or- 
dinis.  »  (Ut  sub  archangeli  scilicet  regimine  sis , 
oportet  vivas,  persona  sis,  atque  etiam  ferme  primas 
teneas)  (2).  Jure  igitur  Huetius  (3),  vir  eruditissi- 
mus,  dicit ,  quanquam  non  satis  proprie  hoc  voca- 
bvslum,  animari ,  usurpat  :  «  Inter  ecclesiasticos 
doctores  tritissima  est  opinio  animata  esse  sidera  per 
formam  assistentem  et  cohaerentem  ,  non  intromis- 
sam  et  informantem.  »  Si  quid  negotii  Scholasticis 
esse  in  re  forte  videretur ,  quod  communi  consensu 
angelis  liberum  esset  arbitrium  (4),  illud  sane  expe- 
diebant,  sicut  dicit  Suaresius  (5)  :  «  Deus,  futuro  rum 
praescius,  non  nisi  in  sanctitate  permansuris  illa  mu- 
nera  commisit.  » 

Communis  haec  quoque  Scholasticorum  opinio  est, 
ad  astra  notabilem  in  rebus  terrestribus  contagionem 
pertinere  (6) ,  neque  sola  sidera,  sed  etiam ,  auctore 

(1)  De  angelis,  lib.  I,  e.  6,  Conci.  —  Operum,  t.  II ,  p.  760. 

(2)  Ibid.,  p.  769. 

(3)  Origeniana,  1.  II,  e.  2,  q.  8,  §  3. 

(4)  Vide,  v.  gr.  Gerson.,  Trilogium  Astrolog.  theologizatae,  propo- 
sit.  18". 

(5)  Op.  laud.,  p.  757. 

(6)  Vide,  ex  gr.,  Scot.,  In  2uro  Sent.,  D.  13,  q.  3. 

divo  Thoma  (1),  caelum  illud  empyreum,  ultra  haec 
supera  convexa  quae  conspicimus  positum,  propter 
mundi  unitatem.  Duo  autem  obstare  credebant  ne 
illud  superioris  mundi  in  inferiori  momentum  (quod 
quidem  omnino  corporeum  esse  fìngebant)  sine  ulla 
exceptione  fìeret. 

Primum  scilicet  non  semper  illud  terrestribus  viri- 
bus  majus  esse  arbitrabantur.  Vult  enim  Albertus  in 
stellis  esse  gemmarum  quarumdam  causam ,  sed  in 
materia  oportere  quasdam  fuisse  condiciones  ut  cae- 
lestem  virtutem  reciperet  (2).  «  Aliquando  autem, 
ait ,  materia  est  receptibilis  virtntis  caelestis ,  ali- 
quando  nequaquam,  et  aliquando  recipit  eam  secun- 
dum  parum ,  aliquando  secundum  multum.  »  Atque 
in  eadem  sententia  reperimus  esse,  exempli  gratia, 
et  Aquinatem  (3)  et  Gersonium  (4). 

Praeterea  omnes  cuna  astra  nisi  corporeo  modo 
non  agere  putent  nostramque  ab  omni  corporea  ser- 
vitute  voluntatem  vindicare  soleant,  nostros  censent 
animos  astrorum  affectionibus  inclinari  quidem,  sed 
nulla  necessitate  premi.  «  Gorpora  caelestia,  inquit 
Scotus  (5) ,  non  possunt  directe  movere  intellectum 


(1)  Quodlibet.  6,  art.  19.  —  p.  87. 

(2)  Albert,  Mineralium,  1.  II,  tract.  2,  e.  3. 

(3)  S,  e.  Geni.,  1.  3,  e.  86,  §  5  :  «  Corpora  caelestia  sunt  .agentia 
naturaliter,  quae  requirunt  materiam  in  quam  agant...  Igitur  non  ex 
necessitate  proveniunt  effectus  caelestium  corporum  in  corporibus 
inferioribus.  » 

(4)  Op.  laud.,  proposit.  6\ 

(5)  Quaest.  super  libros  Arist.   De  Anima,    q.    11.  Operum,  t.  II, 
p.  518. 

nostrum  neque  voluntatem  ,  quia  pure  corporale  non 
potest  directe  agere  in  spirituale.  »  Sed  id  putat  in- 
diremo modo  posse,  cum  «  homines,  ut  in  pluribus, 
sequuntur  suas  phantasias  in  quas  possunt  directe 
agere  corpora  caelestia.  »  Addit  autem  :  «  Tamen 
hoc  non  est  necessarium,  modo  homines  virtuosi  se- 
quentes  judicium  rationis  reprimant  hujusmodi  pas- 
siones  (1).  »  Cum  autem,  hisexceptis,  notabileminmo- 
dum  astra  res  terrestres  afficere  crederenlur ,  jam 
quaestio  exsistebat,  quam  Aristoteles  omiserat,  an 
valerent  artes  quibus  de  illarum  affectionum  exitu 
divinare  conarentur. 

Nequidquam  vero  vanam  esse  istam  astrologiam 
saepius  experiebantur  (2)  :  ea  erat  apud  eos  Ptole- 
maei  atque  Arabum  astrologorum  auctoritas,  ut  illam 
non  rejicerent,  sed  tantummodo  quaererent  quatenus 
illa  uti  liceret.  Is  praesertim  est  finis  Alberti  libri 
qui  inscribitur  :  Speculum  Astronomiae  seu  De  Li- 
bris  licitis  et  iìlicitis.  Peniti  lem  censet  Albertus  esse 
«  interrogationum  »  artem  (3) ,  qua  de  aliqua  re  nos- 

(1)  Cf.  S.  Thomam,  S.  e.  Geni.,  1.  Ili,  e.  86  et  87;  S.  Bonavent.,  In 
2um  Sent.,  D.  15;,  q.  2.  Fertur  Rogerius  Baco  de  Astrologiae  utilitate 
scripsisse.  De  eo  vide  Picum  Mirandulam  :  Adv.  Astrol.  ,  1.  II,  e.  4. 

(2)  «  Eodem  anno  [1186],  narrat  Rigordus,  astrologi  Orientales, 
Judaei  videlicet  et  Sarraceni  et  etiam  Christiani,  miserunt  litteras 
per  universas  mundi  partes  praedicentes  et  sine  dubio  asserentes  in 
Septembri  futuram  validorum  ventorum  tempestatem  et  terrae  rao- 
tum,  et  mortalitatem  hominum,  et  seditiones  et  discordias,  regnorum 
mutationes ,  et  multa  alia  comminantes  in  hunc  modum.  Sed  postea 
subsequens  rerum  eventus  aliter  quam  divinando  praedixerant  satis 
manifeste  probavit.  »  Vid.  Rigordum,  De  Gestis  Philippi  Augusti- 
Apud  Dom  Brial,  Recueil  des  Historìens  des  Gaules ,  t.  XVII,  p.  22. 

(3)  Speculum  Astronomiae ,  e.  8. 

catur  «  utrum  perfìciatur  annon.  »  Rursus,ail,  «  pars 
electionum  docet  eligere  horam  laudabilem  inci- 
piendi  aliquod  opus  (1).  »  Neque  etiam  genituras 
ducit  illicitas  esse  aut  inutiles  (2).  «  Non  enim,  ait, 
judicatur  natus  castus  aut  incestus,  aut  iracundus 
aut  patiens  aut  talia ,  nisi  secundum  aptitudinem  et 
ineptitudinem.  »  Si  vero  ista  divinatio  sperneretur, 
quod  de  iis  causis  ageretur  quorum  effectum  impedire 
penes  nos  esset ,  pariter  Albertus  existimat  medi- 
cinam  contemnendam  esse;  «  quod  si  autem  magis- 
terium  medicinae  destruatur,  inquit  ,  multum  erit 
utilitati  reipublicae  derogatum  :  eo  vero  stante,  non 
videntur  habere  quid  contra  partem  nativitatum  alle- 
gent.  »  Operae  pretium  est ,  exempli  causa ,  scire , 
quod  docet  Albumazar,  cometas  a  Marte  excitari  so- 
lere sive  solo  si  ve  potius  in  ejus  coitu  cum  Jove;  tunc 
vero  effici  «  et  calorem  et  siccitatem  ex  quibus  pro- 
veniat  animositas;  »  inde  injurias  et  scelera  regum- 
que  neces  oriri  :  quae  ergo  cometas  praesagire  quo- 
dam  modo  posse  (4). 

Jam  profecto  errat  Albertus  dum  sibi  fingit  nos 
posse  quonam  modo  hominum  animos  afficiant  si- 
dera,  cognoscere  et  inde  quid  acturi  sint  probabili 
conjectura  assequi.  Omnem  autem  modum  excedit 
cum  permittit  (5)   ut  «  imaginibus  astronomicis  » 


(1)  Speculum  astronomiae,  e.  9.  p.  660. 

(2)  Ibid.,  e.  7,  e.  12. 

(3)  Ibid.,  e.  12.  p.  663. 

(4)  Vide  Albert.,  Meteor.,  lib.  I,  tract.  3,  e.  4  et  11. 

(5)  Speculum  Astronomiae ,  e.  10. 

utamur,  id  est,  quibusdam  stellarum  earumque  posi- 
tionum  imaginibus ,  quibus  in  aliquo  loco  sepultis 
eventus  quosdam  aut  malos  fugari  aut  bonos  devocari 
putat  :  hoc  uno  excepto  ne  illarum  fabricationi  ad- 
dantur  «  magicae  invocationes  et  sub  ignotae  linguae 
nominibus  aliquid  lateat  quod  sit  contra  fìdei  catho- 
licae  honestatem.  » 

Itaque  si  quando  a  Chaldaicis  artibus  homines  de- 
terruerunt  Scholastici,eas  quidem  omninoinanesnon 
esse  suspicabantur,  sed  potius  metuebant  ne  quid 
diabolicum  istis  subesset. 

Duas  esse  vias  ex  astris  divinandi  nos  monet 
D.  Bonaventura  (1)  :  alteram  «  secundum  legem  as- 
trorum ,  utpote  quando  dominatur  stella  quae  habet 
impressionem  super  diversos  humores ,  disponit  se- 
cundum hoc  hominem  ad  diversos  mores  et  affectio- 
nes  ;  »  alteram  autem  «  secundum  diabolica  commer- 
cia, ut  quando  volunt  vi  astrorum  ultra  procedere 
quam  ad  illud  super  quod  possunt.  »  (Qua  etiam  falli 
aliquando  mathematicos  ait  ,  nam  Diabolus  ipse 
«  non  certitudinaliter  praescit.  ») 

Omnium  prudentissime  D.  Thomas  sentit  (2).  Ea 
enim  quae  ad  corpus  tantummodo  pertinent  ab  iis 
quae  ex  voluntate  nostra  pendent  dividit.  «  Si  aliquis, 
ait,  judiciis  astrorum  utatur  ad  praenoscendum  cor- 
porales  effectus,  puta  tempestateli)  et  serenitatem 
aeris  ,  sanitatem  vel  infìrmitatem  corporis ,  vel  uber- 


(1)  In  2°™  Sent.,  D.  7,  pars  2,  art.  1,  q.  3.  Ad  argumenta. 

(2)  De  Judiciis  astrorum,  opusc.  XXVI. 

tatem  et  sterilitateli)  frugum  ,  et  similia  quae  ex  cor- 
poralibus  et  naturalibus  causis  dependent ,  nullum 
videtur  esse  peccatum.  »  Sed  censet  «  prò  certo  tenen- 
dum  grave  peccatum  esse  circa  ea  quae  a  voluntate 
hominis  dependent  judiciis  astrorum  uti;  »  videlicet 
ne,  quod  Patres  metuere  vidimus,  homines  a  caelo 
animi  sui  dissolutionis  et  vitiorum  excusationem 
peterent. 

Quanquam  non  soli  ad  caelestia  monita  confuge- 
runt,  ut  Thomas  volebat  (1),  nautae  de  navigatione, 
medici  de  morbis  et  «  criticis  diebus  »  quaerentes , 
sed  etiam,  quod  idem  vituperabat,  principes  de  pu- 
blicis  rebus  gerendis. 

Id  quidem  notabile  est  atque  etiam  nonnihil  risum 
movet  quod  scribit  Gersonius  dum  «  astrologiam 
theologizans  »  nunc  vulgari  opinioni  favet  nunc  au- 
tem  monet  ne  in  ea  nimii  simus.  Eos  primum  admit- 
tit  solum  astrologos,  qui  viri  boni  sint,  integris  mo- 
ribus  ,  qui  minime  ergo  in  nefarii  commercii 
suspicionem  veniant.  «  Sed ,  inquit  (2) ,  ponamus 
illud  quod  rarissime  potest  inveniri  temporibus  istis; 
ponamus  quod  plures  scientifici  in  astrologiae  disci- 
plina conveniant ,  qui  sint  graves  viri  in  moribus  et 
honestate  vitae,  ettales  qui  multa  sint  experti  in  ju- 
diciis astronomiae  traditis  secundum  veram  philoso- 
phiam  et  in  naturali  ratione  fundatis  :  nu'mquid 
erunt  tales  contemnendi  nec  audiendi  ab  uno  prin- 


(1)  De  Judiciis  astrorum,  opusc.  XXVI. 

(2)  Trilogium  Astrologiae  Theologizatae,  proposit.  30a. 

cipe  coram  suo  concilio?  Respondetur  piane  quod 
audiendi  erunt;  sed  non  ita  penitus  insequendi , 
quin  ex  adverso  velut  in  aequilibra  ponantur  rationes 
humanae  prudentiae  sumptae  per  experientias...  Di- 
cant  igitur,  exempli  gratia ,  prudentes  astronomi 
concorditer,  dum  fiat  quaestio  de  bello  ineundo  con- 
tra  hostes  regni  :  Ecce  constellatio  talis  noxia  est , 
prohibens,  non  tamen  ex  necessitate,  iniri  bellum 
per  Francos  contra  Anglicos  ;  dicant  ex  altera  parte 
prudentes  Capitanei  et  Milites  experti  quod  necesse 
est  vel  expedit  Francos  inire  bellum  contra  Anglicos, 
pensatis  circumstantiis  hinc  et  inde  provenientibus 
ex  inferiorum  dispositione  vel  radice.  Tunc  omnibus 
bis  in  aequilibra  positis  debebit  assumi  conclusio 
quae  pars  praeponderabit  et  exsequenda  erit  :  non 
enim  oportet  ut  omne  prorsus  judicium  ex  radice 
superiori  caeli  sumptum  contemnatur,  sed  nec  expe- 
dit ut  plus  ponderetur  quam  oportet,  ubi  et  quando 
et  per  quos  seu  propter  quos  non  oportet.  » 

Disputationis  nostrae  justos  fìnes  excederemus,  si 
quidnam  de  astris  opinati  sint  philosophi  recensen- 
tes,  non  ante  quintum  decimum  aut  sextum  decimum 
saeculum  cessaremus.  Geteroquin  nihil  novi  apud 
scriptores  istius  aetatis  inveniremus  :  usquequaque 
enim  communiter  creditur  caelum  non  corrumpi 
posse ,  caelestia  corpora  suapte  natura  in  orbem  agi , 
inde  multa  ad  terram  manare,  generari  scilicet  gem- 
mas,  nostri  temperationem  corporis  nostrosque  mores 
affici,  hominum  denique  fatorum  signa  in  astris  esse, 
quae  penes  homines  sit  cognoscere  ;  usquequaque 

conjunctim  Aristotelis  et  Ptolernaei  viget  auctoritas. 

Unus  tamen  Picus  Mirandula,  cum  nihil  a  Peripa- 
tetica physica  in  celeberrimis  Conclusìonibus  aut  in 
Heptaplo  dissentiat,  de  Astrologia  scribens  Chal- 
daicas  rationes  omnino  rejicit  (1).  Nonsolum  ea  quae 
ab  hominum  libera  voluntate  pendent  astrorum  ex 
potestate  eripit ,  sed  alia  etiam  quae  siderum  vi  in 
corporibus  effìci  putabantur.  Contendit  «  occultas 
vires  caelestibus  non  inesse  per  quas  occultas  infe- 
riorum  rerum  proprieiates  producant ,  sed  calorem 
tantum  lumenque  vivifìcum  (2).  »  Galeni  opinionem 
confutat  de  criticis  diebus  (3)  ;  Ptolemaeum  cavillatur 
utrum  ad  conceptus  an  ad  natalem  horam  astrologus 
attendere  debeat  dubitantem  (4). 

Joannes  Franciscus  Picus  Mirandula,  qui  patrui 
vitam  scripsit  et  opera  edidit  Ludovico  Sfortiae  anno 
MGGCGXGVI  in  nuncupatione  libri  scribebat:  «  Qui- 
bus  lectis  atque  intellectis  vanitatis  istius  profes- 
sores  qui  nostrates  imitati  ranas  diu  coaxaverunt, 
nisi  in  apertam  inciderint  insaniam,  Macedonicarum 
more  conticescent.  »  Nihilo  tamen  deinceps  minor 
fuit  et  apud  vulgus  et  apud  principes,  necnon  etiam 
apud  philosophos,  astrologorum  ipsorumque  divina- 
tionis  gratia. 


(1)  Joan.  Pici  Mirandulae,  Disputat.  adv.  Astrologos ,  1.  II,  e.  1-6. 
Eodem  opere  quomodo  Peripat.  Physicis  placitis  assentiatur ,  vide 
1.  Ili,  e.  4. 

(2)  Ibid.,  1.  IV,  e.  24;  1.  Ili,  e.  5. 

(3)  Ibid.,  1.  Ili,  e.  16. 

(4)  Ibid.,  1.  VII,  e.  3. 

Eodem  tempore  quo  D.  Thomas  et  D.  Bonaven- 
tura, qui  sideribus  afilari  nos  non  negabant,  cura- 
bant  tamen  ne  nimis  astrologiae  concedendo  fìdes 
detrimentum  caperet,  medicus  quidam ,  Petrus  Apo- 
nensis  (1) ,  in  Paduana  schola  celeberrima  doctor , 
insidiose  in  tantum  astrorum  vires  extollebat,  ut  fidei 
christianae  fundamentum  quateret  :  quod  ei  perbene 
fuit  tantummodo  post  ipsius  mortem  innotuisse,  ita 
ut  cadaver  ipsius  solum  poenas  dederit.  Asseverabat 
enim  «  siderum  concursu  totum  mundum  inferiorem 
commutari  ;  itaque  non  solum  regna  sed  et  Leges  et 
prophetas  consurgere  in  mundo ,  sicut  apparuerit  in 
adventu  Nabucodònosor,  Moysi ,  Alexandri  Magni, 
Nazarei  ,  Mahometi  ;  namque  eximio  quodam  stella- 
rum  concursu  effici  posse  complexionem  justitialem, 
augustiorem  valde  et  rarissime  inventam  ,  et  hunc 
esse  medium  inter  angelos  et  sapientem,  dogma- 
tizantem  et  homines  (2) .  » 

Eodem  pacto  Pomponatius,  qui  Paduae  sicut  Apo- 
nensis  docebat,  sed  qui  utriusque  Pici  Miranduìae 
aequalis  fuit ,  astrorum  affectionibus  utitur  earumque 
vi,  non  sane  ut,  Aponensis  instar,  Christi  divinita- 
tem  aperte  tollat ,  sed  ut  ea  quae  divinitus  effici  vel 
supra  naturae  leges  excedere  credebantur,  quam- 
maxime  extenuet.  Is  primum  angelos  et  daemones 
qui  rebus  humanis  interesse  putabantur,  sic  exagitat, 

(1)  Natus  anno  1250,  obiit  1316. 

(2)  Hos  Aponensis  locos,  qui  ex  ipsius  Conciliatore  sunt,  depromi- 
mus  ex  libro  Mabilleau  :  Elude  historique  sur  la  Philos 
Ilenaissance  eri  Itali  55-256. 

ut  Epicureus  aliquis  deos.  Non  negat  «  ab  intelli- 
gentiis  moveri  corpora  caelestia,  »  quod  Peripateticos 
docere  opinatur ,  sed  vult  omnia  «  mediantibus  ipsis 
corporibus  caelestibus  »  fieri  (1),  esse  autem  mira- 
biles  his  corporibus  vires;  inde  quosdam  etiam, 
«  cum  anima  disponatur  secundum  materiae  dispo- 
sitionem  (2),  »  siderum  afflatu  vates  effìci,  qui  «mu- 
nere  deorum  et  corporum  caelestium  absque  exercitio 
et  labore  talem  [de  futuris  rebus]  cognitionem  habent 
et  mirabilia  faciunt  (3)  ;  »  pulcherrimam  ergo  artem 
esse,  si  quis  quomodo  a  caelestibus  corporibus  affì- 
ciamur  deprehendat ,  qualis  «  aruspex  fSpuria  qui 
Caium  Caesarem  admonuerit  ut  caveret  periculum  (4) ,  » 
et  «  Haly  Abenragel  qui  experientia  siderum  sci- 
verit  praedicere  puerum  statim  natum  prophetatu- 
rum  (5) ,  »  et  tot  alii  fuerint  quos  recenset.  Quem 
igitur  de  astrorum  vi  errorem  Scholastici  doctores  non 
satis  repudiaverant ,  eumdem  ii  magis  propagabant 
qui  extra  Ecclesiae  auctoritatem  liberius  philosophari 
sibi  videbantur. 


(1)  Vide  Pomponat.,  De  Incantationibus,  e.  13,  p.  30(3  et  e.  10,  p.  144. 

(2)  Ibid.,  e.  10,  p.  174. 

(3)  Ibid.,  e.  10,  p.  124. 

(4)  Ibid.,  p.  121. 

(5)  Ibid.,  p.  128. 


CONCLUSIO. 


Ut  disputationi  nostrae  clausulam  imponamus, 
operae  pretiam  esse  videtur  quam  brevissime  tum 
quorum  mentionem  fecerimus  philosophorum  varias 
de  caelo  sideribusque  opiniones  recensere  et  aesti- 
mare, tum  perspecta  illarum  vanitate ,  dijudicare 
annon  nobis  aliqua  cujusdam  prudentiae  inde  admo- 
nitio  sequatur. 

De  astris  duo  inquiri  queunt,  scilicet  quae  sint 
eorum  conversiones,  tum  quae  sit  eorumdem  natura  : 
priorem  quidem  quaestionem  antiqui  caelum  obser- 
vando  solvere  aliquatenus  poterant;  alteram  autem 
non  nisi  conjecturis  aut  recentissimae  physicae  arti- 
bus  diremeris  :  qui  igitur  de  ea  Graeci  philosophi 
disputabant,  nimium  sibi  confìdebant;  maximaque 
inter  eos  ingenia  in  maximos  de  eadem  errores  lapsa 
sunt.  Itaque,  si  de  astrorum  motibus  quaestioni  tan- 
tummodo  attendemus,  graecarum  disciplinarum  his- 
toriam  evolventes  ,  ad  veram  doctrinam  quasi  con- 
tinuo itinere  progredì  nobis  videbimur  :  de  astrorum 
enim  collocatone  et  conversionibus  melius  ab  Aris- 
totele ejusque  aequalibus  quam  ab  lonibus,  Àìexan- 

driae  deinde  melius  quam  Athenis,  judicabatur.  Si 
autem  de  natura  astrorum  tantammodo  quaestio  fuerit, 
jam  nulla  erit  illa  ad  verum  progressio  :  priorum 
enim  philosophorum  aliquando  felicia  quaedam  ve- 
nerunt  in  mentem,  quae  postea  oblivione  exstincta 
sunt,  atque  per  clarissimos  gravissimi  errores  in 
Graecia,  et  postea  Romae,  tum  denique  medii  aevi  in 
Arabicis  aut  christianis  scholis ,  diutissime  invalue- 
runt. 

lones  de  natura  astrorum  multa  quidem  rudia 
pueriliaque  excogitaverunt ,  ut  dum  Heraclitus  Solis 
ignes  quotidie  renovari  censet,  aut  dum  Xenophanes 
vult  innumeros  soles  super  capita  nostra  decurrere. 
Sed  in  hoc  laudabiles  sunt  lones,  quod  eamdem 
caelestibus  et  terrestribus  naturam  corporibus  inesse 
existimaverunt  neque  certos  rerum  universitati  fìnes 
imposuerunt. 

Haud  equidem  primus  in  Graecia  Plato  astra  deos 
esse  dixit;  sed  cum  divinitatem  minus  humanam  ter- 
restremque  sibi  fingeret,  tanto  magis  de  astrorum 
natura  erravi t. 

Hujus  autem  aut  sequi  tur  aut  auget  errores  Aristo- 
teies,  dum  astra  vult  esse  aeterna  et  incorrupta, 
neque  vero  iisdem  legibus  caelestia  corpora  terres- 
tresque  naturas  moveri ,  dumque  astris  vel  potius 
sphaeris  quibus  ea  comprehendantur  et  moVeantur 
animas  et  mentes  inesse  censet. 

Si  quis  forte  requirat  an  verae  scientiae  illa  dam- 
nosa  fuerit  opinio  (quae  vario  modo  et  Platonis  fuit 
et  Aristotelis)  ,  a  diis  scilicet  aut  mentibus  singula 

regi  astra,  vel  altera  opinio,  hujus  simillima,  quam 
apud  christianos  reperimus ,  ab  angelis  ea  moveri, 
nobis  quidem  ea  condicione  nihil  res  habere  vitii  vi- 
detur,  utmotibus  quibus  astra  ab  incorporalibus  cau- 
sis  cieantur  nulla  sit  inconstantia,  ut  illorum  circum- 
vectiones  fìxis  certisque  legibus  fìant ,  denique  ut  ea 
contemplanti  omnia  succedant  tanquam  si  dii  i ili 
rectores  vel  angeli  non  forent ,  atque  ut  sub  machi- 
nationis  specie  divina  lateat  animatio.  Id  enim  phy- 
sica  quaerit,  sicut  Aristotelis  bene  veneratin  mentem, 
quod  conspicilur,  scilicet  quibus  legibus  ea  quae  fìunt 
alternent  vices ,  nec  vero  causas  quae  sub  sensum 
non  cadunt  quasque  investigare  unius  est  philoso- 
phiae.  Si  quod  enim  corpus  dum  movetur  aliud  ali- 
quod  immotum  offenderit  et  impulerit,  quaeret  quis- 
piam  physicus  quomodo  hic  motus  et  itinere  et 
celeritate  sese  ad  priorem  motum  habeat,  sed 
physici  illius  minime  interest  utrum  impetus  qui  in 
alio  corpore  foret  in  aliud  transierit,  an  anima  quae- 
dam  vel  alia  causa  tantummodo  occursus  illius  oppor- 
tanitate  usa  sit  ut  corpus  alterum  motu  cieret. 
Similiter  parum  astrologi  interest  utrum  sidera  sese 
invicem  corporeo  modo  moveant,  an  ea  deorum  vel 
angelorum  chorus  suo  quodque  ordine  gubernet, 
dummodo  omnia  eveniant,  ut  loquebatur  Newtonius 
qui  conjecturis  de  causis  non  studebat  (1),  tanquam 
si  ea  se  invicem  attraherent  prò  ratione  molis  sed 

(1)  Vide    Janet,   Le   Ma.teria.Usme   contemporain  eri   Allemagne, 
p.  63,  ubi  plures  Newtonii  loci  laudantur.  Illud  etiam  Newtonii  n 
simum  est  :  a  Hypothescs  non  fingo  »  (Principia,  Scholium). 

etiam  praepostere  prò  quadrato   intervalli  numero. 

Quam  caeli  et  terrae  cognationem  Iones  admise- 
rant,  eam  Stoici  in  integrum  restituebant,  cum  ipsis 
etiam  inter  astra  et  terram  substantiae  commercium 
esse  placeret.  Sed  ii  magna  vituperatione  reprehen- 
dendi  sunt;  namque  communis  ipsorum  assensio, 
praeter  unum  Panaetium ,  Ghaldaeorum  arti  fìdem 
eo  quidem  tempore  conciliavit  quo  Graeci ,  ut  elegan- 
ter  dictum  est,  «  cum  libertatem  amisissent,  jam 
non  sibi  conscii  erant  quantum  Barbaris  praesta- 
rent  (1).  » 

Omnia  divina  providentia  regi  miramque.esse  re- 
rum omnium  conspirationem  existimare  sane  quidem 
viris  philosophis  digna  fuit  opinio ,  sed  in  stellis  adeo 
a  nobis  remotis  maxima  esse  momenta  ad  hominis 
cujusque  sortem  et  de  ea  aliquid  ex  illarum  ratione 
praesagiri  putare  vere  superstitiosum  erat. 

Melius  de  scientia  Epicurei  meruerunt,  qui  hanc 
paene  contemnebant ,  quam  alii  qui  eamdem  pluri- 
mum  extollebant  :  cujus  rei  aliqua  retulimus  docu- 
menta. 

Plotino  cum  magis  quam  Stoicis  curae  esset  ut 
liberum  hominum  arbitrium  ne  tolleretur,  cumque 
idem  mathematicorum  artes  parvi  faceret,  is  erat  qui 
divinationem  ex  astris  petitam  omnino  excluderet , 
nisi  astra,  ut  non  esse  causas,  ita  signa  esse  "posse, 
inani  discrimine  concessisset. 


(1)  Bouché-Leclercq,  Hist.  de  la  Divination  dans  l'antiquité,  t.  I, 
p.  247. 

Christiana  cam  sua  ipsis  fìdes  suppeditaret  unde 
antiquorum  philosophorum  de  astrorum  natura  et  vi 
errores  repudiarent,  iisdem  tamen  saepius  erroribus, 
et  magis  quidem  Scholastici  quam  Ecclesiae  Patres , 
nimis  indulserunt. 

Qui  autem,  medii  aevi  in  fine,  e  Scholastico  phi- 
losophandi  more,  ut  Pomponatius,  recesserunt,  non 
idcirco  inveteratos  de  astris  errores  exuerunt. 

Cum  autem  sub  peripateticae  disciplinae  nomine 
tanta  esset  divinationis  gratia ,  quam  Aristoteles  omi- 
serat,  quanto  magis  hujus  vigebat  Physica,  cujus 
rationes  ita  cum  christianis  dogmatibus  compositae 
erant,  ut  qui  illis  contradicerent  in  duplex  impie- 
tatis  crimen  venirent  ! 

Postquam  primus  Copernicus  Terram  volubilem 
esse  et  circa  Solem  agi  ausus  est  profìteri ,  theologi 
et  philosophi  dubitaverunt  utrum  istam  geometrici 
viri  qui,  ut  noster  Fontenelle  ait,  opportune  defunc- 
tus  est,  conjecturam  potius  ridiculam  an  potius  nefa- 
riam  haberent  (1).  Cum  autem  Brunus  omnia  quae 
inde  consequebantur  illustravisset  (2) ,  scilicet  non 
aliis  constare  principiis  caelestia  atque  terrestria  cor- 
pora  ;  ubivis  ergo  vitam  esse  posse  ;  stellas  inerran- 
tes ,  cum  circa  Solem  non  ferantur  et  proprio  lumine 
luceant,  Solis  similes  esse,  et  circa  eas  alias  circum- 
agi  terras;  cumque  a  Lucretio,  quem  assidue  lege- 
bat  (3) ,  adductus  fuisset  ut  mundos  esse  innume- 

(1)  Vide  Barthlomess,  Jordano  Bruno,  t.  I,  p.  234,  nota  2. 

(2)  Vide  op.  laud.,  t.  II,  p.  368-371. 

(3)  Ibid.,  p.  150,  315. 

ros  contenderei ,  aut  potius  infiniti  "mundi  nullum 
esse  centrum  (1) ,  jam  horrenda  canere  visus  est,  at- 
que  in  eum  anirnadversum  est  (2). 

Galilaeo  Sacri  Offìcii  Consultores  objiciebant  non 
solum  quod  ipsius  rationes  Scripturae  adversarentur , 
sed  etiam  quod  in  philosophia  falsae  atque  absurdae 
essent  (3).  Atque  haud  scio  an  ii  qui  ab  ilio  turpem 
exigebant  retractationern ,  magis  peripatetico  furore 
quam  religione  quadam  animarentur.  Paduae,  simul 
atque  Galilaeus,  Caesar  Cremoninus  docebat,  qui 
profecto  magis  quam  Pomponatius,  et  praesertim 
multo  magis  quam  Galilaeus,  impietatis  suspicioni 
opportunitatem  dedisse  videtur.  Sane  illum  parum 
movebat  quod  Josue  miraculo  Scripturaeque  aucto- 
ritati  periculum  foret;  sed  etsi  quas  ab  Aristarcho 
Samio  gravissimas  poenas  sumi  voluisset  Cleanthes, 
eae  a  Galilaeo  ut  repeterentur  nunquam  palam  op- 
tavit,  semper  tamen  collegae  sui  inventa  summo 
contemptu  habuit  (4).  Libenter  enim  ejusmodi  phi- 
losophi  id  dixissent  quod  facetus  ille  monachus  (5) 
Florentiae  anno  MDGXIV  concionabatur  ad  populum  : 
«  Viri  Galilaei,  quid  statis  aspicientes  in  caelum?  » 
Nonne  equidem  satis  erat  Aristotelis  atque  Averrois  li- 
bros  evolvere?  lgnotas  esse  stellas,  Solem  circa  axem 
suum  rotari  mutabilemque  esse  ejus  faciem ,  opacis 


(1)  Vide  op    laud.,  t.  II,  p.  150-152. 

(2)  Ibid.,  t.  I,  p.  234. 

(3)  Vid.  Martin,  Galilée,  p.  74. 

(4)  Vide  Mabilleau,  op.  laud.,  p.  224. 

(5)  Martin,  Galilée,  p.  43. 

Jovem  stipari  corporibus  quae  ipsum  ambirent,  Gali- 
laeus  non  argumentando  colligebat,  sed  potius  osten- 
debat  :  semper  aulem  Cremoninus  in  telescopo  in- 
tueri  noluit  (1)! 

A  peripateticis  theologis  vexatus  est  Galilaeus,  sed 
apud  posteros  hujus  ratio  palmam  tulit.  Imo  per  hunc 
perque  eos  qui  ipsum  deinceps  sunt  imitati  rebus  ob- 
servandis,  cum  experimentis  prudenter  agendis,  tum 
novis  instrumentis  excogitandis,  jam  manifestum 
fuit  Solem  mutari,  corpora  ab  eo  in  quo  moveantur 
non  cieri,  sed  quo  minus  id  rarum  sit,  eo  magis  tar- 
dari ,  nulli  corpori  suapte  natura  esse  motum ,  recta 
pergere  quodcumque  uno  ictu  impulsum  si  nihil  obs- 
titerit,  easdem  denique  caelestium  et  terrestrium  cor- 
porum  esse  leges  :  quae  omnia,  Aristotele  auctore, 
nimis  diu  praecise  negata  fuerant. 

Aetate  nostra  altera  Aristotelis  opinio ,  quam  quo- 
que secuti  sunt  Scholastici,  scilicet  immutabilia  esse 
animantium  genera  neque  alia  ex  aliis  oriri  potuisse, 
in  periculum  inducitur,  et  Anaximandri  atque  Epi- 
curi  rationes  de  animalium  ortu,  aut  aliae  his  quidem 
vicinae,  nonnullam  gratiam  recuperane  Quod  autem 
in  astronomia  et  physica  evenit ,  id  nobis  notabile 
documentum  attutisse  videtur,  quoadmonituspruden- 
tissimus  quisque  non  jam  festinat,  cum  inter  theolo- 
gos,  Scripturam  ad  verbum  interpretans,  haereseos 
crimen  intendere,  tum  inter  philosophos,  commit- 
tere  ut  rationalia  argumenta  molis  instar  praestruat 

(1)  Mabilleau,  loc.  laud. 

qua  conjecturae  de  rerum  natura  factae  viam  quodam- 
modo  occludat.  Omnibus  jam  persuasum  est,  cum  de 
natura  rerum  quaestio  sit ,  quacumque  de  Mundi 
parte  agatur,  totam  sub   experientia  judice   litem 

esse  (1). 

(1)  Hic  ad  extremum  nobis  liceat  iterum  Th.-H.  Martin  laudare, 
quo  saepe  in  hoc  opere  tanquam  eruditissimo  prudentissimoque 
duce  usi  sumus  :  «  En  condamnant  comme  faux  et  contraire  à 
l'Ecriture  sainte  un  système  qui,  déjà  presque  démontré,  devait 
Tètre  bientót  tout  à  fait,  des  hommes  faillibles  placés  dans  des  posi- 
tions  où  les  fautes  sont  d'autant  plus  graves  que  l'autorité  y  est  plus 
grande,  ont  sacrifié,  sans  le  vouloir  et  sans  le  savoir,  les  droits  de 
la  science  et  les  intérèts  véritables  de  la  religion  aux  intéréts  et  aux 
passions  d'une  secte  philosophique  dont  la  défaite  était  inévitable  et 
déjà  presque  consommée.  La  divine  providence  a  permis  que  cette 
faute,  réparable  et  maintenant  réparée,  fùt  commise  une  fois,  pour 
qu'elle  devint  impossible  à  l'avenir  »  (Galilée,  p.  156).  Nobis  quidem 
videtur  Galilaeus  ejusque  rationis  fortuna  non  solum  theologis  ve- 
runa etiam  philosophis  insigne  documentum  fuisse. 

